
PREFAȚA AUTORULUI 

Pentru mulţi cititori, un roman poliţist se aseamănă cu plecarea 
unei mari curse de cai, cu mulţi participanţi. Fiecare jucător 
cumpără un buletin, mizînd pe calul favorit. Orice s-ar întîmpla 
pe drum, cîştigătorul este în cea mai mare parte a timpului un 
outsider. Dibuiţi persoana cea mai puţin bănuită de a fi comis 
crima şi, nouăzeci la sută, veţi cîştiga. 

Intenţia mea, nefiind de a-i descuraja pe cititori de la început, 
prefer să-i avertizez din capul locului că acest roman nu e în 
genul acesta. 

Nu sînt decît patru bănuiţi şi fiecare din ei, date fiind 
împrejurările, ar fi putu comite crima. Dacă elementul surpriză 
e oarecum micşorat, în schimb pentru toate patru personajele 
va fi aceeaşi curiozitate, toţi avînd cîte.o crimă pe conştiinţă, şi 
fiecare fiind capabil să comită alta. Prezint patru criminali de 
tipuri diferite: fiecare din ei are un motiv personal, care-l 
împinge spre crimă şi fiecare are metoda sa. în concluzie, 
soluţia va trebui să fie, ca atare pur psihologică, ceea ce nu 
răpeşte cîtuşi de puţin din interesul problemei, căci ceea ce 
interesează mai presus de orice aici, este mentalitatea 
ucigaşului. 

În sprijinul celor de mai sus, trebuie să adaug că această 
afacere, a pasionat mai mult ca oricare alta pe Hercule Poirot. 
Dar cînd a povestit-o prietenului meu, colonelul Hastings, 
acesta a găsit-o plicticoasă. 

Care va fi părerea cititorilor ? Iată întrebarea ce mio pun. 


CAP. I 

— Scumpul meu domn Poirot ! spuse o voce dulce şi prefăcută, 
o voce cu intonaţii studiate, lipsită de impulsivitate şi 
spontaneitate. 

Hercule Poirot se întoarse şi salută, strângînd politicos tnîna 
interlocutorului său. 

In privirea detectivului belgian, apăru o expresie neobişnuită. 


S-ar fi spus că întîlnirea aceasta neaşteptată, deştepta în el o 
emotie de o rară calitate. 

— Scumpul meu doma Shaitana ! răspunse el. 

Amîndoi făcură o pauză, ca doi duelişti care se pregătesc de 
atac. Erau înconjurați de un elegant public londonez care 
murmura : 

Incîntător, admirabil ! 

— Sînt adevărate minuni, nu-i aşa ? 

Acestea se petreceau la Expoziţia Tahachenior de la Wessex- 
House, la Londra. Preţul de intrare : o guinee, în beneficiul 
spitalelor londoneze. 7 
Domnule, reluă Shaitana, e o plăcere să vă întîlnesc, În acest 
moment nu e nici un amator de spânzurătoare sau de ghilotină 
E oare sezonul mort în lumea crimei? Sau trebuie să se comită 
vreun furt aici, azi după amiază?... M-ar distra enorm, 
eventualitatea aceasta. 

— V-ai domnule, răspunse Poirot, mă plimb pe-aici ca orice 
burghez cumsecade. 

O clipă, atenția domnului Shaitana fu prinsă de apariția unei 
încintătoare fete, avînd pe-o parte a capului între bucle, trei 
cornuri ale abundenței din pai. Domnul Shaitana se repezi 
înaintea ei : 

— Scumpă prietenă, de ce n-ai venit la mine la magnifica mea 
recepţie ? Am avut o mulțime de lume necunoscută, o femeie 
chiar m-a întrebat : „Ce mai faci ?". Şi a adăugat : „La revedere 
şi mulţumesc !". Săraca, probabil că era de la ţară. In timp ce 
încîntătoarea persoană răspundea aşa cum se cuvine, Poirot 
observă frumosul ornament care umbrea buza, supenoară a d- 
lui Shaitana. 

O mustață frumoasă... o foarte frumoasă mustață, poate unica 
în Londra comparabilă cu aceea a d-lul Herculo Poirot. 

— Nu-l chiar la fel de stufoasă ca a mea, îşi spuse detectivul 
hotărît, nu-i ca a mea, dar tot atrage atenţia. 

întreaga persoană a d-lui Shaitana atrăgea atenţia şi pe bună 
dreptate. Se silea s-o tacă pe Mefisto. Înalt şi subţire, cu faţa 
lungă şi melancolică, sprincenele foarte negre şi accentuate, el 
arbora o mustață cu virfurile ridicate în sus prin cosmetice. 
Hainele sale, de o tăietură elegantă, adevărate opere de artă, 
produceau o impresie bizară. 


Orice englez cumsecade, simţea pofta să-i dea un picior 
undeva. Şi văzîndu-l totdeauna bărbaţii spuneau : 

Ilată-l pe Shaitana, veneticul ăsta blestemat ! 

Dar soțiile, fiicele, surorile, mătuşile, mamele şi chiar bunicele 
lor, spuneau : 

— Oh ! ştii, scumpa mea. E un tip îngrozitor. Dar bogat şi 
primeşte atît de bine ! 

Totdeauna avea pregătită cîte o istorie amuzantă şi deochiată, 
despre alţii. 

Nimeni nu ar fi putut spune dacă dl. Shaitana era argentinian, 
portughez, grec, sau dacă aparţinea altei naţionalităţi demne 
de disprețul oricărui insular britanic. 

Trei fapte erau sigure. 

Trăia într-un lux uimitor, într un superb apartament din Jark 
Lane. 

Dădea recepții strălucite : mari serate, dineuri intime, 
macabre, respectabile sau pur şi simplu excentrice. Inspăimînta 
puţin pe toată lumea. 

De ce semăna astfel groaza ? Imposibil de explicat în termeni 
precişi. Lăsa impresia că ştie o mulţime de lucruri despre 
fiecare. De altfel, poseda un deosebit simţ al umorului. 

Toţi cei ce-l cunoşteau, preferau să nu se ia la ceartă cu el. 

In după amiaza aceasta, dl. Shaitana se distra tachinîndu-l pe 
micul detectiv cu înfăţişare ridicolă, Hercule Polrot. 

— Va să zică, domnule Poirot, chiar şi-un poliţist are nevoie de 
distracţie. Studiaţi arta în vacanţă ? 

Poirot surise cu amabilitate. 

— Constat, spuse el, că şi dv. aţi împrumutat trei tabachere la 
această expoziţie. 

DI. Shaitana făcu un gest vag. 

— Eh ! nişte mici bibelouri. Trebuie să vii într-o zi pe la mine 
d-le Poirot. O să vezi lucruri interesante. Eu nu am preferinţă 
pentru o epocă, sau o categorie specială de obiecte. 

— Aveţi gusturi catolice, făcu Poirot surizînd. 

— Chiar aşa e. 

Brusc, pupilele d-lul Shaitana aruncară scîntei, colţurile buzelor 
se ridicară într-un rînjet, şi sprincenele sale desenară un unghi 
fantastic. 

— Aş putea să vă arăt chiar cîteva specialităţi în legătură cu 
profesiunea dumitale, domnule Poirot. 


— Aveţi un „Muzeu negru” personal ? 
— Eh! — Dl. Shaitana îşi pocni degetele cu dispreţ. 
— Ceaşca din care a băut asasinul din Brighton, pantofii unui 
celebru hoţ de buzunare... copilării absurde ! Cu mărunţişuri 
deacestea nu mă încurc. Nu colecţionez decît piese rare 
— Şi ce înţelegeţi dv. prin „piese rare” ale criminologiei, din 
punct de vedere artistic ? 
D. Shaitana se aplecă înainte şi puse două degete pe umărul lui 
Poirot. Cuvintele le pronunţa cu un şuierat teatral: 
— Oameni care au comis crime, domnule Poirot. Detectivul îşi 
încreţi uşor fruntea. 
— Ah! vă uimesc, exclamă dl. Shaitana. 
Scumpul meu prieten, dumneata şi cu mine întrevedem 
fenomenele acestea, sub un unghi diametral opus. 
Pentru dumneata, o crimă este chestie de obişnuinţa un asasin, 
o anchetă, o piesă convingătoare, şi ca încheiere căci dumneata 
eşti foarte priceput, un vinovat. Atare banalităţi, pe mine mă 
lasă indiferent. Cel care se lasă prins e un incapabil, un asasin 
de duzină, care nu mă interesează deloc. 
Nu, eu mă preocup de punctul de vedere artistic şi nu de 
excepţii. 
— Excepţiile ? repetă Poirot. 
— Da, dragul meu, cei care nu se lasă prinşi, şireţii, cel care 
reuşesc. Asasinii care nu se sinchisesc nici de cea mai mică 
bănuială. 
Trebuie să recunoşti că e amuzant. 
— Eu aş fi întrebuințat cu totul alt adjectiv... 
— Am o idee ! exclamă Shaitana, fără să-i dea atenţie lui Poirot. 
Dacă aş organiza un mic dineu... un dineu ca să-ţi prezint 
specimenele mele ? Hotărit lucru, proiectul acesta mi se pare 
foarte amuzant. Cum de nu m-am gîndit mai de mult la el? 
Da, da, văd de pe acum scena... exact. Acordă-mi puţin timp. Să 
zicem săptămîna viitoare. Eşti liber ? Ce zi ţi-ar conveni ? 
— Oricare zi din săptămîna viitoare îmi convine, spuse Poirot 
înclinîndu-se politicos. 

— Foarte bine... atunci vineri. Vineri şaptesprezece. O 

clipă, 

să-mi trec data în agendă. Ideea aceasta mă încîntă. 
— N-aş putea afirma acelaşi lucru, murmură Poirot. Nu că nu 
mi-ar face plăcere invitaţia dv... nu., nu... 


Shaitana îl întrerupse. 

— Cred că mai degrabă aceasta îţi răneşte mentalitatea d-tale 
de burghez. Scumpul meu, eliberează-te măcar odată, de 
mentalitatea aceasta strimtă de poliţist 

Poirot răspunse rar : 

— E foarte adevărat că atitudinea mea în faţa crimei, este 
aceea a unui adevărat burghez. 

— Şi de ce, scumpul meu ? Evident, cînd e vorba de o afacere 
stupidă, însîngerată capabilă să-ţi provoace desgust... atunci, îţi 
împărtăşesc sentimentele. Dar o crimă, poate fi executată cu 
virtuozitate, de un adevărat artist. 

— Sînt de aceiaşi părere. 

— Şi atunci ? întrebă dl. Shaitana. 

— Artistul dv. nu e totuşi mai puţin, un asasin. 

— Dar, scumpul meu domn Poirot, perfecțiunea actului justifică 
aproape fapta autorului. Omule lipsit de imaginaţie, nu te 
gîndeşti decît să arestezi criminalul, săi pui cătuşele, să-l bagi 
la închisoare şi la nevoie săi atirni laţul de git. După umila mea 
părere, un asasin abil ar trebui să primească pensie de la stat şi 
să fie invitat la dineurile oamenilor subţiri. 

Poirot dădu din umeri. 

— Oh ! nu sînt chiar aşa de insensibil cum credeţi, faţă cu arta 
crimei. Pe asasinul perfect, îl admir. Dar, e ca şi cum aş admira 
un tigru. îl contemplu dincolo de gratii şi mă păzesc să intru în 
cuşcă, numai dacă nu mi-o impune datoria. Căci, amintiţi-vă 
domnule Shaitana, tigrul e periculos... 

D. Shaitana isbucni în ris. 

— înţeleg. Şi asasinul... 

— Poate ucide, completă Poirot cu voce gravă. 

— Atunci nu vrei să vii să-mi vezi colecţia mea de... tigri ? 

— Dimpotrivă, aş fi încîntat. 

— Ce bravură ! 

— Mă înţelegeţi greşit, d-le Shaitana. Cuvintele mele nu 
cuprind decît un avertisment. 

Vreţi cu orice preţ să găsesc amuzantă ideea dv. de a vedea o 
colecţie de asasini. 

- În fine, vă răspund că „amuzant" nu e cuvîntul just : potrivit ar 
fi „periculos". 

- După mine, d-le Shaitana, martora dv. e destul de 
primejdioasă. 


Dl. Shaitana izbucni într-un ris mefistofelic şi spuse : 

— Deci, pot conta pe d-ta pe vineri şi Poirot se înclină politicos 
— Voi veni. O mie de rnulţumiri. 

— Voi organiza o mică serbare, murmură Shaitana. Vă rog să 
veniţi exact la ora opt. 

Poirot îl privi în timp ce se îndepărta. Dădu încet din cap, cu un 
aer ginditor. 


CAP. II 
UN DINEU LA DL. SHAITANA 
Uşa apartamentului d-lui Shaitana, se deschise fără zgomot. Un 
maitre d'hotel cu înfăţişare distinsă deschise uşa lui Poirot. 
Apoi o închise cu discreţie, abil, luă pardesiul şi pălăria 
invitatului. 
Cu voce slabă şi fără expresie, îl întreabă : 

— Pe cine să anunţ, vă rog? 
— DI. Hercule Poirot. 
Un murmur de voci străbătu în vestibul cînd maitre d'hotel 
deschise uşa şi anunţă: 
— DI. Hercule Poirot. 
Dl Shaitana, cu un pahar cu sherry în mînă, ieşi înaintea 
detectivului. Ca de obicei, era îmbrăcat cu eleganţă. În seara 
aceasta, mai mult ca de obicei, avea aspectul său mefistofelic şi 
linia batjocoritoare a sprincenelor era şi mai accentuată. 
— îmi daţi voie să vă prezint... O cunoaşteţi pe dna Oliver. 
Dl. Shaitana, păru foarte încîntat de surprinderea d-ul Poirot. 
D-na Ariana Oliver era celebră printre autorii de romane 
polițiste şi istorii senzaţionale. 
Ia scrisese o mulţime de lucrări în care, îndeosebi gramatica 
era pusă la încercări grele despre aptitudinea de a fi criminal şi 
despre faimoasele crime pasionale, asasinatul din dragoste şi 
asasinatul din lăcomie. 
Ca o feministă convinsă. De îndată ce o crimă mai importantă 
umplea coloanele ziarelor, erai sigur că vei găsi un interviu cu 
d-na Oliver, în care aceasta spunea totdeauna : 
Ah ! dacă ar conduce o femeie Scotland Yardul". Ar avea o 
credinţă de neclintit în intuiţia feminină. 
În fond, era o persoană simpatică, de o vîrstă mijlocie, 
frumoasă, dar fără a fi luxoasă. Avea ochi mari, umeri frumoşi 


şi un păr cenuşiu, pentru care era mereu în căutarea unei 
coafuri adecvate. 

într-o zi, ea părea un ciorap albastru, cu fruntea ei complet 
descoperită şi părul strîns la ceafă într-un mare coc. 

A doua zi însă, o vedeai pieptănată ca o fetiţă sau cu tot capul 
numai bucle uşor în dezordine. în seara aceea ; d-na Oliver 
purta coc. 

Cu o voce plăcută de bas, ea îl salută pe Poirot, a cărui 
cunoştinţă o făcuse la un banchet literar. 

— îmi daţi voie să vă prezint pe şeful poliţiei, dl. Battle, pe care 
probabil însă că-l cunoaşteţi, adăuga dl. Shaitana. 

Un bărbat foarte viguros, cu trăsăturile aspre, le ieşi în cale. 
Privindu-l pe dl. Battle, aveai impresia ca faţa sa fusese 
sculptată din lemnul unui vas de război. 

Şeful poliţiei Battle, se spunea, era unul din cei mai buni copoi 
ai Scotland Yardului. 

Ii plăcea însă să arboreze totdeauna o aparenţă stîngace, de 
stupid aproape 

— Îl cunosc pe dl. Poirot, spuse el. Figura sa de lemn se încreţi 
pentru o clipă într-un suris, după care îşi reluă aspectul 
inexpresiv. 

— Colonelul Race, continuă dl. Shaitana. 

Poirot nu-l întîlnise încă pe colonelul Race, dar avea fizionomia 
tipului acela frumos cam de cincizeci de ani, cu chipul bronzat, 
care se găsea de obicei Ia cîte un avanpost al Imperiului. 
Serviciul Secret e un termen melodramatic, dar pentru profani, 
indică destul de exact natura şi întinderea activităţii colonelului 
Race. 

In prezent, Poirot înţelese şi aprecie simţul umorului 

pe care-l avea gazda sa. 

— Ceilalţi Invitaţi sînt în întirziere, spuse dl. Shaitana. 

Dar poate e din vina mea. Cred că le-am spus să vină la orele 
opt şi un sfert. 

In clipa aceea, uşa se deschise şi maitre d'hotelul anunţi) 

— Doctorul Roberts. 

Numitul personaj intră, arătind aerul grăbit al unul doctor faţă 
de bolnavii săi. 

Era un bărbat jovial .negricios şi de-o vîrstă mijlocie. 
Caracteristice : ochii mici din care clipea mereu, o uşoară 


calviţie, tendinţă spre îngrăşare şi înfăţişarea de doctor bine 
spălat şi desinfectat. 

Manierele lui alese, îţi inspirau încredere. Simţeai că 
diagnosticul său va fi exact şi tratamentul indicat, agreabil şi 
folositor... 

„Puţină şampanie pentru ca să fie mai plăcută convalescenţa", 
în rezumat, un om de lume. 

— Nu cumva am întirziat ? întreabă el surizînd. 

Îi strînse mîna gazdei sale şi fu prezentat celorlalţi invitaţi. 
Păru în special încîntat de a fi făcut cunoştinţă cu Battle. 

— Nu eşti dumneata unul din stilpii Scotland-Yardului ? Foarte 
interesant ! Ar trebui să nu te plictisesc cu chestiile astea, dar 
nu mă pot abţine. Totdeauna m-au pasionat afacerile criminale. 
Poate nu-i prea recomandabil pentru un doctor. Dar mă feresc 
si pomenesc aceasta, clienţilor mei prea impresionabili. Ha ! ria 
| 

Uşa se deschise din nou. 

— D-na Lorrimer. 

D-na Lorrimer era o femeie cam de 60 de ani. Elegant 
îmbrăcată, ea avea trăsături frumoase, părul gri admirabil 
coafat, o voce limpede şi pătrunzătoare. 

— Sper că nu sînt în întîrziere, spuse ea înaintînd spre gazda 
sa. Apoi se întoarse să-l salute pe d-nul Roberts, pe care-l 
cunoştea de mai demult. 

Maitre d'hotelul, continuă să anunţe : 

— Maiorul Despard. 

Maiorul Despard, bărbat frumos, foarte zvelt, avea o cicatrice 
uşoară la tîmplă. După ce fu prezentat, se apropie de colonelul 
Race şi începură să vorbească despre sport. 

— Miss Meredith. 

Intră o fată tînără, cam de 20 de ani. De înălţime mijlocie, 
toarte drăguță, părul căzînd în bucle castanii îi acoperea ceafa ; 
avea ochi mari cenuşii şi nu era deloc fardată. Ea vorbea încet, 
cu o voce timidă. 

— Oh! Dumnezeule ? Eu sînt ultima ? exclamă ea, Dl. Shaitana 
îi întinse un pahar de sherry, făcîndu-i un compliment plin de 
galanterie. 

Foarte strict când era vorba de etichetă. îi plăcea să facă 
prezentări cît mai ceremonioase. 


O lăsă pe Miss Meredith să-şi bea sherry-ul, în compania lui 
Poirot. 

— Prietenul nostru respectă uzanţele, observa detectivul cu un 
suris. 

Tiînăra fată aprobă : ! 

— Constat că azi, oamenii trec cu vederea prezentările. Se 
mulţumesc să spună : „Nădăjduiesc că cunoaşteţi pe toată 
lumea". Cîteodată nu e prea plăcut, dar în orice caz toate 
formalităţile acestea sînt un adevărat supliciu. 

Ezită o clipă şi reluă : 

— Femeia aceea e d-na Oliver, scriitoarea ? 

D-na Oliver vorbea cu d-l Robert şi vocea el se auzi clar : 

— Inutil să negi innuiţia feminină, doctore femeile presimt o 
muţime de lucruri. 

Uitînd cum era pieptănată, voi să-şi ridice buclele de pe frunte 
şi apoi, cu uimire, constată că avea coc. 

— Da, e d-na Oliver, răspunse Poirot 

— Aceea care a scris Cadavrul din Biblioteca ? Chiar ea. 

Miss Meredith încruntă sprincenele. 

— Şi bărbatul acela cu figura de lemn... Dl. Shaitana mi I-a 
prezentat ca şeful poliţiei 

— Ba da, al Scotland Yardului. 

— Şi d-ta ? 

— Eu?i 

— Vă cunosc foarte bine domnule Poirot. D-ta al descoperit 
misterul crimelor A.B.C. 

— Domnişoară, mă faceţi să roşesc. 

Miss Meredith îşi apropie sprincenele una de alta. 

— Dl. Shaitana... începu ea şi se opri brusc. Poirot îi veni în 
ajutor. 

— Nu s-ar spune-că are o adevărată predilecție pentru crime. 
Fără îndoială, dorinţa sa este să discutăm despre acest subiect. 
Priviţi-i pe d-na Oliver şi d-l Roberts. Fără îndoială că în acest 
moment ei discută despre otrăvurile care nu lasă nici o urmă. 
Miss Meredith scoase un suspin uşor. 

— Ce om ciudat ! 

— Doctorul Roberts? 

— Nu, dl. Shaitana. 

Ea se cutremură şi adăugă : 


— Are în el ceva înspăimîntător. Niciodată nu ştii ce are de 
gând. Plăcerile lui trebuie să fie crude. 

— Ca vînătoarea de vulpi, de pildă ? Miss Meredith îi privi plină 
de reproşuri. 

— Nu... Mă gîndesc la ceva mai oriental. 

— Probabil îi plac torturile, sugeră Poirot. 

—Omul acesta nu-mi place deloc, mărturisi Miss Meredith cu o 
voce înceată. 

— Dineul său vă va place totuşi, o asigură Poirot. Are un 
bucătar excelent. 

Ea îl privi cu un aer de neîncredere şi apoi isbucni în ris. 
—-Sînteţi plin de indulgență domnule Poirot. 

— De ce nu 

— Toţi oamenii celebri mă intimidează. 

— Nu vă intimidaţi domnişoară... Dimpotrivă, profitaţi de ocazie 
şi scoateţi din poşetă stiloul şi carnetul de autografe. 

— În ceea ce mă priveşte, crimele nu mă prea pasionează ! Şi 
nici nu cred că femeile se pot interesa de atare istorii 
Totdeauna bărbaţii sînt cei care devorează romanele polițiste. 
Hercule Poirot oftă cu prefăcătorie. 

— Vai ! ce n-aş da ieu acum să fiu măcar pentru o clipă, actor 
de cinema, chiar cea din urmă vedetă. 

Maitre d'hotelul deschise larg uşile anunţînd : 

— Dineul e servit. 

Pronosticurile lui Poirot se adeveriră întocmai. Dineul fu 
delicios şi servit la perfecţie. Lumină difuză, panouri de stejar 
lustruit, strălucire albăstruie de sticlă de Islanda. în lumina 
slabă la celălalt capăt al mesei, dl. Shaitana părea şi mai 
diabolic ca de obicei. 

In cuvinte alese, se rugă să fie iertat pentru faptul că nu 
invitase un număr egal de oaspeţi de ambele sexe. 

La dreapta sa se afla d-na Lorrimer, iar la stînga sa, d-na 
Oliver. Miss Meredith se afla între şeful de poliţie Battle şi 
maiorul Despard. Poirot între d-na Lorrimer şi d-l Roberts. 
Acesta-i spuse lui Poirot în glumă. 

— Sper că n-o să vi se permită să acaparaţi toată seara, singura 
domnişoară prezentă. Dvs. francezii nu prea pierdeţi timpul, 
nu-i aşa ? 

— Aflaţi că sînt belgian, rectifică Poirot. 


— Ce are a face ? E tot una, cînd e vorba de femei. Părăsindu-şi 
aerul glumeţ, doctorul Roberts adoptă un ton profesional şi 
începu să vorbească despre ultimele descoperiri în domeniul 
tratamentului bolii somnului colonelului Race care se afla în 
faţa sa. 

D-na Lorrimer se întoarse spre Boirot şi începu să-i vorbească 
despre noile piese de teatru. Părerile sale păreau documentate 
şi criticile sale obiective. Discuţia devie apoi în domeniul 
literaturii şi apoi în cel al politicii internaţionale. Poirot 
constată că vecina sa era o femeie foarte informată şi de o 
inteligenţă superioară. 

De cealaltă parte a mesei, d-na Oliver îl întrebă pe maiorul 
Despard dacă nu cunoaşte o otravă extraordinară şi foarte rară. 
— Ba da, currara. 

— Domnul meu, aceasta e învechită. A fost folosită de sute de 
ori. Aş voi ceva inedit. 

Maiorul Despard răspunse sec: 

— Triburile primitive sînt cele mai demodate. Ele recurg la 
excelentele reţete, odinioară folosite de strămoşii lor. 

— Aş fi crezut dimpotrivă, că ele continuă să inventeze noi 
fierturi de ierburi şi alte Ingrediente. Ce pleaşcă pentru 
exploratorii de odinioară ! întorşi acasă, puteau să scape de 
bătrînii unchi cu moşteniri, făcîndu-l să înghită cine ştie ce 
drog necunoscut. 

— Mai degrabă le veţi găsi la oamenii civilizaţi, în laboratoarele 
moderne de pildă, spuse Despard. Culturi de microbi, în 
aparenţă Inofensivi şi care produc maladii mortale. 

— Rafinamentele acestea ştiinţifice, n-ar fi pe placul cititorilor 
mei, spuse d-na Oliver. 

E uşor să amesteci toate numirile astea ştiinţifice, stafl-lococi, 
streptococi, sau mai ştiu ce altceva. Secretara mea n-ar 
înţelege o boabă şi cititorii mei nici atîta. 

Ce părere aveţi d-le Battle ? 

— In viaţa reală, doamnă Oliver, oamenii nu prea se sinchisesc 
de aceste subtilităţi, răspunse şeful poliţiei. De obicei toţi se 
opresc la arsenic, otrava aceasta de o întrebuințare atît de 
comodă şi care se poate procura atît de uşor. 

— Prostii, d-le Battle. Vorbiţi aşa fiindcă dv. cel de la Scotland 
Yard nu descoperiţi decît o mică parte din crimele comise 
zilnic. Dacă aţi avea cel puţin o femeie... 


— Dar avem... 

— Da, femeile acelea agent, îngrozitoare, cu nişte căşti ridicole 
şi care necăjesc oamenii prin parcurl. Vorbesc de o femeie care 
să conducă, serviciul de cercetări criminale. Ea s-ar achita 
foarte bine de însărcinările sale. 

— Femeile sînt foarte abile criminale, observă şeful poliţiei 
Battle. De obicei, dau dovadă de un remarcabil sînge rece şi de 
o măestrie extraordinară. 

Dl. Shaitana schiţă un suris : 

— Dat fiind că otrava este arma favorită a femeilor, trebuie să 
existe pe lume o mulţime de otrăvitoare nebănuite 

— Fără îndoială, aprobă d-na Oliver, servindu-se generos, cu o 
felie respectabilă de pateu. 

— Deasemeni un doctor, are o mulţime de ocazii prielnice, 
continuă dl. Shaitana. 

— Protestez! strigă doctorul Roberts, rîzînd cu poftă. Cînd ne 
otrăvim pacienţii, o facem totdeauna din greşeală. 

— Dacă aş vrea să comit o crimă... începu dl. Shaitana. 

— Aş proceda foarte simplu. In fiecare zi se produc tot felul de 
accidente : accidente de vînătoare, de pildă. 


CAP. III. 
O PARTIDA DE BRIDGE 


Cînd Invitaţii se reîntoarseră în salon, găsiră acolo o masă de 
bridge. Se servi cafeaua. 

— Cine joacă bridge ? întrebă dl. Shaitana. D-na Lorrimer ştiu 
că joacă. Deasemeni doctorul Roberts. Dar d-ta Miss 

Meredith ? 

— Da joc, dar vă avertizez că nu ştiu prea bine. 

— Perfect ! Şi maiorul Despard. Bine. Jucaţi aici toţi patru ? 

— Minunat ! Se va juca bridge îi şopti d-na Lorrimer lui Poirot. 
Mă înebunesc după jocul ăsta. Nu accept nici o Invitaţie la un 
dineu, dacă nu se termină cu bridge. Altfel, imediat adorm. Mi- 
e ruşine, dar ce să fac ? 

Traseră la sorţi partenerii d-nei Lorrimer îl căzu de parteneră 
Anne Meredith, împotriva maiorului Despard si doctorului 
Roberts 

— Femeile împotriva bărbaţilor observă d-na Lorrimer 
aşezîndu-se pe scaun. Ea amestecă cu îndemînare cărţile. Luăm 
cărţile albastre nu-i aşa ? Pot juca cu ambele la fel de bine. 


— încercaţi să cîştigaţi, spuse d-na Oliver, făcînd apel la 
Instinctele ei feminine. Să arătăm bărbaţilor că nu totdeauna 
sînt cei mai tari. 

— Vai de capul lor, spuse dl. Roberts amestecînd celălalt 
pachet de cărţi, nu le mai rămîne nici o speranţă. Rîndul dv. 
domană Lorrimer. 

Maiorul Despard se aşeză încet pe scaun, cu ochii la 'Anne 
Mereduh, ca şi cum abia acum ar fi descoperit că e foarte 
drăguță. 

— Tăiaţi vă rog, ordonă d-na Lorrimer nerăbdătoare. 
Scuzîndu-se pentru neatenție, maiorul Despard taie pachetul de 
cărți care i se întinsese. 

D-na Lorrimer, dădu repede cărţile. 

— In camera alăturată, se găseşte o altă masă de bridge, 
anunţă dl. Shaitana. 

Se îndreaptă spre o uşă şi ceilalţi patru îl urmară într-un 
fumoar confortabil mobilat, unde aştepta o a 2-a masă de 
bridge. 

— Să tragem locurile, propuse colonelul Race. Dl. Shaitana 
clătină din cap. 

— Eu nu joc. Bridge-ul nu mă amuză de loc. Ceilalţi protestară, 
ameninţîind că nu joacă fără el, dar pînă la urmă trebuiră să se 
resemneze : Poirot şi d-na Oliver împotriva lui Battle şi Race. 
Dl. Shaitana îi privi o clipă. In timp ce d-na Oliver anunţa două 
sans atouri, surisul său mefistofelic îi reapăru pe figură. 

Apoi, fără zgomot, trecu în cealaltă cameră. 

Acolo jocul era în toi. Figurile erau serioase şi anunţurile se 
succedau rapid. „O cupă". „Pas", „Trei trefle", „Trei pici", 
„Patru carale", „Contra", „Patru cupe". 

Dl. Shaitana îi scrută un timp, avînd acelaşi suris pe buze. 
Apoi traversă salonul şi se aşeză într-un fotoliu larg, în faţa 
căminului. Pe o măsuţă se afla o tablă cu sticle şi pahare. 
Lumina focului strălucea în dopurile de cristal. 

Cu dibăcie, dl. Shaitana făcuse aşa fel încît salonul să pară 
luminat numai de flăcările din cămin. O mică lampă cu abajur 
aşezată lîngă el îi permitea să citească dacă ar fi avut ce. 

Din plafon se răspîndea cu discreţie, o lumină indirectă, în timp 
ce altă lumină mai puternică, inunda masa de bridge, de unde 
se auzeau vocile jucătorilor. 

— Sans atout ! striga d-na Larrimer cu glas limpede şi hotărit. 


— Trei cupe î anunţa doctorul Roberts pe un ton agresiv: 

— Pas ! spunea liniştită Miss Meredith. 

Totdeauna se producea o scurtă pauză, înainte de anunţarea lui 
Despard. Nu fiindcă ar fi jucat încet, ci fiindcă totdeauna voia 
să dea o lovitură sigură. 

— Patru cupe. 

— Contra. 

Cu figura crispată luminată de reflexele căminului, dl. 
Shaitana suridea. 

Suridea neîncetat, clipind uşor din ochi. 

Seara aceasta, părea că-l încînta în chip deosebit. 

— Cinci carale, manche şi robec, anunţi colonelul Race aşa 
partener zic şi eu, îi spuse el lui Poirot. N-aş fi crezut, c-o să 
reuşeşti s-o faci. Din fericire, m-au atacat cu o pică. 

— După părerea mea, spuse cu mărinimie şeful poliţiei Battle, e 
cam tot aceea. 

El anunţase o pică. Partenera sa, d-na Oliver, avusese o pică, 
dar atacase cu o treflă... şi rezultatul a fost dezastruos. 
Colonelul Race îşi consultă ceasul. 

— Douăsprezece şi zece. Avem timp să mai facem o partidă ? 
— Pe mine să mă iertaţi, spuse şeful de poliţie Battle, dar de 
obicei mă culc devreme. 

— Eu la fel, aprobă Poirot. 

— Să facem socotelile, propuse Race. 

Sexul tare obținuse o victorie zdrobitoare D-na Oliver pierdea 
trei livre şi şapte shilingi. Gel mai mult cîştiga colonelul Race. 
Cu toate că era o jucătoare slabă, d-na Oliver se dovedi în 
schimb o bună platnică. Ea achită pierderea, cu surisul pe 
buze. 

— Astă seară am avut o ghină teribilă. Asta mi se intîmplă 
numai rareori, leri de pildă, am avut o şansă superbă. 

Şi d-na Oliver se ridică, îşi luă poşeta de seară brodată şi-şi opri 
la timp gestul de a-şi ridica părul de pe frunte. 

— Stăpînul casei trebuie să fie în camera cealaltă, spuse 

ea. 

Cu toţii, trecură dincolo. , 

Dl. Shaitana era în acelaşi loc lîngă foc, Iar jucătorii erau 
absorbiți de partida lor. 

Ginci trefle contra, spuse d-na Lorrimer cu voce gravă. 

— Ginci sans-atout-uril. 


— Contra. 

D-na Oliver se apropie de masa de joc. Partida se anunţa 
palpitantă. 

Şeful poliţiei se apropie de jucători. 

Colonelul Race se îndreptă spre dl. Shaitana urmat de Poirot. 
—Vă rog să mă iertaţi d-le Shaitana, dar trebuie să plec spuse 
Race. 

Dl. Shaitana nu făcu nici o mişcare .Cu capul în piept părea că 
doarme. Race schimbă o privire cu Poirot şi se apropie mai 
mult. Deodată, cu un strigăt înăbuşit, se apleca Poirot îl urmă 
într-o clipă şi-şi îndreptă privirea spre locul pe care i-l arăta 
colonelul Race. S-ar fi spus, că un buton format dintr-un rubin, 
împodobea cămaşa de seară, dar nu era cazul. 

Poirot apucă una din mîinilc d-lui Shaitana şi o lăsă să cadă la 
loc. Race îl întrebă din ochi şi Poirot dădu din cap afirmativ. 
.— Colonelul spuse tare. 

— D-le Battle, vino o clipă aici-. 

Şeful poliţiei veni la el. D-na Oliver continua sa urmărească 
jocul. 

Şeful de poliţie Battle, cu toată înfăţişarea sa stupidă era un om 
— Ce s-a întîmplat ? 

Cu un semn discret, colonelul Race îi arătă bărbatul tăcut, 
aşezat în fotoliu. 

Pe cînd Battle se apleca spre el, Poirot examina gura d-lui 
Shaitana. 

Acum, trăsăturile sale pierduseră orice urmă de inteligenţă... 
gura era căscată... şi aspectul diabolic al figurii dispăruse. 
Hercule Poirot clătină din cap. 

După ce examina, fără să atingă, obiectul care părea un buton 
suplimentar de pe cămaşa d-lui Shaitana, şeful de poliţie Battle 
se ridică. 

La rîndul său ridicase mîna neînsufleţită şi o lăsase să cadă la 
loc. 

Cu corpul drept, înfăţişare marţială şi aer competent, Battle se 
pregătea să preia situaţia în mînă. 

— O clipă vă rog, spuse el cu o voce oficială care nu semăna de 
loc cu aceea pe care o avea de obicei. 

Toate capetele se întoarseră spre el şi mîna lui Anne Meredith 
rămase în aer deasupra unui as de pică a mortului. 


— Sînt dezolat că trebuie să vă anunţ o veste rea : dl. Shaitana, 
gazda noastră, este mort. 

D-na Lorrimer şi doctorul Robert, se ridicară. Despard, cu 
sprîncenele încruntate, privea fix înaintea lui, Anne Meredith 
care scoase un țipăt înăbuşit. 

— Dar e imposibil. 

Mînat de instinctul profesional, doctorul Roberts străbătu 
camera repede cu pasul doctorului chemat în pripă la un C37 
grav. 

Fără a părea, cu corpul său masiv, şeful de poliţie Battle îi opri 
trecerea. 

— Aşteptaţi, doctore. Aţi putea să-mi spuneţi cine a intrat şi a 
ieşit de aici astă seară ? 

Robert holbă ochii. 

— Cine-a intrat şi a ieşit ? Nu ştiu, nu sa mişcat nimeni de la 
locul lui. 

Şeful poliţiei se întoarce : 

— Aşa este, d-nă Lorrimer ? — întocmai. 

— Nici maitre d'hotelul, nici ceilalţi servitori? 

— Nu, maitre d'hotelul, a adus tava cu băuturi chiar cînd ne 
aşezam la masa de bridge şi de-atunci n-a mai venit. 

Şeful de poliţie Battle se uită întrebător la Despard. Acesta 
confirmă dînd din cap, spusele d-nei Lorrimer. Anne spuse cu o 
voce şovăitoare : 

— Da, da. e toarte adevărat. 

— Lăsaţi mă să-l examinez! strigă doctorul nerăbdător. Poate e 
vorba numai de o sincopă. 

— Vă rog să mă iertaţi, dar nimeni nu atinge cadavru! înainte 
de sosirea medicului legist. Doamnelor şi domnilor, domnul 
Shaitana a fost asasinat. 

— Asasinat ! repetă Anne Meredith tulburată. Despard holbă 
mereu ochii zăpăcit. 

D-na Lorrimer rosti pe un ton tăios : 

— Asasinat ? 

— Dumnezeule ! bîlbîi doctorul Roberts. Şeful de poliţie Battle 
clătină încet din cap. Părea un mandarin chinez din porțelan. 
— înjunghiat ! declară el. Acesta e cuvîntul : înjunghiat ! 

Şi pe neaşteptate întrebă : 

— A părăsit vreunul din dv. masa de bridge in cursul serii? 


Patru feţe îşi schimbară înfăţişarea: Battle citi : teamă, 
compătimire, indignare şi teroare, dar afară de acestea, nici o 
altă indicație folositoare. 

— Ei? 

Maiorul Despard se ridică ţeapăn ca un soldat în poziţia de 
drepţi, întorcînd spre Battle figura sa fină şi inteligentă. După o 
pauză, răspunse liniştit : 

— Se pare că fiecare din noi a părăsit masa în timpul serii, fie 
pentru a bea ceva, fie pentru a pune un butuc pe foc... 
Personal, am făcut-o de două ori. Cînd m-am îndreptat spre 
cămin, Shaitana era aţipit. 

— Aţipit ? 

— Cel puţin aşa am crezut 

— Posibil, spuse Battle. Sau poate că era deja mort. Vom vedea 
aceasta imediat. Deocamdată, vă rog să vă duceţi în camera 
alăturată. 

Apoi se îndreptă spre bărbatul cu figura serioasă de lingă el: 
— D-le colonel Race, vă rog săi întovărăşiţi. 

— Bine. 

Cei patru jucători trecură încet pragul. 

D-na Oliver, în celălalt capăt al camerei, izbucni într-un plîns cu 
sughiţuri. 

Battle ridică receptorul telefonului şi după ce vorbi câtva timp, 
anunţă : 

— Poliţia trebuie să sosească dintr-o clipă în alta. Am primit 
ordin să mă ocup de această afacere. Medicul legist ra fi aici 
într-un minut. După părerea dv. d-le Poirot, de cît timp a murit 
Shaitana ? Eu aş zice o oră şi poate si mai mult. 

— Din nefericire nu putem preciza. Ce bine ar fi să putem 
afirma : „Omul acesta este mort de o oră, douăzeci şi cinci de 
minute şi patruzeci de secunde !" 

— Era în faţa focului, iată ce complică ancheta. mai mult de o 
oră... mai puţin de două ore. Pot paria că aceasta va fi concluzia 
doctorului nostru. 

Şi nimeni n-a auzit nimic, nimeni n-a văzut nimic. Referitor ! La 
ce risc se expunea asasinul. Shaitana ar fl trebuit să strige. 

— Dar n-a făcut-o. Asasinul a profitat de o şansă unică. După 
cum spui şi d-ta prietene, asasinul risca de o mie de ori să fie 
prins. 

— D-le Poirot, aveţi vreo idee despre mobilul crimei ? 


Detectivul belgian răspunse rar : 

— Da, pot furniza cîteva explicaţii. Dar ia spuneti-mi : 

„dl. Shaitana nu v-a făcut vreo aluzie asupra recepţiei pe care o 
dădea astă seară ? 

Şeful de poliţie Battle îl privi cu curiozitate : g 

— Nu, domnule Poirot. Nu mi-a spus nimic. Dar de ce? In 
aceeaşi clipă se auzi o sonerie şi paşi. 

— Iată oamenii noştri, anunță Battle. Mă duc să le deschid O 
clipă, d-le Poirot. Ne veți spune constatările dv mediat. Pentru 
momet trebuie să îndeplinesc formalităţile necesare. 

Poirot aprobă. 

Battle ieşi din cameră. 

D-na Oliver continua să suspine.Poirot se îndreptă spre masa 
de bridge. Fără să atingă nimic, examina totul. Odată sau de 
două ori, clătină din cap. 

Ce stupid tip ! Oriental ! murmură Hercule Poirot. Să te 
travesteşti în diavol ca să înspăimînţi oamenii! ce copilărie ! 
Uşa se deschise. Intră medicul legist cu trusa în mână, urmat 
de inspectorul divizionar care vorbea cu Battle. Apoi venea un 
fotograf. 

În vestibul, păzea un agent. 

Ancheta îşi urma cursul. 


CAP. IV. 
PRIMUL E ASASINUL ? 


O oră mai târziu, Hercule Poirot, dna Oliver, colonelul Race şi 
şeful poliţiei Battle luară loc în jurul mesei din sufragerie. 
Cadavrul fusese examinat, fotografiat şi ridicat din salon. Un 
funcţionar din serviclui antropometric luase amprentele 
digitale şi apoi plecase. 

Şeful poliţiei Battle, se întoarse spre Poirot : 

— înainte de ai interoga pe aceşti patru invitaţi, aş vrea să aud 
ce aveţi să-mi spuneţi. După dv. această recepţie ascundea o 
intenţie ? 

Foarte încet şi cu prudenţă, Poirot repetă convorbirea pe care o 
avusese cu Shaitana la Wessex House. 

Şeful poliţiei îşi muşcă buzele şi fu pe punctul să fluiere uimit. 
— Specimene rare, hai ? Asasini în carne şi în oase ? Afirmaţi 
că aceasta era intenţia sa ? Nu cumva ne întindea o cursă ? 


— Oh ! cîtuşi de puţin ! Shaitana afecta o atitudine 
mefistofelică. Vanitatea sa era deopotrivă de mare ca şi prostia 
sa. Şi prostia a plătit-o cu viaţa. 

— Acum vă înţeleg, spuse şeful poliţiei. O recepţie de opt 
invitaţi. Patru „copoi” şi... patru asasini. 

— Imposibil, protestă d-na Oliver. Absolut imposibil. Nici unul 
din aceste persoane, nu par să fi comis o crimă. 

Battle clătină ginditor din cap. 

—Aţi pune mîna în foc, doamnă Oliver. 

Asasinii seamănă perfect cu oamenii cinstiţi şi-n viaţă nu se 
deosebesc cu nimic. 

Foarte adesea sînt oameni încîntători, politicoşi şi de treabă. 
— În acest caz, n-ar putea fi decât doctorul Robert», declară 
d-na Oliver. De la prima vedere, am intuit că nu prea are 
conştiinţa fără pată. Instinctul meu nu mă înşeală niciodată. 
Battle se întoarse spre colonelul Race ! 

— Dv. ce credeţi, domnule colonel ? 

Race dădu din umeri. Neasociindu-se la bănuielile d nei Oliver, 
îşi dădu părerea asupra spuselor lui Poirot. 

— Ipoteza aceasta, foarte verosimilă, arată că Shaitana ştiuse 
ceva, cel puţin despre unul din invitaţi 

Ii bănuia pe toţi patru, dar n-ar fi putut afirma ceva sigur. 
Moartea sa, arată clar, că a ghicit adevărul. 

— Unuia i-a fost frică. Nu sînteţi de-aceeaşi părere, domnule 
Poirot ? 

Poirot dădu din cap afirmativ. 

— Răposatul Shaitana, spuse el, avea o reputaţie ciudată. 
Glumele sale erau cam periculoase şi se spunea că era fără 
milă. Asasinul îşi închipuia fără îndoială că Shaitana îşi oferea o 
seară de distracţie, pe care o va sfirşi dînd pa vinovat pe mîna 
poliţiei. El (sau ea) îşi închipuia că Shaitana avea probe 
formale. 

--Dar le-avea chiar ? mmmd 

Poirot ridică din umeri. 

— N-o vom şti niciodată. 

~ E doctorul Roberts, repetă d-na Oliver cu încăpăţinare. Un 
bărbat în aparenţă atît de simpatic. Ca să-şi ascundă jocul, 
asasinii se arată totdeauna simpatici. În locul dv. domnule 
Battle, l-aş aresta imediat. 


N-am şovăi s-o facem dacă în capul Scotland Yardului s-ar afla 
o femeie, declară Battle, clipind uşor din ochi, dar, vedeţi, dat 
fiind că poliţia e condusă de nişte bărbaţi, trebuie să procedăm 
cu prudenţă şi încetineală. 

— Oh ! bărbaţii !... bărbaţii !... suspină doamna Oliver. Şi 
mental începu să compună un articol de jurnal. 

— Dacă am începe interogatoriul ? propuse şeful de poliţie 
Battle. N-ar aştepta prea mult timp. Colonelul Race schiţă un 
gest să se scoale. 

Battle ezită o clipă în faţa privirii elocvente a doamnei Oliver. 
Recunoştea tituaţia oficială a colonelului Race şt Poirot 
colaborase deseori cu poliţia. Dar a permite doamnei Oliver să 
rămînă, era altă chestiune. 

Battle trebui să-şi amintească faptul că d-na Oliver, cu toată 
pierderea ei de trei livre, şapte şilingi, se dovedise o bună 
jucătoare de bridge. 

— Dacă vreţi puteţi rămîne toţi, din partea mea nu văd nici un 
inconvenient... cu condiţia ca nimeni să nu ne întrerupă (aruncă 
o privire elocventă spre doamna Oliver) şi să nu se facă nici o 
aluzie la ce ne-a spus domnul Poirot. Era secretul lui Shaitana, 
pe care l-a luat cu el în mormînt. Ne-am înţeles ? 

— Perfect, spuse doamna Oliver. 

Battle se îndreptă spre uşă şi chemă-agentul de serviciu de pe 
coridor. N 

— Du-te în fumoar. li vei găsi pe Anderson cu cei patru invitaţi. 
Roagă-l pe doctorul Roberts să binevoiască să vină aici. 

— Eu l-aş fi ascultat ultimul, spuse d-na Oliver. Vreau să spun 
într-un roman, adăuga ea repede, ca o scuză. 

— Viața adevărată se deosebeşte puțin de romane, doamnă 
Oliver, replică Battle. 

— Ştiu .Dar nu e prea reuşită. 

Doctorul Roberts intră, ceva mai puțin sigur pe sine ca la 
început. Domnule Battle, afacerea aceasta mi se pare complet 
absurdă. Din punct de vedere profesional, admit cu greu că un 
om poate fi înjunghiat în timp ce alte trei persoane găsesc la 
cîţiva metri de el. Brrr... n-aş vrea să fiu în pielea celui care a 
comis crima. Un surâs uşor îi crispa colțurile gurii. Cum să vă 
conving că nu sînt vinovat ? 

— Nu comiţi o crimă fără motiv, doctore Roberts. Doctorul 
dădu din cap energic. 


— Asta sare în ochi. N-aş fi avut nici cel mai mic motiv să scap 
de acest sărman Shaitana, pe care-l cunoşteam foarte vag. 
Omul acesta mă distra cu excentricităţile sale. Mai aştept să vă 
informaţi despre relaţiile pe care le-am avut cu el. Nu sînt un 
imbecil. O veţi constata. N-am avut nici un motiv să-l suprim pe 
Shaitana şi nu eu l-am ucis. 

— Bine, doctore Roberts, spuse Battle. După cum ştiţi, trebuie 
să fac o anchetă. Vă rog să răspundeţi la întrebările mele : 
Cunoaşteţi bine pe celelalte trei persoane ? 

.— Nu prea. Pe Miss Meredith şi pe Despard, l-am întâlnit 
pentru prima oară astă seară. 

Pe Despard îl cunoşteam din auzite, ca autor a unei cărţi de 
călătorie foarte interesantă. 

— Ştiţi cumva dacă el şi Shaitana se vizitau ? 

— Nu. Shaitana nu mi-a vorbit niciodată despre acest lucru. 
După cum v-am spus, astă seară l-am întâlnit prim» oară, ca şi 
pe Miss Meredith. O cunoaştem puţin pe doamna Lorrimer 

— Ce ne-aţi putea spune despre ea ? 

— E văduvă, foarte bine crescută şi inteligentă, şi joacă bridge 
admirabil. 

— Nici de ea nu v-a vorbit niciodată Shaitana ? 

— Nu. 

— lată-ne nu prea avansați. Halal de doctore Roberts, aduceți- 
vă aminte şi spuneţi-ne de cîte ori aţi părăsit masa de bridge ? 
încercaţi să ne spuneţi şi de cîte ori au plecat şi au venit ceilalţi 
? 

După cîteva clipe de reflexie doctorul Roberts mărturisi sincer : 
— Abia îmi pot aminti propriile mele mişcări, destul de 
neprecis. M-am ridicat de trei ori... 

De fiecare dată priveam mortul. Odată m-am dus să pun un 
butuc pe foc, altădată am adus ceva răcoritor celor două 
doamne şi a treia oară am băut un whisky cu apă de Seltz. 

— La ce oră ? 

— Nu v-aş putea preciza. Cred că ne-am aşezat la joc, pe la 9 şi 
jumătate. Cam după o oră am îndreptat focul ; după putin timp 
m-am dus să aduc băuturile (cam la penultima mînă) şi pe la 
unu jumătate am băut whiskyul. Dar toate amănuntele acestea 
sînt aproximative. Nu pot afirma mai precis. 

— Masa cu băuturi era lîngă fotollui lui Shaitana, nu-i aşa ? 

— Da, ceea ce înseamnă că am trecut de trei ori pe lingă el. 


— Şi de fiecare data, aţi crezut că dormea ? 

— Aşa am crezut prima dată. A doua oară nici nu i-am mai 
privit, tar a treia oară ţin minte vag că mi-am spus : „Ce 
copleşit pare ticălosul ăsta". 

Dar nu l-am privit mai de-aproape. 

— Foarte bine. Acum spune-mi, cînd şi-au părăsit partenerii dv. 
masa de bridge ? 

Doctorul Roberts încruntă sprincenele. 

— Mie greu... toarte greu să vă răspund. Despard s-a ridicat să 
aducă o scrumieră, apoi a doua oară ca să ia ceva, cu puţin 
timp înaintea mea, într adevăr, ml aduc aminte, că m-a întrebat 
dacă băusem şi eu. 

— Şi doamnele ? 

— D-na Lorrimer s-a dus odată să îndrepte focul din cămin. 
Cred că i-a spus ceva lui Shaitana, dar nu sînt sigur. In clipa 
aceea, jucam un sauns-atcut complicat. 

— Şi Miss Meredith ? 

— Sînt sigur că a părăsit odată masa de bridge. A venit în 
spatele meu, privindu-mă cum joc... 

Eram partenerul ei. Apoi privi puţin jocul celorlalţi după 
care se plimbă puţin prin cameră. Nu mai ştiu precis ce-a făcut. 
Seful de poliţie Battle, observă gînditor : 

— Eraţi în aşa telaşezaţl la masă, că nimeni nu era în faţa 
mortului. 

— Da, masa era puţin de-acurmezişul şi între noi e o vitrină 
foarte frumoasă. Acum îmi dau seama că Shaitana era foarte 
uşor de înjunghiat. 

— Jucătorii de bndge erau prea absorbiți de partidă, ca să mai 
dea atenţie la ce se petrecea în jurul lor. 

Singura persoană care ar fi putut observa ceva era „mortul" şi, 
în acest caz... 

— In acest caz, nu i nici o îndoială, „mortul" e asasinul, 
completă şeful de poliţie Battle. 

— Trebuie să fi fost un om tare de înger, observă doctorul 
Roberts. Dacă vreunul din jucători ar fi ridicat ochii în 
momentul critic... 

— Desigur, spuse Battle, risca enorm şi asta arată ca avea un 
motiv serios. Tare-aş vrea să-l cunosc. 

— Veţi reuşi, spuse Roberts. Examinaţi cu deamănuntul hîrtiile 
lui Shaitana şi e sigur că veţi descoperi o indicație. 


— Să nădăjduim. Dar ia spune doctore Roberts, n-ai vrea să-mi 
spui părerea d-tale, ca de la om la om ? 

— De ce nu ? 

— Care din trei după părerea d-tale ?... Doctorul dădu din 
umeri. 

— Foarte uşor. Bănuielile mele cad pe Despard. E un bărbat 
căruia nu-i lipseşte curajul şi a dus o existenţă aventuroasă 
unde trebuie să iei hotărîri rapide. Nu se teme de riscuri. Nu 
cred că o femeie ar fi putut comite crima aceasta. îmi închipui 
că a fost necesară o anumită forţă. 

— Nu chiar atît de multă. Uitaţi-vă. 

Şi cu dibăcia unui scamator, Battle scoase un instrument lung 
şi foarte subţire, din metal strălucitor, terminat printr-o piatră 
prețioasă rotundă. Doctorul Roberts luă obiectul şi-l examina 
cu un aer competent de profesionist. îi încercă vîrful şi fluieră 
uimit. 

— Ce armă ! Ce armă |! Jucăria asta e ideală pentru ucis. Intră 
în carne ca în unt... absolut ca în unt. Fără îndoială, că asasinul 
îl avea la el. Battle clătină din cap. 

— Nu. Aparţinea lui Shaitana şi se găsea pe masa de îngă uşă, 
printre alte obiecte. 

— Adică, asasinul n-a avut decît să se servească de el Ce noroc 
să pună mîna pe aşa instrument ! 

— E un punct de vedere, spuse Battle. 

— Evident, norocul n-a fost pentru bietul Shaitana. 

— M-am exprimat greşit, 'doctore Roberts. După mine, afacerea 
se poate vedea dintr-un alt punct de vedere : vederea acestei 
arme, a făcut să se nască în sufletul asasinului ideea crimei. 

— Cu alte cuvinte.-e vorba de o inspiraţie de moment şi nu de o 
crimă premeditată. Asasinul şi-a pus la punct crima, intrind 
aici. Acesta e punctul d-tale de vedere ? 

— Cam acesta ar fi. Battle îşi drese glasul 

— Nu vă mai rețin, doctore. Vă mulţumesc pentru bunăvoință. 
Vreţi să-mi daţi adresa dv. ? 

— Desigur, 200, Glouchester Terrace, W. 2. Telefon :Bayswater 
23896. 

— Mulţumesc. Poate vă voi vizita zilele acestea. 

— încîntat, să te prmesc oricînd vrei. Nădăjduiesc că ziarele nu 
vor vorbi prea mult de mine, scandalul ar putea să displacă 
clienţilor mei. 


Şeful de poliţie Battle se întoarse spre Poirot. 

— Aveţi vreo întrebare să-i puneţi doctorului Roberts ? Sînt 
sigur că vă va răspunde cu plăcere. 

— Fără îndoială. Sînt unul din admiratorii dv., la curent cu 
toate succesele pe care le-aţi repurtat. 

Doriţi fără îndoială să-mi puneţi cîteva întrebări ? 

— Nu, nu. Caut doar să pun în ordine cîteva amănunte. De 
pildă, cîte robere aţi jucat ? 

— Trei, răspunse doctorul. Îl începeam pe al patrulea cînd aţi 
intrat. 

— Şi cum erau împărţiţi jucătorii ? 

— Primul rober : Despard cu mine, împotriva doamnelor.Ne-au 
bătut bine de tot. Noi n-am avut nici un atout. 

Al doilea rober : Miss Meredith şi cu mine, împotriva lui 
Despard şi d-na Lorrimer. 

Al treilea rober : d-na Lorrimer şi cu mine, împotriva lui Miss 
Meredith şi Despard. De fiecare dată, sorții au făcut să 
schimbăm partenerii. 

Al patrulea rober : din nou Miss Meredith şi cu mine. 

— Cine a cîştigat ? 

— Doamna Lorrimer a cîştigat de fiecare dată Miss Meredith a 
cîştigat primul rober şi le-a pierdut pe celelalte două. Aveam 
puţin avans : Miss Meredith şi Despard erau puşi la amendă. 
Poirot spuse surizînd : 

— Dl. Battle v-a întrebat ce părere aveţi despre partenerii dv. 
ca aspiranti la titlu de criminal. Eu vă întreb c« părere aveţi 
despre partenerii dv. ca jucători de bridge? 

— D-na Lorrimer e o jucătoare de mîna întîi, se grăbi să spună 
doctorul. Nu m-ar mira ca bridge-ul, să-i aducă un venit frumos. 
Despard nu joacă prost, şi-şi cumpăneşte totdeauna loviturile. 
Cît despre Miss Meredith, ea nu face greşeli, dar nici nu eo 
jucătoare strălucita. 

— Şi dumneata doctore ? Ochii lui Roberts străluciră. 

— Anunţ poate prea îndrăzneţ, dar am observat că asta nu e un 
defect. 

Doctorul Roberts se ridică. 

— Mai aveţi vreo întrebare să-mi puneţi ? Poirot clătină din 
cap, surizind politicos. 


— Atunci, bună seara domnilor. Bună seara, doamnă Oliver. 
Aveţi un subiect bun. mai bun decît otrăvurile care nu lasă 
urme, nu-i aşa ? 

Doctorul Roberts părăsi camera cu pasul său din nou elastic. 
După ce se închise uşa, doamna Oliver declară cu amărăciune : 
— Ce subiect! ce proşti sînt bărbaţii. Cînd au chef, născocesc o 
crimă de-o sută de ori mai pasionantă. Nu duc niciodată lipsă 
de subiecte. 

Şi cititorii mei cresc, cu toate otrăvurile care nu lasă urme. 


CAP. V 
AL DOILEA E ASASINUL ? 


Doamna Lorrimer, intră în sala de mîncare, cu o înfăţişşare 
distinsă. Puțin palidă, ea rămăsese totuşi perfect stăpînă pe 
sine. 

— îmi cer lertare că vă deranjez, doamnă, începu şeful poliţiei 
Battle. 

— Datoria d-tale trece mai presus de orice, înțeleg. Desigur 
situația nu e prea plăcută, dar la ce bun să încerc să mă 
sustrag ? E limpede.că una din cele patru persoane care erau în 
această cameră, este asasinul. Nu m-aştept de loc să mă credeţi 
pe cuvînt că nu sînt eu vinovata. 

Ea acceptă fotoliui pe care i-l oferea colonelul Race şi se aşeză 
în faţa lui Battle. 

Ochii săi cenuşii strălucind de inteligenţă, îi întîlniră pe cei ai 
şefului poliţiei. 

Ea aşteptă sa fie întrebată. 

— îl cunoaşteţi bine pe dl. Shaitana ? întrebă Battle. 

— Nu prea bine. îl cunosc de cîţiva ani, dar nu eram prieteni. 

— Unde l-aţi întîlnit pentru prima oară ? 

— Intr-un hotel, în Egipt : Winter Palace din Luxor. 

— Ce părere aveaţi de el? 

Ridicînd uşor din umeri, d-na Lorrimer răspunse : 

— îl consideram... acum pot s-o mărturisesc... puţin şarlatan. 

— Iertaţi-mă pentru întrebarea care v-o pun acum : aveati 
vreun motiv să scăpaţi de el ? D-na.Lorrimer păru amuzată. 

— El nu zău, d-le Battle, dacă aş avea realmente un motiv, crezi 
că ţi l-aş spune ? 

— Cine ştie ? O persoană Inteligentă prevede că mai tirziu, 
adevărul tot iese la iveală. 


D-na Lorrimer dădu gînditoare din cap. 

— Sînt de aceeaşi părere. Nu, domnule Battle, n-aveam nici un 
motiv ca să doresc dispariţia d-lui Shaitana. Moartea sa mă lasă 
complet indiferentă. îl socoteam un prefăcut şi apucăturile lui 
teatrale, aveau darul să mă scoată din sărite. Asta e părerea 
mea. 

— Acum doamnă Lorrimer, ce ne puteţi spune despre ceilalţi 
trei parteneri? 

— Ce v-aş putea spune ? Astă seară i-am întîlnit pentru prima 
oară pe Miss Meredith şi pe maiorul Despard .. amindoi „de 
altfel, foarte simpatici. Îi cunosc ceva mai mult pe doctorul 
Roberts... şi el foarte simpatic. 

— E doctorul dv. curant ? 

— Oh ! Nu. 

— Doamnă Lorrimer, vă rog să-mi spuneţi de cîte ori v-aţi 
ridicat de la locul dv. în timpul jocului şi de-asemeni, să-mi 
spuneţi acelaşi lucru şi despre partenerii dv. 

Doamna Lorrimer spuse aproape pe nerăsuflate : 

— Mă aşteptam să mă întrebaţi lucrul acesta, aşa că am 
încercat să răspund mental demai înainte. M-am ridicat o, 
singură dată cînd o făceam pe „mortul' şi m-am dus la cămin. In 
clipa aceea dl. Shaitana încă mai trăia, l-am spus cîc e de plăcut 
să priveşti butucii arzînd. 

— V-a răspuns ceva ? 

— Da. Mia spus că nu poate suferi radiatoarele. 

— A mai auzit cineva convorbirea dv. ? 

— Nu cred. Am vorbit pe şoptite, ca să nu-i deranjăm pe 
jucători. 

D-na Lorrimer adăugă pe un ton sec: 

— Domnule Battle, n-am alt martor decît cuvîntul meu că dl. 
Shaitana era în viaţă şi mi-a vorbit. 

Şeful poliţiei nu răspunse nimic, ci continuă interogatoriul, 
metodic : 

— Ce oră era ? 

— Cred că jucam de vreo oră. 

— Şi ceilalţi ? 

— Doctorul Roberts s-a dus să-mi aducă ceva de băut. Puțin mai 
tirziu, s-a dus să bea şi el ceva şi, cam pe la orele unsprezece şi 
un sfert, a fost rîndul maiorului Despard. 

— O singură dată ? 


— Nu... de două ori. Bărbaţii s-au ridicat destul de des, dar n- 
am observat ce făceau. 

Miss Meredith, mi se pare, n-a părăsit masa decît o singură 
dată şi s-a dus să vadă cum joacă partenerul ei. 

— E puţin cam vag, mormăi el. 

Battle execută din nou scamatoria sa, scoţind stiletul subţire şi 
delicat. 

— Vă rog să aruncaţi o privire asupra acestui obiect. Doamna 
Lorrimer luă arma liniştită. 

— L-aţi mai văzut vreodată ? 

— Niciodată pînă acum. 

— Totuşi se afla pe una din mesele din salon. 

— Nu l-am remarcat. 

— Trebuie să recunoaşteţi doamnă că un bărbat poate fi ucis cu 
uşurinţă de o femeie cu o armă de felul acesteia. 

— Intru totul de aceeaşi părere, spuse liniştită doamna 
Lorrimer, înapoind stiletul şefului poliţiei. 

— Totuşi observă Battle, ea ar fi trebuit să fie împinsă de motive 
serioase, căci îşi asuma un risc enorm. Aşteptă cîteva clipe, dar 
d-na Lorrimer tăcea. 

— Cunoaşteţi legăturile dintre ceilalţi trei invitaţi şi dl. 
Shaitana. 

Ea dădu din cap. 

— Cîtuşi de puţin. 

— Care din cei trei invitaţi, după dv., ar fi putut comite crima. 
— D-na Lorrmer se ridică indignată. 

— Refuz să răspund d-le Battle. Chestiunea dv. e complet fără 
sens. 

Şeful poliţiei, plecă capul ruşinat, ca un ştrengar care a făcut o 
poznă. 

— Adresa dv., vă rog, murmură el scoţindu-şi carnetul. 

— lll, Cheyne Lane, Chelsea. 

— Numărul dv. de telefon ? 

— Chelsea, 4 56 32. 

D-na Lorrimer se pregăti să plece. 

— Aveţi vreo întrebare de pus d-le Poirot ? întrebă Battle. 

D-na Lorrimer aşteptă cu capul uşor înclinat. 

— Vă rog să-mi spuneţi părerea asupra partenerilor dv., nu ca 
eventuali asasini, ci ca jucători de bridge. 

Ea răspunse cu răceală : 


— Consimt să vă satisfac curiozitatea... dacă amănuntele 
acestea pot fi de vreun folos... deşi nu văd nici o legătură ... 
— Lăsaţi-mă pe mine să cîntăresc folosul şi dv. binevoiţi să-mi 
răspundeţi. 

Cu tonul unui om mare care se supune capriciilor unul copil, 
doamna Lorrimer declară : 

— Maiorul Despard e un bun jucător ponderat. Doctorul 
Roberts anunţă cam prea îndrăzneţ. In schimb, joacă perfect... 
Miss Meredith e o jucătoare mediocră, dar cam prea prudentă 
Asta-i tot. 

Luîndu-şi la rîndul său aere de scamator, Poirot scoase nişte 
carneţele de bridge, mototolite. 

— Care din acestea e al dv. ? 

D-na Lorrimer le examina unul după altul. 

— Iată scrisul meu. E însemnat al treilea rober. 

— Şi acesta ?, 

— Mi se pare că e al maiorului Despard. E mizgalit tot. 

— Dar acesta ? 

— E al lui Miss Meredith. Are însemnat primul rober. 

— Deci ultimul, trebuie să fie al doctorului Roberts. 

— Da. 

— Mulţumesc doamnă ; asta-i tot. 

D-na Lorrimer se întoarse spre d-na Oliver : 

— Bună seara doamnă Oliver, bună seara, colonel Race. După 
ce dădu rriîna cu cele 4 persoane prezente, ea părăsi camera. 
CAP. VI 

AL TREILEA E ASASINUL ? 

— Femeia aceasta nu ne-a spus nimic nou, comentă Battle. Şi 
m-a pus şi la punct. Ea e cam demodată. Plină d« simpatie şi 
prevenire faţă de alţii, dar de-o aroganță nemaipomenită. 

N-o cred vinovată, dar cine ştie ? în orice car, pare foarte 
stăpină pe sine. Ce faceţi cu carneţelele acelea de bridge, 
domnule Poirot ? 

Poirot le puse pe masă. 

— Fie sînt elocvente. Ce căutăm noi în prezent ? 

Să determinăm caracterul, dar nu al unuia singur, ci a patru 
persoane. Unde putem găsi cele mai bune indicaţii, dacă nu în 
însemnările astea ? Priviţi primul rober : o partidă calmă, 
repede terminată. Cifrele sînt scrise în ordine şi 
vizibil....adunate şi scăzute cu grijă. E carnetul lui Miss 


Meredith. Ea juca cu doamna Lorrimer. Amîndouă aveau atout- 
uri şi au cîştigat. 

„în carneţelul acesta, nu mai e aşa de uşor de urmărit jocul, 
cifrele fiind mizgălite şi şterse. Totuşi ne ajută sa înţelegem 
caracterul maiorului Despard : un om care ştie ce vrea. Cifrele 
sînt mici, dar pline de caracter. 

Carneţelul următor este al doamnei Lorrimer. Ea îl are pe 
doctorul Roberts ca partener. O luptă homerică ; cifrele se 
îngrămădesc şi deoparte şi de cealaltă, pe deasupra liniei. 
Doctorul licitează slab şi e pus la amendă, dar fiindcă amândoi 
sînt jucători de forţă, nu pierd prea multe puncte. Graba 
doctorului îi face pe ceilalţi să supraliciteze nebuneşte, aceasta 
dă loc la jocuri contra Cifrele arată jocurile contra nereuşite. 
Scris caracteristic, grațios, ferm şi foarte citeţ. 

Al patrulea carneţel : rober neterminat. După cum vedeţi, am 
adunat cîte o probă din scrisul fiecărui jucător în acesta, cifrele 
sînt mai degrabă mari, dar nu atit de ridicate ca în roberul 
precedent. 

Fără îndoială, fiindcă doctorul o avea drept parteneră pe Miss 
Meredith, o jucătoare timidă, pe care licitaţiile doctorului 
Roberts nu reuşeau s-o facă şi mai timidă. 

Toate acestea vi se par foarte plicticoase. Ei bine, vă înşelaţi. 
Caut să înţeleg caracterul acestor patru jucători, şi cînd îi 
întreb despre bridge, toţi patru sînt dispuşi să vorbească. 

— Departe de mine gîndul să vă tratez metodele, domnule 
Poirot, replică Battle. V-am văzut deja la lucru şi fiecare 
lucrează în felul său. Totdeauna dau mîna liberă inspectorilor 
mei .lăsîndu i să adopte metoda care le convine. 

Pentru moment, să întrerupem însă discuţia şi să o chemăm pe 
Miss Meredith. 

Anne Meredith părea tulburată... Se opri pe prag, cu respiraţia 
tăiată. 

Şeful poliţiei adoptă o atitudine părintească. El se sculă în 
picioare şi o rugă pe tînăra fată să ia loc. 

— Nu vă speriaţi, Miss Meredith. înţeleg că drama aceasta v-a 
tulburat peste măsură. 

— E îngrozitor, absolut îngrozitor, murmură Miss Meredith. 
Cînd mă gîndesc că unul dintre noi... sau una dintre noi... 

— Vă rog să vă liniştiţi domnişoară, îl spuse Battle pe un ton 
liniştitor. Si vă rog să mi daţi adresa dv. 


— Vtendon Cottage, Wallingford 

— Nu aveţi nici o adresă la Londra ? 

— Nu. De obicei trag la clubul meu, unde stau o zi două. 

— Şi cum se numeşte clubul dv. ? 

— l adies' Naval and Milirarv. 

— Bine. Acum Miss Meredith, vă rog să-mi răspundeţi: îl 
cunoaşteţi bine pe dl. Shaitana ? 

— Nu. Omul acesta m-a îngrozit totdeauna. 

— Dece? 

— Oh ! surisul lui oribil şi felul lui de a se înclina spre tine, ca şi 
cum ar fi fost gata să te muşte. 

— îl cunoşteaţi de mult ? 

— Cam de 9 luni. L-am întilnit în Elveţia, la sporturi de iarnă. 
— Nu mi-aş fi închipuit că Shaitana practica sporturi de iarnă ! 
exclamă Battle uimit. 

— Practica numai patinajul, dar era un as. Făcea pe ghiaţă tot 
felul de figuri de dans. 

— Da, în asta îl recunosc ! L-aţi mai revăzut de multe ori 
deatunci ? 

— Da, destul de des. Mă invita la recepţiile şi dineurile lui, care 
mă amuzau. 

— Dar ca om, vă displăcea ? 

— Mă înspăimînta. Battle adăugă : 

— Aveţi vreun motiv special să vă temeţi de el ? Anne Meredith 
ridică spre el ochii ei mari, limpezi. 

— Un motiv special ? Oh ! nu. 

— Foarte bine. Să ne oprim la seara aceasta. V-aţi părăsit locul 
în timpul jocului ? 

— Nu-mi aduc aminte. Oh ! ba da. Odată. M-am ridicat să 
privesc jocul celorlalţi. 

— Dar aţi rămas tot timpul lingă masa de bridge ? 

— Da! 

— Sînteţi sigură, Miss Meredith ? Obrajii tinerei fete se înroşiră 
puternic. 

— Nu... nu. Cred că m-am plimbat puţin prin cameră. 

— Perfect. Miss Meredith, vă rog să vă daţi osteneala să ne 
spuneţi adevărul. Ştiu că e normal să fiţi nervoasă Şi că în 
astfel de ocazii, eşti tentat să povesteşti lucrurile aşa cum ai fi 
vrut să fie. 


Dar pînă la urmă, nu ajungi la nici un rezultat. V-aţi mişcat prin 
cameră. Aţi fost pe lîngă dl. Shaitana ? Tînăra fată ezită puţin, 
înainte de a răspunde. 

— Ca să fiu foarte sinceră, nu-mi mai amintesc. 

— Bine, să trecem peste asta. Ce ne puteţi spune despre ceilalţi 
trei parteneri ? 

Miss Meredith clătină din cap. 

— l-am văzut pentru prima dată 

— Dar ce părere aveţi despre ei ? Credeţi că ar putea fi un 
asasin printre ei ? 

— Oh ! e imposibil. No pot crede. N-ar putea fi în nici un caz 
maiorul Despart şi nici doctorul Roberts. Un doctor dispune de 
mijloace mai practice. Un medicament oarecare. O otravă... 

— O bănuiţi mai degrabă pe doamna Lorrimer ? 

— Oh ! nu. Cred că e incapabilă să comită o crimă. Atît de 
încîntătoare şi atît de bună parteneră de joc ! Joacă admirabil şi 
nu te stinghereşte de loc cu observaţii. 

— Totuşi n-aţi pronunţat numele ei, decît la urmă. 

— Fiindcă pumnalul nu pare o armă întrebuințată mai cu 
seamă de femei. 

Battle îşi execută scamatoria. 

Anne Meredith făcu un gest de oroare. 

— Oh ! e îngrozitor. Trebuie să-l iau ? 

— Da, luaţil. 

Beattle o observă în timp ce ea lua cu stingăcie stiletul, avînd 
pe figură o expresie de desgust. 

— Instrumentul acesta mic... 

— Intră în carne ca în unt, observă şeful poliţiei cu 
satisfacţie.Şi un copil ar putea ucide cu jucăria asta. 

Doi ochi înspăimîntaţi îl priviră pe Battle. 

— Insinuaţi... că aş putea fi asasin ? .Dar nu sînt eu ! De ce să-l 
fi ucis pe omul acela ? 

— Este exact întrebarea pe care aş vrea să v-o pun. Care e 
mobilul crimei ? De ce a trebuit să fie suprimat Shaitana ? 
După cîte ştiu, omul acesta original, era inofensiv 

Miss Meredith a scos un uşor suspin ! Pieptul ei nu s-a mişcat 
uşor ? 

— Nu era un şantajist şi nici altceva în felul acesta, continuă 
Battle. în orice caz, nici dv. nu-mi faceţi Impresia unei persoane 
cu conştiinţa încărcată. 


Liniştită de bunele lui intenţii. Miss Meredith schiţă pentru 
prima oară un suris. 

— Nu, într-adevăr, n-am nimic de ascuns. 

— Atunci, puteţi dormi liniştită. Miss Meredith. Mai avem 
cîteva întrebări de pus, dar fără îndoială numai ca o simplă 
formalitate. Battle se ridică. 

— Acum, puteţi pleca. Agentul meu, vă va aduce un taxi. 
încercaţi să dormiţi şi luaţi o aspirină înainte de a vă aşeza în 
pat. 

O însoţi pînă la uşă. Cînd se întoarse, colonelul Race îi spuse pe 
un ton glumet : 

— Battle, eşti un mincinos teribil ! Aerele d-tale neruşinate 
părinteşti, întrec orice închipuire. 

— La ce bun s-o necăjesc prea mult, domnule colonel ? Sau 
săraca fetiţă e îngrozită, şi în cazul acesta ar fi crud s-o 
chinuiesc... şi eu nu prea sînt un om crud... sau e o artistă 
desăvirşită şi tot n-am fi scos nimic de la ea, interogînd o toată 
noaptea. 

D-na Oliver scoase un suspin Şi-şi trecu mîna prin păr. Imediat 
i se zbirli părul de pe frunte, dîndu-i aspectul unei femei 
ameţite de băutură. 

— Şi din fericire, nu e vorba de un roman poliţist. căci 
cititorului nu-i place ca asasinul să fie o fată tînără si drăguță 
Totuşi, împotriva ei, pledează totul. Ce părere aveţi, d-le 
Poirot ? 

— Eu am făcut o descoperire. 

— Tot în carneţelele de bridge ? 

— Da. Miss Meredith întoarce foaia şi scrie pe verso. Ei şi 

— E un indiciu de sărăcie sau spirit de economie. 

— Totuşi poartă o rochie destul de scumpă, observă d-na 
Oliver. 

— Introdul pe maiorul Despard, ordonă şeful de poliţie Battle. 


CAP. VII 

AL PATRULEA E ASASINUL ? 

Despard intră cu pas suplu şi vioi... atitudinea lui îi deşteptă lui 
Poirot o amintire. 

— lertaţi-mă că v-am făcut să aşteptaţi atît de mult, îi spuse 
Battle. Am căutat să le dau drumul doamnelor cît mai repede. 


— Nu e nevoie să vă scuzati... înţeleg situaţia. Se aşeză într-un 
fotoliu, privind întrebător spre şeful poliţiei. 

— Eraţi în strîse legături cu Shaitana ? Îl întrebă Battle. L-am 
întîlnit de două ori 

— Numai de două ori? 

— Asta-i tot. 

— Şi în ce împrejurări ? 

— Acum aproape o lună, am fost invitaţi la acelaşi dineu. După 
o săptămîna, m-a invitat la un cocktail party. 

— Aici ? 

— Da. 

— In care cameră... aici sau în salon ? 

— în toate camerele apartamentului. 

— Aţi mai văzut acest mic instrument pe undeva ? Din nou, 
Battle arătă pumnalul. 

Maiorul Despard, îşi muşcă uşor buzele : 

— Nu, spuse el, nu l-am reperat de mai înainte cu intenţia să-l 
folosesc mai tîrziu. 

— Nu trageţi o concluzie la care nu m-am gîndit. 

— iertaţi-mă, aluzia era prea transparentă. 

Domni o clipă de tăcere, după care Battle continuă in- 
terogatorlui 

— Aveţi vre un motiv să-l detestaţi pe dl. Shaitana ? 

— Toate motivele existente. 

-— Cum ? făcu şeful poliţiei zăpăcit. 

— Ca să-l detest... nu ca să-l ucid, preciza Despard. Desigur n- 
aş fi vrut să-l ucid, dar i-aş fi tras cu plăcere un picior în spate. 
Păcat ! Acum, e prea tirziu ! 

— De ce schimbaţi vorba, d-le maior ? 

— Fiindcă ticălosul merita o lecţie. De cîte ori îi vedeam, aveam 
poftă să-i trimit un picior undeva. 

— Ce motiv aveaţi ? 

— Era de o eleganţă complet lipsită de gust... purta părul prea 
lung şi mirosea de-o poştă a parfum. 

— Totuşi aţi primit invitaţia lui la dineu observă Battle 

— Dacă ar trebui să iau masa numai la persoane simpatice, n-aş 
mai lua niciodată masa în oraş, domnule Battle, replică 
Despard pe un ton sec. 

— Vă place dar numai uneori. După perioade lungi în care rabd, 
îmi place să mă regăsesc în saloane strălucitoare, înconjurat de 


femei frumoase, să dansez, să mănînc bunătăţi, să râd... dar 
toate acestea îmi plac, dar numai pentru moment. întristat de 
ipocrizia acestor fantome, mă reîntorc în singurătatea mea. 

— Existenţa aceasta în păduri sălbatice, trebuie să aibă ceva 
pericole ? 

Maiorul ridică din umeri şi răspunde surizînd : 

— DI. Shaitana nu ducea o viaţă periculoasă, şi totuşi el e mort, 
iar eu sînt viu ! 

— Viaţa, sa era poate mai periculoasă decît credeţi, domnule 
maior. 

— Ce vreţi să spuneţi ? 

— Răposatul Shaitana avea prostul obicei să se amestece in 
viaţa altora. 

— Se ocupa mai ales de femei. 

— Maiorul Despard izbucni în ris. 

— Oh! Credeţi că o femeie s-ar fi putut uita la paiaţa aceea 

' — După dv., cine credeţi că l-a ucis ? 

— In orice caz, eu nu. Şi nici micuța Merdith. No prea văd nici 
pe d-na Lorrimer comiţînd o crimă. Ea îmi aminteşte mai 
degrabă de una din bătrinele mele mătuşi. Rămîne discipolul lui 
Esculap. 

— Mi-aţi putea spune de cîte ori v-aţi ridicat de la loc, în cursul 
serii, dv. şi ceilalţi parteneri ? 

— M-am ridicat de două ori... odată ca să caut un cleşte ca să 
atît focul... şi altă dată ca să beau ceva. 

— La ce oră ? 

— N-aş putea preciza. Prima dată, trebuie să fi fost cam pe la 
zece jumătate, a doua oară pe la unsprezece. Doamna Lorrimer 
s-a ridicat o singură dată de la loc şi a stat de vorbă cu 
Shaitana. 

N-am auzit răspunsul lui, fiindcă n-am fost atent. Miss Meredith 
s-a plimbat puţin prin salon, dar nu cred să fi fost pînă la 
cămin. 

Roberts s-a ridicat de mai multe ori de la locul său... cel puţin 
de trei sau patru ori. 

— Vă voi pune acum o întrebare din partea d-lul Poirot, spuse 
Battle surizînd. Ce părere aveţi despre partenerii dv., ca 
jucători de bridge ? 


— Miss Meredith joacă foarte bine. Roberts cam bluf-fează. 
Merita mai multe amenzi decît i s-au dat. Doamna Lorrimer e o 
jucătoare de forţă. 

Battle se întoarse spre Poirot ! 

— Nimic altceva, d-le Poirot ? Detectivul belgian crătina din 
cap. 

Despard îşi dădu adresa la Hotel Albany şi le ură noapte bună, 
înainte de-a părăsi camera. 

Pe cînd închidea uşa, Poirot avu o uşoară tresărire. 

— Ce s-a întîmplat ! îi întrebă Battle. 

— Nimic... Am descoperit că bărbatul acesta are înfăţişarea 
suplă, prefăcută... a unui tigru. 

— Hm ! făcu Battle. Ei ? adăugă el, întrebînd cu privirea pe cei 
trei. Care din ei a asasinul ? 


CAP. VIII 

CARE DIN EI? 

Battle îşi plimbă privirea de la unul la altul. Dintre toţi, numai 
unul răspunse. Doamna Oliver, totdeauna gata să-şi dea 
părerea, nu scăpă ocazia : 

— Tînăra fată sau doctorul. 

Battle îi privi pe ceilalţi doi, întrebător: nici unul, nici celălalt 
nu voia să se pronunţe. Race plecă bărbia în piept. Poirot stătea 
gînditor. 

— Unul din ei a comis crima ! murmură Battle, pe ginduri Unul 
din ei minte ca un diavol. Dar care din ei? Problemă arzătoare. 
După o lungă tăcere, reluă : 

— Dacă le dăm crezare, doctorul îl acuză pe Despard, acesta, la 
rîndul său îl acuză pe doctor, tînăra fată o bănuieşte pe doamna 
Lorrimer... şi doamna Lorrimer îşi ţine limba. Nu se vede nici o 
lumină ! 

— Posibil, rosti Poirot. Battle îi aruncă o ochiadă. 

— Dumneata vezi vreuna ? Poirot făcu un gest vag. 

— Oh ! o scînteiere... nu prea precisă. Una fără nici o bază 
solidă 

— Dar d-ta colonel Race ce părere ai ? 

— Oh ! Bărbaţii 

— Nu-i nici o problemă, răspunse Race. 

— Să trecem repede în revistă prezumţiile noastre asupra celor 
patru eventuali vinovaţi, anunţă Mattle după o clipă de gândire. 


Voi incepe cu doctorul. Acesta stie exact unde să lovească, dar 
nimic altceva nu-l acuză. Apoi Despard. E un om dotat cu 
energie impresionantă, posedînd obişnuinţa primejdiei şi a 
hotărtrilor rapide. Doamna Lorrimer ?. Nu e lipsită de 
inteligenţă şi aparţine categoriilor de femei care pot avea.un 
secret în viaţă. Se vede că a suferit. Pe de altă parte nu cred că 
are prejudecăţi... şi ar îndeplinii admirabil funcțiunea de 
directoare a unui pension de fete. Dar nu ţi-o poţi închipui de 
loc înfigînd un pumnal în inima unui bărbat. în sfîrşit, vine Miss 
Meredith. Nu ştim despre ea decît că e o fată tînără, cu un aer 
timid. Dar nu ştim altceva despre ea. 

— Pardon : ştim că Shaitana o credea vinovată de o crimă, 
rectifică Poirot. 

— Un chip de înger ascunzînd un suflet de demon murmură 
doamna Oliver. 

— La ce concluzie ajungem cu toate acestea, Battle ? întrebă 
colonelul Race. 

— După părerea dumitale sînt discuţii plicticoase, nu-i aşa ? Ei 
bine, dă-mi voie să-ţi spun că într-o afacere de felul acesteia se 
ivesc o mulţime de ipoteze. 

— N-ar fi mai indicat de cercetat viaţa acestor oameni? Battle 
surise. 

— Fără,doar şi poate. Aici ne veţi fi foarte util. 

— Da, dar acum ? 

— Să-l luăm pe maiorul Despard. A călătorit mult în străinătate. 
în America de sud, în estul şi sudul Africii Dv. ne puteţi obţine 
informaţii în direcţia aceasta. 

Race aprobă. 

— Mă însărcinez cu aceasta şi vă voi transmite toate 
informaţiile culese. 

— Oh ! exclamă doamna Oliver. Am o idee. Aici noi sîntem 
patru, patru copoi s-ar putea spune... şi patru de cealaltă parte. 
Fiecare să-şi ia cîte unul. Vă convine ? Colonelul Race se ocupă 
de maiorul Despard, şeful de poliţia Battle de doctorul Roberts, 
eu cu Anne Meredith şi dl. Poirot de d-na Lorrimer. 

Fiecare să-şi urmeze propria sa metodă. Battle clătină energic 
din cap. 

— Lucrul este imposibil, doamnă Oliver. E vorba de o anchetă 
oficială, care mi-a fost încredinţată mie. Trebuie s-o duc pe 
toate fronturile odată. 


Şi pe urmă, de ce să ne oprim la alegerea dvs. 

Doi dintre noi poate mizează pe acelaşi cal ! Colonelul Race n-a 
afirmat deloc că-l bănuieşte pe maiorul Despard şi nici dl. 
Poirot, pc d-na Lorrimer. 

Doamna Oliver scoase un suspin. 

— Totuşi planul meu e atît de practic, atît de limpede ! Apoi ea 
se aşeză din nou la locul ei şi întrebă : 

— Dar o să-mi daţi voie să fac eu însu-mi o mică anchetă 
personală, nu-i aşa ? 

— Nu văd nici un inconvenient, răspunse rar şeful poliţiei. De 
ce m-aş opune ? Aţi fost de faţă la seara aceasta fatală şi 
natural că sînteţi liberă să procedaţi cum poftiţi. Totuşi îmi 
permit să vă sfătuiesc la foarte mare prudenţă. 

— Eu sînt discreţia personalităţii spuse d-na Oliver. Nu voi sufla 
un cuvînt nimănui. 

— Cred, doamnă Oliver, că vă înşelaţi asupra celor spuse de dl. 
Battle. 

El a vrut să spună că aveţi de-a face cu un criminal care, după 
cîte ştim, a comis cel puţin două crime. Nu va sta la îndoială, vă 
rog să mă credeţi să ucidă şi-a treia oară, dacă e silit la 
aceasta. 

Doamna Oliver îi privi visătoare. Apoi îi răspunse surizînd lui 
Poirot : 

— Cînd e avertizat, ştie la ce se aşteaptă. Mulţumesc, domnule 
Poirot, voi fi prudentă. Dar nu primesc să fiu înlăturată de la 
anchetă. 

Poirot se înclină galant: 

— Felicitările mele, doamnă. Dv. ştiţi ce vreţi. 

— Propun, făcu d-na Oliver, luînd aerul unei preşedinte de 
comitet, să nu ascundem unii de alţii, informaţiile obţinute. Cît 
despre deducţiile personale, să fim liberi să le păstrăm pentru 
noi. 

Battle interveni : 

— Aici nu e roman poliţist, doamnă Oliver. 

— Toate informaţiile vor fi transmise poliţiei, aprobă Race. 
Acestea fiind zise, el adăugă clipind cu şiretenie : 

— Fără îndoială, că vă propuneţi să fiţi sinceră, d-nă Oliver. 
Veţi remite şefului de poliţie Battle, care e de faţă, mănuşa 
pătată, amprenta digitală de pe peria de dinţi şi bucăţile de 
hîrtie pe jumătate carbonizate. 


— Poţi să rizi cît vrei, spuse doamna Oliver. Dar intuiţia 
feminină... 

Şi dădu din cap cu hotărîre. Race se ridică. 

— Ne-am înţeles : eu mă voi ocupa de Despard. Cercetările însă 
vor cere timp. Aş putea să aduc şi alte servicii ? 

— Nu, nu cred, vă mulţumesc. Aveţi vreo sugestie de făcut ? Aş 
primi-o cu bucurie. 

—Hum ! în locul d-tale, m-aş teme de un foc de revolver, de 
cîteva picături de otravă, sau de vreun accident oarecare, dar 
nădăjduiesc că o să fiţi atent. 

— Vă voi urma sfatul. 

— Eşti un om curajos, d-le Battle. Nu-i treaba mea să te învăţ 
meseria. Noapte bună, doamnă Oliver, noapte bună, domnule 
Poirot. 

Colonelul Race părăsi camera, după ce-i mai strinse odată mîna 
lui Battle. 

— Ce ştii despre colonel ? întrebă doamna Oliver. 

— Are state de serviciu excelente. A călătorit mult... cunoaşte 
aproape toate ţările. 

— Serviciul secret, fără îndoială ? Nu-i nevoie să-mi răspunzi : 
bănuiesc că altfel, nici n-ar fi fost invitat la recepţia de astă 
seară. Patru asasini şi patru copoi : Scotland Yard, Serviclui 
Secret, detectiv particular şi autoare de romane polițiste. 
Originală idee, nu-i aşa ? 

Poirot dădu din cap. 

— Nu sînt de aceeaşi părere .doamnă. Ideea mi se pare mai 
degrabă stupidă. Tigrul alarmat, a atacat. 

— Tigrul ? De ce tigrul ? 

— Prin tigru înţeleg criminalul, rectifică Poirot. Battle îi întrebă 
pe neaşteptate : 

— După dv., care ar fi cea mai bună tactică de urmat, d-le 
Poirot? Aş vrea să aflu părerea dv. asupra psihologiei acestor 
patru persoane. 

E o materie în care ştiu că sînteţi tare 

Ţinînd mereu în mînă carneţelele de bridge, Poirot răspunse : 

. — Aveţi dreptate, psihologia are o importanţă capitală. Ştim 
genul de crimă care s-a comis în felul în care sa executat. Dacă 
din punct de vedere psihologic, unul din asasinii pomeniţi n-a 
putut săvîrşi acest act, să-l dăm de-o-parte. 


Cunoaştem anumite amănunte despre mentalitatea şi 
caracterul acestor oameni, după felul lor de-a juca bridge, după 
scris şi după carneţelele lor. Din nefericire, nu se poate trage o 
concluzie definitivă. Acest asasinat presupune curaj şi 
îndrăzneală. Asasinul ştia dinainte la ce se expune. Să-l luăm 
mai intîi pe doctorul Roberts, un încrezut. Amintiţi-vă cum licita 
mai mult decît ce-avea în mînă. Plin de încredere în el 

însuşi .pericolul nu l-ar fi făcut să şovăie. 

Psihologia va corespunde cu aceea a unui criminal. 

Sîntem montați, pentru motive contrare, s-o excludem pe Miss 
Meredith din cîmpul observaţiilor noastre. Timidă, 
înspăimîntată la gîndul să liciteze mai mult decît poate juca, 
grijulie, econoamă şi prudentă, e lipsită de încredere în sine. 
Intr-un cuvînt, ultima persoană care ar putea fi bănuită de o 
atare crimă. Dar să nu uităm faptele pe care le pot comite unii 
oameni, sub imperiul fricii. 

Aduşi la disperare, ca şoarecii prinşi în cursă, mînia le Insuflă 
curaj. Dacă Miss Meredith avea o crimă pe conştiinţă şi dacă-l 
bănuia pe Shaitana căi cunoaşte secretul şi că are intenţia s-o 
dea pe mîna poliţiei, ea n-ar fi ezitat să scape de un martor atît 
de primejdios. Cu toate că altele ar fi determinantele, în fond 
rezultatul e acelaşi. Apoi să examinăm cazul maiorului Despard. 
Acest om capabil, cu singe rece. n-ar fi ezitat să lovească, silit 
de necesitate. După ce-ar fi cîntărit şansele pro şi contra, dacă 
ar fi prevăzut o portiţă de scăpare, ar fi acceptat riscul. 

În stîrşit, rămîne d-na Lorrimer, femeie în vîrstă, dar în deplină 
posesiune a facultăţilor sale. Persoană calmă şi de un spirit 
matematic, o consider ca cea mai inteligentă dintre toţi patru. 
Dacă aş bănui-o, din partea ei m-aş aştepta la premeditare. O 
văd pregătind crima încet şi metodic, asigurându-se că nimic 
din planul ei nu lasă de dorit. Pentru acest motiv, imi apare ca 
cea mai puţin indicată din toţi patru. Dotată cu o voinţă 
inifexibilă, tot ceea ce întreprinde, ea trebuie să execute fără 
cea mai mică şovăire. Credeţi mă, e o femeie remarcabilă. 
Poirot făru o pauză. 

— După cum vedeţi, n-am prea înaintat. Nu... nu ne rămîne 
decît o singură cale de urmat : să răscolim trecutul acestor 
oameni. 

Battle suspină : 

— Aţi mai spus-o, domnule Poirot. 


— Domnul Shaitana era convins că fiecare din cei patru invitaţi 
în chestiune avea o crimă pe conştiinţă. Avea vreo probă sau 
numai prezumpţii puternice ? lată ceea ce un ştim. 

Totuşi, pare puţin probabil că poseda probe formale. 

— In chestiunea aceasta sînt de acord cu dv., zise Battle dînd 
din cap. Ar fi într-adevăr o coincidenţă nemaipomenită. 

lată „după părerea mea, cum s-au produs lucrurile. La masă, s-a 
vorbit de omoruri comise în diferite feluri şi dl. Shaitana a 
surprins o anumită expresie pe figura unuia dintre invitaţi. 
Când un excelent fizionomist, se distra, fără să pară, făcînd 
mici sondaje în cursul conversaţiei, în aparenţă nevinovată. Nu- 
i scăpa nimic ,o clipire din ochi, o şovăire, un efort ca să se 
schimbe discuţia. E uşor, cînd bănuieşti un secret, să provoci 
confirmarea. De fiecare dată cînd o reflexie îşi atinge scopul, 
nimerind în plin... o observa pe figura celui vizat. 

_ Iată ce fel de sport făcea răposatul nostru amic, declară 
Battle. 

_ Putem deduce că a procedat astfel odată sau de mai multe 
ori. De îndată ce obținea o probă evidentă împingea jocul mai 
departe. Cît despre cele patru personaje, mă îndoiesc că avea 
certitudini, suficiente ca să se poată adresa poliţiei. 

— Poate nu e deloc adevăratul motiv, spune Battle. De cîte ori 
se produce o moarte suspectă, imediat bănuielile se îndreaptă 
asupra celor dimprejur şi în felul acesta, pînă la urmă afacerea 
se clasează. 

Ar trebui să examinăm antecedentele celor patru ca să 
descoperim urmele vreunei crime rămasă inexplicabilă. 
Nădăjduiesc că aţi reţinut cuvintele rostite de Shaitana, în 
timpul dineului. 

.— îngerul negru .murmură doamna Oliver. 

— O aluzie directă la otravă, Ia tentaţiile unul doctor, la 
accidentele de vînătoare şi la altele. Nu m-ar mira sâ-şi fi 
semnat condamnarea la moarte, din clipa în care a pronunţat 
această frază. 

— A fost un moment apăsător, declară doamna Oliver. 

— Da „rosti Poirot. Cuvintele acestea trebuie să fi izbit într-unul 
din invitaţi... şi acesta, bănuindu-l pe Shaitana că ştie mai mult 
decît arată, a văzut în ele preludiul prăbuşirii sale. 

A crezut că e o înscenare a lui Shaitana, care trebuia să se 
termine, în ultimul act, prin arestarea senzaţională a asasinului. 


După cum aţi spus, Shaitana şi-a semnat sentinţa de moarte, 
jucîndu-se astfel cu focul. Domniră cîteva clipe de tăcere. 

— Sarcina va fi lungă şi grea, anunţă Battle cu un suspin Pentru 
moment să acţionăm cu băgare de seamă, pentru ca cei patru 
suspecți să nu ne bănuiască ÎIntenţiile. Interogatoriile noastre 
trebuie să le dea iluzia că nu ne interesează moartea lui 
Shaitana. în felul acesta nu vor bănui că noi căutăm mobilul 
crimei. Scopul nostru va fi să regăsim în trecut patru crime 
eventuale... şi nu una singură. 

Poirot şovăi înainte de-a vorbi. 

— Amicul nostru Shaitana, nu era un om Infailibil, se poate să fi 
comis o eroare. 

. — Pentru toţi patru ? 

— Nu... pentru aceasta era prea inteligent. 

— Să zicem atunci pentru jumătate din el? 

— Nici atit chiar. Eu aş spune, pentru unul din patru. 

— Un nevinovat şi trei vinovaţi ? Nu-i prea rău. mai plicticos e 
că dacă reuşim să descoperim adevărul în trecut, aceasta n-o să 
ne facă să înaintăm deloc... Dacă unul din ei şi-a împins mătuşa 
pe scară în 1912, cum ne-ar ajuta informaţia aceasta pentru o 
crimă comisă în 1939 ? 

— Ba de loc, ne-ar putea fi foarte util, se repezi Poirot. Ştiţi de 
altfel la fel de bine ca şi mine. 

Battle dădu încet din cap. 

— Dacă ghicesc aluzia dv., în cele două crime procedeul ar fi 
identic ?, 

— Nu e absolut necesar, doamnă Oliver, îi spuse Battle; totuşi, 
în fond „ar fi acelaş fel de crimă. Detaliile pot să difere, dar 
punctele esenţiale rămîn aceleaşi. 

Fapt bizar : un criminal se trădează totdeauna în felul acesta. 
— Omul e un animal lipsit de originalitate, rosti Poirot cu o 
concluzie. 

— Femeile au un spirit mai inventiv, declară doamna Oliver. Cel 
puţin eu, n-aş comite de două ori aceeaşi crimă. 

— Dar în cărţile dv. nu repetaţi de două ori aceeaşi intrigă 
întrehă Battle. 

— Crima lotusului, Misterul petei de ceară, murmură discret 
Poirot. 

Doamna Oliver se întoarse spre el satisfăcută : 


— Felicitările mele domnule Poirot, sînteţi un foarte fin 
observator. Desigur, intriga este exact aceeaşi în ambele 
romane, dar sînteţi singurul care aţi recunoscut-o. Primul 
tratează despre un furt de documente în timpul unui week-end, 
iar cel de-al doilea despre o crimă în Borneo, în bun-galowul 
unui plantator de cauciuc. 

— Dar punctul principal pe care se sprijină cartea nu se 
schimbă, Insistă Poirot. Şi e una din cele mai bune cărţi ale dv. 
Plantatorul de cauciuc îşi prepară el singur propria-l 
asasinare... Ministrul premeditează furtul propriilor sale do- 
sare, în ultimul moment apare un terţ care transformă iluzia în 
realitate. 

— Mi-a plăcut mult ultimul dv. roman, doamnă Oliver, îi spuse 
şeful de poliţie Battle, politicos. E vorba de cel în care toţi şefii 
de poliţie sînt ucişi simultan. Aţi strecurat chiar şi detalii 
oficiale. Ştiu că ţineţi mult la exactitudine, aşa că mă întreb 
dacă... 

— In realitate nu dau doi bani pe exactitudinea detaliilor. Cine 
se mai preocupă azi de aşa ceva ? Nimeni. Doamna Oliver îi 
întrerupse. 

Dacă un reporter ar scrie că o blondă drăguță de 22 de ani s-a 
sinucis deschizînd robinetul de gaz. după ce a aruncat o privire 
de adio mării şi l-a sărutat de rămas bun pe clinele ei Labrador, 
Bob, cine ar protesta descoperind că din cameră se vedea 
privelişte de cîmpie şi că în privinţa cîinelui, acesta era un 
terrier Sealyman cu numele Bonnie ? Şi dacă un gazetar îşi 
poate permite atare libertăţi, ce inconvenient vedeţi în faptul 
că am amestecat poliţia oficială cu ceea ce se cheamă un 
revolver automat, un dyctograf şi că întrebuinţez o otravă care 
îţi mai lasă exact timpul necesar să pronunţi o frază, înainte de 
a da ochii peste cap? 

Esenţialul este să fie multe cadavre. Dacă istoria se lungeşte, 
cu puţin sînge redevine interesantă. Un personaj e pe punctul 
să dezvăluie un secret. 

Ei bine, suprim flecarul şi-i închid gura. Episodul acesta se 
mistuie foarte bine. Îl folosesc în toate romanele mele... 
bineînţeles, camuflat totdeauna altfel. Cititorii mei se 
înnebunesc după otrava care nu lasă nici o urmă, după 
inspectorii de poliţie imbecili, după tinerele fete sechestrate şi 
legate burduf în pivnițele în care se urcă o apă dezgustătoare, 


loc foarte bun dealtfel ca sa ucizi pe cineva)şi după eroi 
capabili să învingă trei pînă la şapte oameni. Pînă acum am 
scris, 32 de romane, toate exact la fel, aşa cum a remarcat dl. 
Poirot — dar numai el — şi singura mea părere de rău, este că 
am dat detectivului meu naționalitatea finlandeză. Nu ştiu 
absolut nimic despre Finlanda şi primesc de-acolo o avalanşă 
de scrisori, .reproşîndu-mi că l-am făcut pe detectivul meu să 
facă sau să spună lucruri imposibile în Finlanda se pare că 
cititorii umblă morţi după romane polițiste. 

Fără îndoială că aceasta e din cauza iernilor lungi, fără soare. 
Dar în Bulgaria şi în România nimeni nu citeşte aşa ceva. Aş fi 
fost mai bine inspirată să-l face pe detectivul meu bulgar 
Doamna Oliver întrerupse 

—- Ah ! vă rog să mă iertaţi. Fu vorbesc de cărţile mele... şi aici 
e vorba de o crimă adevărată. 

— Obrazul ei se lumină. — Ce surpriză ar fi, ca nict-unul din cei 
patru să nu fi comis crima. Dacă Shaitana ia invitat pe toţi 
patru şi s-a sinucis ca să facă o farsă poliţiei? 

Poirot aprobă dînd din cap. 

— O soluţie admirabilă : atît de limpede, atît de ironică ! 

Vai ! D-l Shaitana însă nu era un astfel de farsor. Ținea prea 
mult la viaţă ca să se suprime el însuşi. 

— Nu cred că strălucea prin bunătate, observă d na; Oliver. 

— Nu, spuse Poirot, dar ţinea la viaţă si, iată-l mort. 

Aşa cum i-am mai spus, în fata morţii eu adopt o atitudine 
burgheză. Nu pot deci decît să-l dezaprob. Adăugă cu voce 
înceată. 

— Şi astea fiind spuse, sînt gata să intru în cuşca tigrului... 


CAP. IX 

DOCTORUL ROBERIS 

— Bună ziua, domnule Battle. 

Doctorul se ridică şi întinse o mînă frumoasă, mirosind a săpun 
şi puţin a acid carbonic. 

— Cum merge ancheta ? întrebă el. 

înainte de-a răspunde, şeful poliţiei aruncă o privire de jur 
împrejurul elegantului cabinet medical. 

— Ca să fiu sincer, doctore Roberts, nu prea merge deloc. 
Nu înaintăm nici cu o palmă. 

— îmi place să constat că presa s-a arătat foarte discretă. 


„Moartea subită a faimosului Domn Shaitana în cursul unui 
dineu, la locuinţa sa particularăs. Pentru moment, s-au oprit 
aici. S-a făcut autopsia cadavrului şi am la mine raportul 
medicului legist. V-ar interesa. 

— Sînteţi foarte amabil „dar, him, da. Pare a fi foarte 
Interesant. 

îi dădu hiîrtia. 

— L-am vizitat pe notarul lui Shaitana. Cunoaştem clauzele 
tratamentului său, dar n-au în el nimic particular. Are rude în 
Siria, mi se pare. l-am cercetat şi hîrtiile sale particulare... 

E o iluzie... sau figura aceea proaspăt rasă, pare dintr-o dată 
obosită, ca sub povara unui penibil efort mintal ? 

— Ei şi ? întrebă doctorul Roberts. 

— Nimic, rosti Battle observîndu-l atent. 

Nici un oftat de uşurare, doctorul pare însă că se simte în 
largul său. 

— Şi atunci, aţi venit să mă vedeţi ? 

— Exact. Am venit să vă văd. 

Doctorul clipi uşor din gene şi ochii şireţi se îndreptară spre 
Battle. 

— Doriţi să examinaţi şi hîrtiile mele personale, nu-i aşa ? 

— Aceasta e intenţia mea. 

— Aveţi vreo împuternicire ? 

— Nu... 

— Nu v-ar fi. prea greu să vă faceţi rost de una, aşa că no să vă- 
fac nici o dificultate. Nu e deloc plăcut să fii acuzat de crimă, 
dar vă felicit pentru felul cum vă faceţi datoria. 

— Mulţumesc doctore, răspunse şeful poliţiei. Preţuiesc mult 
atitudinea dv. Sper că şi ceilalţi se vor arăta la fel de rezonabili. 
— împotriva forţei nu se poate rezista, replică doctorul în 
glumă. 

Apoi continuă : 

— Terminîndu-mi consultaţiile, trebuie să fac vizitele. Vă voi 
încredința cheile şi voi avertiza pe secretara mea. Deci puteţi 
face percheziţia în linişte. 

— Sînteţi foarte amabil, spuse Battle. Dar înainte de a pleca, aş 
voi să vă pun cîteva întrebări. 

— Cu privire la seara aceea ? Nu v-am spus tot ce vă interesa ? 
— Nu, nu e vorba de seara aceea, ci de dv. înşivă. 

— Foarte bine. Ce doriţi să aflaţi ? 


— Aş dori un mic rezumat al carierei dv. : naştere, căsătorie şi 
ce urmează. 

— Foarte bine, acestea îmi va uşura sarcina de a-mi compune 
biografia pentru Who's Who, spuse doctorul cu un ton sec. 
Cariera mea e din cele mai drepte. M-am născut la Shropshire, 
în Ludlow, unde tatăl meu era medic. Tata a murit cînd aveam 
cincisprezece ani. Mi-am continuat studiile la Shrewsbury şi am 
urmat la rîndul meu medicina. Am făcut stagiu la spitalul Saint- 
Christophe... Dar cred că amănuntele acestea vă sînt 
cunoscute. 

— Da, într-adevăr. Aţi fost singurul copil, sau mai aveţi fraţi şi 
surori ? 

— Sînt singurul fiu. Tata şi mama sînt morţi, iar eu sînt 
celibatar. Amănuntele acestea vă sînt suficiente î 

M-am asociat cu doctorul Emery. El s-a retras de 15 ani şi 
trăieşte în Islanda. Dacă doriţi, vă pot da adresa lui. 

Locuiesc aici şi am bucătăreasă, cameristă şi femeie de 
serviciu. Secretara mea vine zilnic. Cîştig bine şi în fiecare an, 
nu ucid decît o cantitate modestă de bolnavi. 

E limpede ? 

Battle schiţă un suris. 

— Foarte limpede, doctore Roberts. Văd că aveţi simţul 
umorului. Şi acum o ultimă întrebare. 

Domnule şef de poliţie, purtările mele sînt fără pată din toate 
punctele de vedere. 

— Oh ! n-am făcut nici o aluzie la aceasta. Voiam să vă rog 
să-mi daţi numele a patru dintre prietenii dv... oameni care să 
vă cunoască bine de mulţi ani. 

Numai cu titlu de informaţie. 

— înţeleg. Preferaţi prieteni care locuiesc în Londra ? 

— Mi-ar uşura cercetările, dar nu e absolut necesar. 

Doctorul se gîndi cîtva timp, apoi luîndu-şi stiloul scrise patru 
nume şi adrese pe o foaie de hîrtie pe care o împinse pe birou, 
către Battle. 

— E suficient ? Pentru moment nu văd ceva mai bun. Battle citi 
lista cu atenţie, aprobă din cap şi puse foaia de hîrtie în 
buzunarul vestei. 

— E numai o probă eliminatorie, spuse el. Cu cît voi elimina 
mai repede o persoană, ca să trec la alta, va fi cu atit mai bine 
pentru toată lumea. 


Ma întîi trebuie să mă asigur că erati în termeni buni cu 
răposatul Shaitana, că nu aveaţi cu el nici un. fel de legătură de 
afaceri sau particulară care ar fi putut duce la duşmănie. 
Vreau să cred din tot sufletul că îlcunoşteaţi foarte puţin, 
dar nu prea contează ce cred eu. Trebuie să am probe. 

— Oh ! înţeleg foarte bine punctul dv. de vedere. Pe fiecare din 
noi îi socotiți un mincinos pînă cînd sinceritatea sa este 
dovedită. Iată cheile, domnule Battle. Aceasta de la sertarul de 
la birou, cealaltă de la dulapul cu medicamente. 

Vă rog să le încuiaţi însă la loc. Aş face bine, poate, săi spun un 
cuvînt şi secretarei mele. 

Apăsă pe un buton care se afla pe birou. 

Aproape imediat, se deschise uşa şi apăru o fată tînără. 

— Aţi sunat, domnule doctor ? 

— Vă prezint pe Miss Burgess... domnule şef de politie Battle, 
de la Scotland Yard. 

Miss Burgess îi privi cu răceală pe Battle, ca şi cum ar fi vrut să 
spună: „Ce soi de animal, o mai fi şi ăsta. 

— Miss Burgess, vă rog să răspundeţi la toate întrebările dl. 
Battle şi să-l ajutaţi de cîte ori. vă va cere un serviciu. 

— Voi face întocmai, domnule doctor. 

— Este timpul să plec, Roberts ridicîndu-se de la birou. Mi-ai 
pus morfina în trusă ? Am nevoie de ea, pentru unul din 
bolnavi, dl. Lockhart. 

Se îndepărtă repede vorbind şi Miss Burgess îi urmă. După 
cîteva clipe ea se înapoie şi spuse : 

— Dacă veţi avea nevoie de mine, d-le Battle, vă rog să apăsaţi 
pe buton. 

Şefui poliţiei îi mulţumi şi se puse pe treabă. 

Începu o cercetare metodică, cu toate că nu nădăjduia să 
descopere ceva important. 

Graba lui Roberts de ai pune la dispoziţie. îi avertizare Robert 
nu era în nici un caz un imbecil. Prevăzuse această percheziţie 
şi-n prealabil îşi luase toate măsurile. 

Totuşi îi mai rămăsese o umbră de nădejde. Necunos-cînd 
obiectul vizitei sale, poate scăpase ceva din vedere. 

Şeful poliţiei închise şi deschise sertarul, goli dosarele, răsfoi 
un carnet de cecuri, socoti facturile neplătite, îşi însemnă 
natura lor, răsfoi carnetul de bancă examina agenda lui cu 


pacienţi, într-un cuvînt, nu scăpă nici o hirtie necercetată. 
Rezultatul nu fu deloc îmbucurător. 

Apoi se uită în dulapul cu medicamente şi îşi notă numele 
furnizorilor de produse farmaceutice cu care Roberts era în 
relaţii, examina ambalajul, închise dulapul cu cheile şi trecu la 
sertarele de la birou. Cu toate că aici erau lucruri particulare, 
curiozitatea profesională a lui Battle, nu fu deloc satisfăcută. 
Dădu din cap dezamăgit, se aşeză în fotoliul de la birou şi apăsă 
pe buton. 

Miss Burgess apăru cu o promptitudine lăudabilă. 

Battle o rugă politicos să ia loc, studiind-o puţin înainte de-a o 
întreba. 

Imediat îi ghici ostilitatea şi se întrebă dacă să o facă să 
vorbească aţiţindu-i sentimentele acestea puţin binevoitoare 
faţă de el, sau dacă nu era mai bine să folosească o metodă mai 
diplomatică. 

— Fără îndoială, Miss Burgess, cunoaşteţi obiectul vizitei mele, 
îi spuse el. 

— Doctorul Roberts m-a pus la curent, răspunse scurt Miss 
Burgess. 

— E o afacere destul de delicată, declară şeful poliţiei. 

— Adevărat ? 

— Pe legea mea, crima aceasta e foarte complicată. Bănuielile 
planează asupra a patru persoane, din care una e asasinul. Aş 
voi să ştiu dacă l-aţi întîinit vreodată pe dl. Shaitana ? 

— Niciodată 

— Pe doctorul Roberts l-aţi auzit vorbind de el? 

— Niciodată... Ah ! nu, mă-nşel. Acum vreo săptămîna, doctorul 
Roberts m-a rugat să trec în agenda sa, un dineu la dl. 
Shaitana, în ziua de 16, la ora 8 şi 15. 

— Era pentru prima oară cînd auzeaţi rostindu-se numele lui dl. 
Shaitana. 

— Da. 

— N-aţi întîinit niciodată numele lui în ziare ? Figura deseori la 
cronica mondenă. 

— Sînt prea ocupată, ca să citesc cronica mondenă. 

— Sigur, sigur, se grăbi să răspundă şeful poliţiei cu politeţe. 
Toţi cei patru susţin că-l cunosc pe dl. Shaitana foarte vag. Şi 
totuşi, unul din ei îl cunoştea suficient de bine ca să-l ucidă. 
Trebuie să descopăr care din ei. 


Domni o tăcere care nu aduse nimic nou. Miss Burgess părea 
că se interesează foarte puţin, de eforturile lui Battle. Ascultind 
de ordinele patronului său ea se mulţumi să-l asculte vorbind 
pe şeful poliţiei şi să-i răspundă la întrebări. 

Battle reluă : 

— Dacă aţi şti ce greutăţi întîmpinăm în meseria mea. Nu 
putem crede un cuvînt din ceea ce ne spun oamenii şi totuşi 
trebuie să ţin seama de ei, mai ales într-un caz ca acesta. N-aş 
voi să birfesc sexul slab, domnişoară, dar odată puse pe 
flecăreală, deseori femeile spun vrute şi nevrute. Acuză fără 
nici o probă fac tot felul de aluzii mai mult sau mai puţin 
întemeiate şi provoacă tot felul de scandaluri care n-au nici o 
legătură cu ancheta. 

— Vreţi să mă faceţi să înţeleg că una din persoanele de faţă l-a 
vorbit de rău pe doctorul Roberts ? întrebă Miss Burgess. 

— Nu chiar întocmai, răspunse Battle încurcat. Totuşi, în 
prezenţa mea s-au făcut anumite aluzii asupra 

circumstanțelor suspecte, în care a decedat unul din pacienţii 
doctorului sînt vorbe goale. Şi, chiar am scrupule dacă să-i 
spun doctorului. 

— Fără îndoială e vorba tot de povestea aceea cu d-na Graves ! 
striga Miss Burges, furioasă. 

— E ruşinos ! oamenii ar face bine să nu se mai amestece unde 
nu le fierbe oala ! E vorba de cîteva babe cu gură mare, care-şi 
închipuiesc totdeauna că cineva vrea să te otrăvească. Se 
feresc de rude, de servitori şi chiar de doctorul lor curant. 
înainte de al chema pe doctorul Roberts, doamna Graves a mai 
schimbat trei doctori, şi cînd a început să-l bănuiască şi pe el, 
doctorul Roberts a sfătuit-o să se adreseze doctorului Lee. In 
atare caz, nu vedea altă soluţie. 

După doctorul Lee, doamna Graves l-a chemat pe doctorul 
Stelle, apoi, pe doctorul Farmer... pînă cînd, în sfîrşit, a murit 
săraca ! 

— Ai fi mirată să constaţi proporţiile gigantice pe care le ia 
faptul cel mai banal, spuse Battle. 

Totdeauna cînd un doctor moşteneşte ceva de la un pacient al 
său, imediat îi ia în primire gura lumii. Totuşi ce e mai natural, 
decît ca un pacient recunoscător să-i lase moştenire o sumă, 
chiar importantă, celui care l-a îngrijit cu devotament ? 


— In general, calomniile pornesc de la rudele mortului. Nimic 
nu răscoleşte mai mult instinctele rele omeneşti, decît un 
deces. Membrii aceleiaşi familii se ceartă ca să ştie ce le 
revine moştenire, înainte chiar ca mortul să se 
răcească. 

Din fericire, doctorul Roberts n-a cunoscut neplăceri de 
acestea. Totdeauna spune că niciodată n-ar primi o moştenire 
de la vreunul din pacienţii săi. Cred că într-o zi, unul din 
pacienţii săi ia lăsat prin testament, acţiuni în valoare de 50 de 
livre, dar el 

n-a primit până la urmă decît două bastoane şi un ceas de aur. 
— Profesiunea de doctor nu prea e de invidiat, făcu Battle 
suspinînd. Totdeauna e expus să fie şantajat. Faptele cele mai 
banale, sînt arătate sub aparenţe scandaloase. Un doctor 
trebuie să le evite... sau cu alte cuvinte, să tie prudent. 

— E foarte adevărat, mai ales cînd doctorul îngrijeşte persoane 
dezechilibrate. 

— Dezechilibrate. Foarte just. Chiar mă gindeam că bîrfa, nu 
putea avea alt motiv. 

— Va gindiţi fără îndoială la îngrozitoarea doamnă Craddock ? 
Battle se făcu că se gîndeşte. 

— Stai puţin. Au trecut trei ani de atunci, nu-i aşa ? 

— Ba chiar patru sau cinci ani. Femeia aceea era complet 
scrintită la cap. Am fost foarte mulţumiţi, şi eu şi doctorul 
Roberts, cînd a plecat în străinătate. Ia spus soţului ei 
minciunile cele mai nemaipomenite. Sărmanul om şi-a pierdut 
capul şi a căzut bolnav. A murit dintr-o intecţie, contractată 
dintr-o lamă de ras infectată. 

— Uitasem amănuntul acesta, minţi Battle cu neruşinare. 

— După moartea soţului, ea a plecat în străinătate unde a murit 
după puţin timp. Totdeauna mi-a făcut impresia unei femei 
rele... una din cele care se agăța de bărbaţi. 

— Cunosc genul acesta. Sînt cele mai periculoase femei. Un 
doctor trebuie să le ocolească cu orice preţ. Unde a murit ?... 
Stai, cred că-mi aduc aminte... 

— In Egipt... de o infecţie în sînge... boală indigenă. 

— Altă chestiune delicată pentru un doctor, spuse Battle, 
încercînd să dea altă întorsătură convorbirii, este bănuiala că 
unul din membrii familiei şi-a otrăvit pacientul, dacă ulterior, 


moartea naturală e pusă la îndoială. Cazul acesta nu s-a 
prezentat în cariera doctorului Roberts. 

— Nu cred. N-am auzit vorbindu-se de aşa ceva. 

— Din punct de vedere pur statistic, ar fi interesant de 
cunoscut numărul deceselor anuale în clientela unui medic. De 
pildă, lucrau cu doctorul Roberts, de... 

— De şapte ani. 

— Şapte ani. Ei bine, mi-aţi putea spune aproximativ, cîţi morţi 
au fost în perioada aceasta. 

— Cam cîţi au de obicei toţi doctorii. Pe de altă parte, clientela 
sa, care e dintre cele mai distinse, îi urmează prescripţiile cu 
sfinţenie. 

— Se bucură de o reputaţie excelentă. Şi mai ales e cunoscut ca 
un diagnostician sigur. 

Battle se ridică suspinînd. 

— Mă tem să nu mă fi depărtat de la scopul vizitei mele, care 
constă în a descoperi ce legături au fost între doctorul Roberts 
şi domnul Shaitana. 

Sînteţi sigură că nu se număra printre clienţii doctorului ? 

— Ahsolut sigură. 

— Poate sub alt nume, insistă Battle întinzîndu-i fotografia 
dispărutului. Nu-l recunoaşteţi ? 

— Ce personaj teatral ! Nu, nu l-am văzut niciodată pe aici. 

— Atunci, asta-i tot, oftă Battle. Mulţumesc foarte mult 
doctorului pentru marea lui amabilitate. 

— Vă rog să-i transmiteţi aceasta şi să-i comunicaţi că trec la 
numărul doi. La revedere, Miss Burgess, şi vă mulţumesc 
pentru amabilitate. 

[i strinse mîna şi se depărta. Mergînd pe stradă, scoase un 
carnet din buzunar şi scrise cîteva cuvinte sub litera R. Doamna 
Graves ? Puțin probabil. Doamna Craddock ? Nici o moştenire. 
Necăsătorit (păcat ) 

De cercetat moartea bolnavilor. Anevoios. 

Işi închise carnetul şi intră în sucursala lui London and. Ce 
poate face ? Dacă nu are nici o certitudine intolerabilă, Wesscx 
Bank, din Lancaster Gate. 

Trimiţîind cartea sa de vizită directorului, obţinu o întrevedere 
particulară. 

— Bună ziua, domnule. îi aveţi de client pe dl. Roberts ? 

— Desigur, domnule şef al poliţiei. 


— Aş dori să consult contul acestui domn, pe o perioadă de 
cîțiva ani. 

— Vă voi face toate înlesnirile posibile. 

Urmă o jumătate de oră de activitate. La sfirşit Battle scoase un 
oftat de uşurare, strecurînd în buzunar o foaie de hîrtie 
acoperită de cifre scrise cu creionul. 

— Ai obţinut informaţia dorită ? întrebă directorul. 

— Din păcate nu, dar vă mulţumesc totuşi. 

In acelaşi timp, doctorul Roberts, spălindu-şi mîinile în 
cabinetul de consultaţii, o întrebă pe Miss Burgess : 

— Ei, a răscolit bine casa polițistul acela stupid ? 

— în orice caz, n-a reuşit să mă tragă de limbă. 

— Dar, draga mea, nimic nu te obligă să taci ca un peşte. Te 
rugasem să răspunzi la toate întrebările lui. Ce voia să afle ? 
— Repeta mereu că trebuie să-l cunoaşteţi pe acel domn 
Shaitana... A ajuns pînă acolo, că, a declarat că Shaitana ar fi 
putut veni aici sub alt nume. Mi-a arătat şi o fotografie a 
mortului. Ce aer de cabotin ! 

— Shaitana ? Făcea pe Mefisto modern, şi în definitiv, ii 
prindea oarecum. Ce te-a mai întrebat Battle ? 

— Nu, mare lucru. Ah!... cineva i-a povestit istoria cea idioată 
cu doamna Graves... 

Graves? Graves? Ah, da, bătrîna doamnă Graves. Ce caraghios, 
spuse doctorul izbucnind în ris. Asta-i bună! Şi foarte bine 
dispus, plecă la masă. 


CAP. X 

DOCTORUL ROBERIS (urmare) 

Hercule Poirot, lua masa cu şeful de poliţie Battle. Acesta avea 
un aer plouat. 

— Dimineaţa aceasta, după cîte văd, nu v-a adus rezultate prea 
apreciabile, încercă să-l consoleze Poirot. 

Battle clătină din cap. 

— Afacerea asta îmi dă destulă bătaie de cap, domnule Poirot. 
— Ce părere aveţi despre omul dv. ? 

— Despre doctor ? Cred că Shaitana nu se înşela. Roberts e un 
asasin. Mi-l aminteşte pe Westway, ca şi pe avocatul acela din 
Norfolk. Aceleaşi maniere distinse, aceeaşi încredere în sine, 
aceeaşi aptitudine de a se face simpatic. Amîndoi erau la fel de 
şireţi ca şi Roberts. Desigur, concluzia nu se impune în mod 


absolut, că l-ar fi ucis pe Shaitana... Nici nu cred asta. Dar el 
ştia la ce risc se expune Shaitana s-ar fi putut deştepta şi striga 
ajutor. Nu, nu cred că Roberts a comis această crimă. 

— Cine altul, atunci 

— Poate mai mulţi, ca Westway. Dar o să avem de furcă, pînă 
vom descoperi adevărul. I-am cercetat contul de la bancă. Dar 
n-am găsit nimic suspect. La credit nu sînt sume mari. S-ar 
putea spune că în ultimii şapte ani, n-a moştenit pe nici un 
client. 

lată ceea ce îndepărtează ideea crimei din interes. N-a fost 
căsătorit niciodată. Regretabil ! Ce e mai uşor pentru un 
doctor, decît să-şi ucidă soţia ? E bogat, dar are o clientelă din 
cele mai distinse. 

— În rezumat, se pare că a dus o viaţă exemplară ? 

— Poate. Dar prefer să-mi închipui tot ce-l mai rău. Se vorbeşte 
de un scandal în legătură cu o femeie... o pacientă a sa cu 
numele Craddock. Amănuntul acesta merită să fie reţinut. Voi 
pune imediat pe cineva să cerceteze. D-na Craddock a murit in 
Egipt, de o boală indigenă. Nu cred să descoperim mare lucru, 
dar totuşi informaţiile obţinute poate vor arunca o rază de 
lumină asupra caracterului şi moralității doctorului. 

— Femeia aceea era măritată ? 

— Da. Soţul ei a murit în uima unei infecţii, 

— O infecţie ? 

— Da, din cauza unei lame de ras. Pe vremea aceea magazinele 
erau pline de lame de ras ieftine... din care, una a fost 
infectată. Dacă vă amintiţi, a fostun mare scandal. 

— Iată ce mă gîndesc. Dacă soţul era supărător... Dar ne bazăm 
numai pe supoziţii. Nu ştim nimic sigur. 

— Curaj, prietene. Vă cunosc răbdarea. Fără îndoială c-o să-i vii 
de hac. 

— Si dv., domnule Poirot, ce aveţi de gînd ? 

— De ce nu i-aş face eu o mică vizită doctorului Roberts ?' 

— Două-n aceeaşi zi, i-ar putea deştepta bănuielile. 

— M aş arăta cum nu se poate mai discret. Nu l-aş întreba 
nimic din trecut. 

— Aş vrea să ştiu exact ce linie de conduită urmaţi. Dar dacă 
vedeţi în aceasta vreun inconvenient, nu insist. _ 

— De loc... de loc. Sînt gata să vă satisfac curiozitatea. li voi 
vorbi despre bridge, iată totul. 


— Iar despre bridge. Ţineţi atît de mult la asta, domnule 
Poirot ? 

— Subiectul acesta mi se pare foarte oportun. 

— Chestie de gust. Eu nu practic introduceri de acestea în stil 
fantezist : nu sînt genul meu. 

— Care e genul dv., domnule Battle ? Poirot făcu cu ochiul şi 
şeful poliţiei surise vesel. 

— Ofiţer de poliţie, plin de zel, conştiinciozitate şi iniţiativă... 
Iată genul meu, domnule Poirot. 

Nici înflorituri, nici copilării. Un om cinstit care asudă din greu. 
Nu prea şiret, aş putea spune chiar puţin stupid ăsta-s eu. 
Poirot îşi ridică paharul. 

— Beau în onoarea metodelor noastre diferite... şi pentru 
succesul eforturilor noastre reunite. 

— Să sperăm că colonelul Race ,ne va furniza informaţii utile 
asupra maiorului Despard, spuse Battle. Dispune de multe 
surse de informaţii. 

— Şi doamna Oliver ? 

— Aici e numai chestie de noroc. Scriitoarea aceasta nu-mi 
displace de loc. Vorbeşte vrute şi nevrute, dar nu e lipsită de 
inteligenţă. 

O femeie vede mai limpede jocul celorlalte femei, şi poate 
descoperi indicii preţioase. 

Se despărţiră. Battle se reîntoarse la Scotland Yard ca să dea 
instrucţiuni oamenilor săi, iar Poirot se duse la nr, 200, 
Gloucester Terrace. 

Primindu-şi musafirul, doctorul Roberts ridică sprâncenele 
amuzat. 

— Doi copoi în aceeaşi zi şi — bănuiesc — o pereche de cătuşe, 
nu-i aşa ? 

Poirot rise. 

— Doctore Roberts, va pot asigura că bănuielile se îndreaptă în 
mod egal, faţă de toţi patru. 

— Vă rămîn recunoscător. Fumaţi ? 

— Dacă-mi permiteţi, voi fuma dintr-ale mele. Poirot trase 
cîteva clipe tăcut, din ţigară. În sfîrşit rosti : 

— Doctore Roberts, dv. trebuie să cunoaşteţi bine sufletul 
omenesc ? 

— Fără îndoială. Un doctor trebuie să ştie să observe oamenii. 


— Este exact ce mi-am spus şi eu : „Un doctor trebuie să-şi 
cunoască bolnavii... expresia lor, figura, felul lor de-a respira, 
gesturile lor dezordonate... un doctor observă detaliile acestea 
maşinal, fără să-şi dea seama ! Doctorul Roberts e exact omul 
care-mi trebuie”. 

— Vă stau cu plăcere la dispoziţie. Ce doriţi să aflaţi ? 

— Poirot scoase din elegantul său portofel, trei carneţele de 
bridge, împăturite cu grijă. 

— Iată primele trei robere de atunci seara explică ei. Primul, e 
al lui Miss Meredith. Ajutîndu-vă cu aceste cifre, mi-aţi putea 
face bilanţul licitaţiilor şi să detaliaţi fiecare joc în parte ? 
Roberts îi privi mirat. 

— Cred că glumiţi, dl. Poirot. Cum credeţi că mi-aş aduce 
aminte ? 

— Adevărat ? V-aş fi atit de recunoscător, dacă aţi face un mic 
efort de memorie ! Să luăm primul rober. Prima levată trebuie 
să se fi terminat printr-o cerere de cupă sau de pică, sau una 
din echipe a fost amendată cu 50 de puncte. 

— Staţi puţin. Am cerut o pică. 

— Şi levata următoare ? 

— Unul din noi trebuie să fi fost amendat cu 50 de puncte. Dar 
nu-mi amintesc cine. Zău, îmi cereţi prea mult, domnule Poirot. 
— Vă amintiţi cel puţin cîteva anunţuri sau cîteva levate ? 

— Am făcut un mare şiem. De asta îmi aduc aminte. Ei au 
pierdut o mulţime de levate. 

— Ce partener aveţi ? 

— Doamna Lorrimer. Făcea o figură caraghioasă. Cred că felul 
meu de-a anunţa, nu-i plăcea deloc. 

— Şi nu vă mai amintiţi de loc alte anunţuri sau alte levate ? 
Roberts începu să ridă. 

— Scumpul meu domn Poirot, dar ce vreţi de la mine ? S-a 
comis o crimă... asta e de-ajuns ca să mă facă să uit cele mai 
faimoase levate... şi, în definitiv, de-atunci am mai jucat vreo 
duzină de robere. 

Poirot păru dezamăgit. 

— Sînt dezolat, făcu Roberts. 

— Oh! nu face nimic ! Socoteam că mi-aţi fi putut repeta una 
sau două levate. Aceste puncte de reper, ar fi putut ajuta alte 
amintiri. 

— Care ? 


— Aţi fi putut remarca, de pildă, că partenerul dv., a sabotat în 
mod cu totul Inexplicabil un sans-atout fără importanţă, sau că, 
adversarul dv., v-a făcut cadou două levate neaşteptate ; 
omiţind să joace cartea care trebuia. 

Doctorul Roberts se posomori dintr-odată, aplecîndu-se înainte. 
— Ah ! acum înţeleg unde vreţi să ajungeţi. 

La început propunerile dv. mi se păreau înciîlcite şi stupide. 
Credeţi că crima... sau cel puţin completa reuşită a crimei... ar 
fi adus tulburări în jocul vinovatului ? 

Poirot aprobă cu vioiciune. 

— Aţi pătruns pe de-a întregul ideea mea. Ar fi fost de un ajutor 
nepreţuit, jucătorul care şi-ar fi observat cu atenţie partenerii. 
O schimbare bruscă în felul de-a anunţa sau de a juca, o 
întîrzicre, o greşeală... ar fi fost uşor de remarcat la unul din 
jucători. Din nefericire, eraţi cu totul străini unul de altul şi o 
schimbare în felul de a juca a străini unul de altul şi o 
schimbare în felul de a juca a putut trece cu totul neobservată. 
Dar doctore, ce-ar fi să vă gîndiţi puţin. Vă amintiţi vreo 
stîngăcie oarecare ? o greşeală grosolană în jocul celorlalţi ? 
După o clipă de tăcere doctorul clătină din cap. 

— Oricît m-aş gîndi, nu ajung la nici un rezultat, răspunse el cu 
sinceritate. Nu pot decît să vă repet ceea ce v-am mai spus : 
Doamna L.orrimer a jucat perfect de la început pînă la sfîrşit ; 
n-am observat la ea nici cea mai mică prostie. 

Despard, deasemeni s-a arătat bun, dar după părerea mea „e un 
jucător prea mediocru. Anunţurile sînt strict convenţionale, 
niciodată nu face un pas dincolo de regulile jocului. Niciodată 
nu se bazează pe hazard. Cît despre Mis» Meredith... 

Şovăi o clipă. 

— Ei? 

— A făcut cîteva greşeli... una sau două... către sfîrşitul jocului. 
Dar poate din cauza oboselii şi din lipsă de experienţă, îi 
tremura mîna... 

Roberts făcu o pauză. 

— Cam în ce moment ? 

— încerc să-mi amintesc... Se datora, bănuiesc, stări sale 
nervoase. Domnule Poirot, mă faci să spun nişrte lucruri... 

— lertaţi-mă. Aş voi să vă cer părerea în altă privinţă. 

— Vă ascult. 


— E destul de greu de explicat. Dar cred că o să mă înţelegeţi. 
Dacă vă pun o întrebare directă, răspunsul dv. îşi pierde orice 
valoare. 

îngăduiţi-mi să întrebuinţez alt mijloc. Doctore Roberts, aţi voi 
să fiţi amabil, şi să-mi descrieţi camera în care s-a jucat bridge 
la Shaitana ? 

Roberts rămase uimit. 

— Felul cum era mobilată ? 

— Vă rog. 

— Nu ştiu de unde să încep... 

— De unde vreţi. 

— Pe legea mea, salonul acela era plin cu mobile... 

— Nu, nu. Vreau ceva precis. 

Doctorul Roberts scoase un suspin. 

Apoi anunţă, ironic, pe tonul unui comisar de licitaţie 

— Un mare divan acoperit cu brocard ivoire... Alt divan cu 
brocard verde... patru sau cinci fotolii largi... opt sau nouă 
covoare persane... o garnitură de 12 scaune aurite Empire. Un 
birou William şi Mary. (Parcă aş fi la licitaţie). O splendidă 
vitrină japoneză. Un pian cu coadă. 

Mai erau şi alte mobile pe care nu le-am remarcat. Şase stampe 
japoneze de toată frumuseţea. Două picturi murale chinezeşti. 
Cinci sau şase tabachere frumoase. Statuete japoneze de fildeş, 
aşezate pe un scrin. Ceşti de argint vechi, din epoca lui Carol I. 
Una sau două piese de email Battersea... 

— Bravo, bravo strigă Poirot. 

— O pereche de păsări, o statue de Ralph Wood... Cîteva 
bibelouri orientale... încrustate cu argint. Cîteva bijuterii (aici 
nu sînt prea tare). Păsări de Chelsea. Cîteva miniaturi într-o 
vitrină... destul de frumoase, pe legea mea. Şi nu e gata. Erau 
mai multe, dar pentru moment nu-mi amintesc altele. 

— Splendid, declară Poirot. Aveţi un remarcabil spirit de 
observaţie 

Doctorul întreabă curios : 

—- Am citat obiectul care vă interesa ? 

— Aici e buba. Dacă l-aţi fi citat, m-ar fi surprins foarte mult. 
Cum mă aşteptam, nu-l puteţi cita. 

— Dece? 

Poirot clipi din ochi. . 

— Fiindcă nu era acolo. 


Roberts clipi la rîndul său din ochi. 

— îmi amintiţi de cineva, domnule Poirot. 

— De Sherlock Holms, nu-i aşa ? 

Aventura cu cîinele în noapte. . Cîinele nu lătrase. E poanta 
aventurei. 

Hm... ce voiţi ? cîteodată, împrumut metodele altora. 

— Şi totuşi nu văd unde vreţi să ajungeţi. 

— Mă felicit. între noi fie vorba, iată cum procedez. Şi în faţa 
doctorului uimit, Poirot se ridică şi declară surizînd : 

— Cel puţin să vă alegeţi cu atît : ceea ce mi-aţi spus îmi va 
servi enorm de mult pentru viitoarea întrevedere. 

Doctorul se ridică şi el de pe scaun. 

— Nu văd cum, dar vă cred. 

Cei doi bărbaţi, îşi strînseră mîinile. Poirot cobori scara şi 
chemă un taxi. 

— Cheyne Lane, Chelsea, spuse el şoferului 


CAP. XI 

DOAMNA LORRIMER 

Doamna Lorrimer locuia într-o căsuţă curată şi bine întreţinută, 
pe o stradă liniştită, Ill Cheyne Lane. La uşa vopsita în negru, 
ajungeai urcînd nişte trepte de-o albeaţă strălucitoare. Minerul 
soneriei şi clanţa, de aramă, străluceau viu în soarele după 
amiezii. 

O cameristă bătrină, cu boneta şi şorţul de un alb imaculat veni 
să deschidă. 

' Ii spuse lui Poirot, că stăpîna ei e acasă. Apoi o luă înainte pe 
o scară strimtă. 

— Pe cine trebuie să anunţ ? 

— Domnul Hercule Poirot. 

Poirot fu introdus într-un salon frumos mobilat şi bine 
întreţinut. Fotoliile şi canapelele erau acoperite cu învelitori 
din pînză de Persia. Pe pereţi erau cîteva fotografii în rame de 
argint. În rezumat, era o cameră mare şi bine luminată, într-un 
vas, erau nişte crizanteme superbe. 

doamna Lorrimer veni să-şi salute musafirul. 

Ea îi întinse mîna fără să se arate de loc surprinsă, îi rugă să ia 
loc, se aşează şi ea şi vorbi despre timpul frumos de afară. 
Apoi urmă o pauză. 


— Nădăjduiesc doamnă, că-mi veţi ierta această vizită. Doamna 
Lorrimer, îi întrebă, privindu-l în faţă : 

— E o vizită profesională ? 

— Trebuie să v-o mărturisesc. 

— Cred că înţelegeţi domnule Poirot, că dacă sînt gata să-i dau 
toate informaţiile şefului de poliţie Battle şi agenţilor săi, în 
schimb nimeni nu mă poate sili să răspund la întrebările din 
cadrul unei anchete particulare. 

— împărtăşesc întocmai punctul dv. de vedere, doamnă, şi dacă 
îmi veţi arăta uşa, mă voi supune fără murmur. 

Doamna L.orrimer schiţă un suris. 

— N-am deloc intenţia aceasta, domnule Poirot. Vă acord însă 
numai zece minute, căci trebuie să mă duc la o partidă de 
bridge. 

— Zece minute îmi sînt prea de-ajuns, doamnă. Vă rog să fiţi 
amabilă şi să-mi descrieţi camera în care aţi jucat bridge atunci 
seara, salonul în care a fost ucis dl. Shaitana. 

Doamna L.orrimer ridică sprincenele mirată. 

— Ce chestiune bizară ! Nu văd ce scop urmăriţi. 

— Iată: dacă în timpul unei partide de bridge, vi s-ar spune : 
„De ce jucaţi asul acesta, sau de ce depuneţi valetul care va fi 
luat cu dama şi nu regele care ar fi făcut levata ? răspunsul dv. 
ar fi desigur lung şi plictisitor, nu-i aşa ? 

— Bine înţeles că în atare joc, dv. sînteţi specialistul şi ea doar 
o novice... spuse ea surizînd. Foarte bine. 

Şi după ce păru că se gîndeşte o clipă: 

— Salonul era vast şi bogat mobilat. 

— Nu mi-aţi putea da unele detalii ? 

— Erau vase de flori., .moderne... destul de frumoase. Cred că 
am remarcat şi stampe chinezeşti sau japoneze. într-o cupă se 
aflau şi lalele mici roşii... uimitor de mici. 

— Asta e tot! 

— Mă tem că da. 

— Şi mobila ? Vă mai amintiţi culoarea tapiţeriilor ? îmi aduc 
aminte vag, de o stofă mătăsoasă. 

— Şi bibelourile? 

— Oh ! erau aşa de multe, că mi-a făcut impresia unul muzeu. 
După o clipă de tăcere, doamna Lorrimer adăugă : 

— Amănuntele acestea n-o să-ţi folosească la nimic, domnule 
Poirot. 


— Să trecem la altceva. 

Ii arătă carneţelele de bridge. 

— Iată primele trei robere. Mă întreb, dacă folosindu-vă de 
carneţelele acestea, aţi putea reconstitui primele trei levate ? 
— Aşteptaţi. 

Cu un aer foarte interesat, d-na Lorrimer studie carneţelele. 

— Iată primul rober. Miss Meredith şi cu mine, împotriva celor 
doi bărbaţi. 

Primul joc a fost anunţat la patru pici. Le-am făcut, plus o 
levată suplimentară. Jocul următor s-a făcut la două carale şi 
doctorul Roberts fu amendat cu o levată. La cel de-al treilea 
joc, au fost anunţuri multe. Miss Meredith a spus pas, Maiorul 
Despard anunţă o cupă. Am spus şi eu pas ! Miss Meredith 
anunţă trei pici şi maiorul Despard patru carale. Am jucat 
contra. Atunci, doctorul Roberts ceru patru cupe, dar nu făcu 
decît o levată. 

— Uimitor ! spuse Poirot. Ce memorie ! 

Doamna Lorrimer continuă : 

— La următoarea levată, maiorul spuse pas, eu am a-nunţat un 
sans-atout şi doctorul Roberts trei cupe. Partenerul meu spuse 
pas. 

Despard dădu cea de-a 4-a cupa, partenerului său. Am jucat 
contra, şi de data asta că au intrat cu doua levate. Apoi, am 
făcut eu ieşirea cu pici. 

Ea luă carneţelul următor. 

— Acesta mi se pare cam complicat ,spuse Poirot. Maiorul, 
şterge cu o linie cifrele, îndată ce le scrie.. 

— Cred că cele două partide au început fiecare, prin a pierde 
50 de puncte... apoi doctorul Roberts ceru cinci carale ; noi am 
jucat contra şi el a pierdut trei levate. 

Pe urmă noi am făcut trei trefle, dar şi el a făcut o manşe de 
pică. în partida următoare, am pierdut o sută. Adversarii făcură 
o cupă, noi două sans-atout-uri şi în sfîrşit roberul l-am cîştigat 
noi cu patru trefle. 

Doamna Lorrimer luă carneţelul următor. 

— Roberul acesta a fost o adevărată luptă. A început foarte 
liniştit. Maiorul Despard şi Miss Meredith, anunţară o cupă. 
Noi am pierdut de două ori, încercând patru cupe şi patru pici. 
Ceilalţi au făcut manşe la pică. Ar fi fost zadarnic să-i centrăm. 


Noi am pierdut iarăşi, de trei ori la rînd, dar fără să fim jucaţi 
contra. Pe urmă am reuşit să facem a doua manșe la sans-atout. 
Atunci, a început o luptă teribilă. Doctorul Roberts a făcut 
cereri îndrăzneţe, şi deşi a fost amendat de vreo două ori, 
totuşi sistemul i-a reuşit, căci a intimidat-o tot timpul pe Miss 
Meredith. Apoi a anunţat o deschidere cu două pici, eu l-am 
supralicitat cu trei carale, şi el a mers cu patru sans-atout-uri. 
Eu am anunţat cinci pici şi el a sărit de-odată la şapte carale. 
Natural, am fost supralicitaţi. Numai printr-o minune am 
cîştigat. Niciodată n-am fi crezut că i-am putea ţine piept, cînd 
a început să joace. Dacă ne-ar fi atacat cupa, am fi pierdut trei 
levate. Dar el ne-a atacat Regele de treflă, şi ne-a reuşit jocul. 
A fost într-adevăr o luptă pasionantă. 

— Cred şi eu ! Un mare şiem foarte vulnerabil, jucat contra. 
Era destul de emoţionant. Cît despre mine, mărturisesc că nu 
îndrăznesc niciodată să mă gîndesc la şiem. 

— N-ai dreptate ! exclamă d-na Lorrimer. Trebuie să joci 
raţional. 

— Riscînd ? 

— Nu rişti nimic, dacă anunţi corect. Rezultatul este 
matematic. Din nefericire, puţini jucători anunţă cum trebuie. 
La început merge de minune, dar pe urmă, îşi pierd capul. Nu 
mai ştiu să facă deosebirea între cărţile câştigătoare şi cele 
neciîştigătoare... 

Dar nu e deloc momentul să vă dau lecţii de bridge, domnule 
Poirot. 

— Felul meu de-a juca, cred că nu-mi poate căşuna cu nimic, 
doamnă. 

D-na Lorrimer continuă să cerceteze carneţelele. 

— După partida aceea furtunoasă, levatele au fost liniştite. Ai şi 
pe cel de-al patrulea carneţel ? A, da ! O bătălie calmă, foarte 
echilibrată. 

— Aceasta se întîmplă deseori ,spre sfîrşitul serii. 

— Se anunţă cu prudenţă, dar toate cărţile sînt jucate prost. 
Poirot strînse carneţelele şi se înclină. 

— Aveţi toată admiraţia mea, doamnă ! Memoria dv. la cărţi, 
este extraordinară !... Extraordinară !... Ca să spun aşa în mai 
toate cărţile jucate. 

— Cred că da. 


— Memoria este un dar preţios. Cînd o posezi, trecutul nu mai 
există. Faptele trecute, cred că dăinuiesc în spiritul dv., tot atît 
de proaspete, ca şi cum s-ar fi întîmplat ieri. Aşai ? 

Doamna L.orrimer, înălţă spre Poirot, ochii ei mari şi negri. 
Asta nu dură însă decit o clipă. Imediat redeveni femeia de 
lume, dar Poirot înţelese : lovitura nimerise în plin. Doamna 
Lorrimer se ridică. 

— Iertaţi-mă, domnule Poirot, dar trebuie să plec. Mă tem să nu 
fiu în întîrziere. 

— Vă rog să mă iertaţi pe mine, fiindcă v-am răpit timpul. 

îmi pare rău că nu v-am putut fi mai mult de folos. 

— Dimpotrivă, protestă Poirot, mi-aţi dat un ajutor preţios. 

— Nu prea cred. 

— Ba da ! Ba da ! Mi-aţi spus un lucru pe care voiam să-l aflu. 
Ea se feri să-l întrebe care e acela, şi îi întinse mîna. 

— încă odată, vă mulţumesc doamnă, pentru amabilitatea dv. 
Strîngîndu-i mîna, doamna Lorrimer îi spuse detectivului 
belgian : 

— Domnule Poirot, sînteţi un om extraordinar ! 

— Cred că exageraţi, scumpă doamnă. Sînt aşa, cum m-a făcut 
Dumnezeu ! 

— Fără îndoială, toţi sîntem aşa. 

— Nu chiar toţi, doamnă. Cîţiva dintre noi, au crezut că trebuie 
să îndrepte opera creatorului : dl. Shaitana, de pilda. 

— In ce sens ? 

— Poseda un oarecare gust de obiecte vechi. în loc să se 
oprească aici însă, s-a apucat să colecţioneze şi alte lucruri. 

— Care ? 

— Senzaţii... dacă se poate spune. 

— Nu credeţi că nevoia aceasta era ceva înăscut în el ? 

— Juca foarte bine rolul Satanei, în fond însă nu era un 
demon... ci un prost. De asta a şi murit. 

— Din cauza prostiei ? 

— Da... un păcat care nu iartă, doamnă. După o clipă de tăcere, 
Poirot adăugă : 

— La revedere, doamnă şi încă odată multe mulţumiri. !N-o să 
viu la dv., decît atunci cînd mă veţi chema. 

Doamna Lorrimer păru surprinsă. 

— Pentru Dumnezeu domnule Poirot, de ce v-aş deranja ? 

— Cine ştie ? E o idee a mea. La cel mai mic semn, voi veni. 


Nu uitaţi. _ 
Detectivul belgian se mai înclină odată şi ieşi pe uşă. În stradă 
se gîndi : 

— Nu m-am înşelat... Sînt sigur că ea este! 


CAP. XII 
MISS MEREDITH 
Doamna Oliver ieşi cu greu de la volanul micului ei automobil 
de două locuri. Fabricanţii de automobile îşi închipuie că la 
început, automobiliştii conduc cu sfială ca s-ă poată să se 
acomodeze cu moda scaunelor joase, punînd la grea încercare 
persoanele mai în vîrstă şi de anumite proporţii, care încearcă 
să iasă din automobil. Cel de-al doilea scaun era plin cu hărţi 
automobilistice, o mapă cu trei romane şi un coş cu mere. 
Doamna Oliver se înebunea după mere. 
Toată lumea aflase că atunci cînd compusese introducerea şi 
acţiunea principală a cărţii „Moartea în mocirlă, s-a consumat 
cinci livre cu mere. 
O durere puternică în stomac îi aminti de un dejun care se 
dădea în onoarea ei, acum o oră. 
Cu o ultimă sforţare şi cu o lovitură de genunchi în portiera 
recalcitrantă, doamna Oliver ateriza cam pe neaşteptate pe 
trotuar, în faţa gardului lui Wendon Cottape împrăştiind în 
jurul ei o ploaie de coji de cotoare de mere. 
Ea suspină uşurată, îşi aşeză pălăria pe cap fără nici o grijă de 
eleganţă, îşi privi cu satisfacţie taiorul de stofă de o culoare 
închisă, apoi încruntă sprincenele, observînd că-şi luase din 
greşeală pantofi cu tocuri înalte. Deschiziînd poarta grădinii, 
păşi pe dalele aleii, pînă la uşa casei unde execută un fel de 
rag-limc cu minerul sonerii, terminat cu un cap de broscoi. 
Neprimind nici un răspuns, ea repetă performanţa. Apoi 
săturîndu-se de aşteptat, doamna Oliver făcu ocolul casei, cu 
pas viu. 
In spatele locuinţei, se afla o grădiniţă de modă veche, cu 
margarete de toamnă şi crizanteme ; mai încolo se întindea o 
peluză, la capătul căreia susura un riuleţ. Afară erai destul de 
cald. Cerul era senin. Cînd ajunseră în grădiniţă, una din ele se 
opri deodată. Doamna Oliver se îndreptă spre ea. 

— Bună ziua, Miss Meredith. Iţi mai aminteşti de mine? 

— Oh! desigur! 


Anne Meredith, uimită, îi întinse mîna şovăind. După o clipă 
însă, îşi reveni : 

— Vă prezint pe prietena mea, care locuieşte aici, cu tnine... 
Miss Dawes, Rhoda, iat-o pe doamna Oliver. 

Cealaltă fată, o brunetă strălucind de sănătate, exclamă cu 
vioiciune : 

— Oh ! dv. sînteţi doamna Oliver ? Ariana Oliver ? 

— Eu însumi. 

Apoi adresîndu-se lui Anne : 

— Dacă ne-am aşeza undeva „draga mea ? Am să-ţi spun o 
mulţime de lucruri. 

— Să luăm un ceai, atunci. 

Anne le conduse spre cîteva scaune de grădină, cam stricate! 
Doamna Oliver alese la iuţeală pe cel mai solid, avînd 
experienţa cîtorva accidente supărătoare, din trecut. 

— Acum scumpa mea, spuse ea pe un ton hotărît, să nu umblăm 
după doi iepuri. Să ne ocupăm imediat de crima din seara 
aceea. Trebuie numai decît să facem.ceva. 

— Să facem ceva ? repetă Anne. 

— Absolut. Nu ştiu ce gîndeşti, dar eu ştiu cine e asasinul. E 
doctorul... cum îi spune ? Ah ! da ! Roberts. Un nume galic ! 
Francezii nu-mi prea inspira încredere ! Am avut o guvernantă 
franţuzoaică. într-o zi, ea m-a luat la Harregate şi m-a uitat 
acolo, întorcîndu-se singură acasă. Nu te poţi bizui pe oamenii 
aceştia uşurateci şi nehotărîţi. Dar pentru moment să lăsăm 
deoparte femeia aceea. Roberts a săvirşit crima... nu-i nici o 
îndoială. Să ne unim ca să obţinem dovezile. 

Rhoda Dawes izbucni în ris... apoi se înroşi. 

— Vă rog să mă iertaţi. Dar vă găsesc atît de diferită de felul 
cum vă vedeam înainte de-a vă cunoaşte.. 

— Eşti dezamăgită ? spuse d-na Oliver liniştită. Nu-i nimic. Sînt 
obişnuită cu asta. Mai înainte de orice, trebuie să demascăm pe 
Roberts ! 

— Dar cum e posibil ? 

— Haide, Anne, nu fii atît de pesimistă ! o certă Rhoda ves. 
Doamna Oliver e pur şi simplu admirabilă. Ea cunoaşte toate 
dedesubturile acestei afaceri. Şi va proceda ca Sven Hjerson. 
Inroşindu-se uşor, cînd auzi pomenindu-se de celebrul tetectiv 
olandez, doamna Oliver declară : 


— Trebuie să ne unim cu orice preţ. Vă voi explica de draga 
mea. De altfel n-ai vrea să fii acuzată, nu-i aşa ? 

— Dar de ce să fiu acuzată ? 

— Nu ştii cum sînt bărbaţii ? Bănuielile se îndreaptă asupra 
celor trei nevinovaţi, cît şi asupra vinovatului ! 

— Nu înţeleg încă de ce vă adresaţi mie în special, d-nă Oliver, 
spuse rar Anne Meredith. 

— Fiindcă ceilalţi doi nu mă Interesează. Doamna Lorreler e 
una din femeile care-şi petrec timpul jucînd bridge în cluburi. 
De altfel e foarte tare şi se apără de minune, pentru o fată 
tînără ca dumneata, care ai viitorul în faţă? asta schimbă 
chestia. 

— Şi maiorul Despard ? întrebă Anne. 

— Eh ! el e bărbat ! Poate să se descurce şi singur. E nebunit 
după primejdie şi-şi petrece timpul căutîndu-le în Anglia, în loc 
să le caute pe Irrawadis... sau pe Limpopo... , fluvlui acela 
african, care le place atît de mult bărbaţilor ! Nu, aceştia doi nu 
mă interesează deloc. 

— Vă mulţumesc pentru bunăvoința dv., făcu Anne. 

— Ce dramă îngrozitoare ! exclamă Rhoda. Sărmana, e grozav 
de tulburată, doamnă Oliver. Şi aprob întrutotul punctul dv. de 
vedere. Mai degrabă să faci ceva decît să stai pe loc şi să te 
gîndeşti. 

— Nu-i aşa ? aprobă doamna Oliver. Ca să fiu sinceră, m-am 
ocupat niciodată de o crimă adevărată şi nu cred să fiu prea 
tare. Dar am scris atit de mult în felul ăsta... şi înţelegeţi, nu ! 
Pentru nimic în lume, n-aş fi lăsat toate prerogativele celor trei 
poliţişti. Totdeauna am susţinut că că o femeie ar conduce 
Scotland Yardul... 

— El bine ? întrebă Rhoda, aplecîndu-se înainte. Ce-ar face o 
femeie dacă ar conduce Scotland Yardul... 

— Dar vai ! Scotland Yard-ului nu-i pasă de serviciile mele, se 
jelui doamna Oliver, retrăgîndu-se cu prudenţă dintr-un teren 
periculos. Eu nu însemn nimic. 

— Oh ! nu vă subapreciaţi, protestă Rhoda, voind s-o 
măgulească. 

— Iată-ne trei femei slabe, continuă d-na Oliver. Să vedem 
ce-am putea face. 

Anne Meredith, spuse clătinînd gînditoare din cap : 

— De ce-l credeţi vinovat pe doctorul Roberts ? 


— Are figura unui asasin. 

— Nu vedeţi... Anne şovăi. Un doctor. Vreau să spun... Ar fi 
putut să se folosească mai degrabă de o otravă. 

— Cîtuşi de puţin. Otrava... un drog oarecare, ar trăda imediat 
pe un doctor. Nu ştiţi cît de uşor pierd cutiile cu droguri în 
automobile la Londra, şi cît de uşor îi fură ? Nu, tocmai fiindcă 
e doctor, Roberts s-a ferit să întrebuinţeze otrava. 

— înţeleg, făcu Anne. Apoi adăugă : 

— Dar de ce l-ar fi ucis pe dl. Shaitana ? Aveţi vreo Idee ? 

— O idee ? Dar am la idei, că le-aţi mai putea face şi cadou ! 
Aici, însă constă dificultatea : nu mă pot concentra numai 
asupra unui singur subiect... Concep totdeauna cinci sau şase 
subiecte odată şi trec prin chinurile iadului ca să mă pot fixa la 
unul. 

îţi pot da şase motive pentru crimă. Dar n-am nici un mijloc să-l 
pot alege pe cel adevărat. 

Mai întîi, s-ar putea ca Shaitana să fi fost un cămătar. Avea 
apucături prea mieroase. 

Îl ţinuse pe Shaitana în ghiare şi poate la ucis fiindcă, nu i 
putea plăti datoria. Sau poate Shaitana a necinstit pe Cora sau 
pe fiica doctorului ? 

Ori Shaitana a,descoperit că Roberts e bigam? Sau Roberts e 
bigam ? San Roberts s a căsătorit cu vreo vară a lui Shaitana 
prin,care i-ar moşteni toată averea? Sau... cîte motive v-am 
dat ? 

— Patru, răspunse Rhoda. 

— Da... Şi acesta e destul de serios... Shaitana cunoştea cine 
ştie ce secret din viaţa lui Roberts. Poate n-ai observat draga 
mea, dar Shaitana a pronunţat o frază destul de curioasă în 
timpul mesei... exact înainte de a se face tăcerea aceea jenantă. 
— N-am remarcat, spuse Anne. 

— Ce-a spus ? întrebă Rhoda. 

— A spus... Stai, ce-a spus? A, da; ceva despre un accident 
şi despre otravă. Nu-ţi aminteşti ? 

Mîna stîngă a lui Anne, se crispa de răzămătoarea fotoliului de 
paie. 

— Adevărat, îmi aduc aminte, răspunse ea calmă. Rhoda 
interveni, brusc : 

— Draga mea trebuie să-ţi pui un pulover. Nu mai este vară. 
Hai, du-te şi ți-l ia. 


Anne clătină din cap. 

— Oh ! mulţumesc ! nu mi-e frig. Totuşi în timp ce vorbea, 
tremura uşor. 

— înţelegi unde vreau s-ajung, continuă doamna Oliver.. Un 
client al doctorului s-ar fi putut otrăvi din greşeală, dar, în 
realitate, e opera doctorului însuşi. Cred cu tot dinadinsul că în 
felul acesta a trimis pe lumea cealaltă un număr considerabil 
de oameni. 

Obrajii lui Anne se colorară puternic : 

— Doctorii au într-adevăr interes să-şi suprime bolnavi în 
masă ? întrebă ea. Cred că aceasta ar avea un efect dezastruos 
asupra clientelii lor. 

— Şi totuşi perspectiva aceasta e plauzibilă, spuse doamna 
Oliver. 

— Socotesc ideea dv. absurdă şi atît de melodramatică... 

— Oh ! Anna ! protestă Rhoda ca un fel de scuză faţă de 
romancieră. 

Ea o privi pe doamna Oliver cu privirea unui căţel poznaş 

— încercaţi să înţelegeţi ! încercaţi să înţelegeţi ! părea să 
spună privirea aceea. 

— Cred, dimpotrivă, că ideea dv. e minunată. 

În plus, un doctor îşi poate procura o otravă care nu lasă nici o 
urmă vizibilă, nu-i aşa ? 

Oh ! exclamă Anne. 

Cele două femei se întoarseră spre ea. 

— îmi amintesc de alt amănunt, spuse Anne. 

Dl. Shaitana a spus ceva despre „uşurinţele la care e expus un 
doctor în laboratorul său. Prin aceasta cred că făcea o aluzie 
neplăcută pentru doctorul Roberts. 

— Nu domnul Shaitana a făcut aluzia aceasta, observă doamna 
Oliber, ci maiorul Despard. 

Paşi care răsunau pe aleea grădinii, le făcură să întoarcă capul. 
— Ia te uită, exclamă ea. Vorbeşti de Lup... Maiorul Despard, 
venea dinspre casă. 


CAP XIII 
CEL DE-AL DOILEA VIZITATOR 


Văzînd-o pe doamna Oliver, maiorul Despard, păru stingherit. 
Obrajii săi de obicei palizi, luară o culoare de un roşu- 


cărămiziu. Foarte încurcat, el se îndreptă spre Anne şi-i spuse 
cu vocea sacadată : 

— lartă-mă, Miss Meredith. Am sunat şi nu mi-a răspuns 
nimeni. Treceam tocmai pe-aici şi-am crezut că fac bine să văd 
ce mai faci. 

— Oh, îmi pare atît de rău că aţi sunat în zadar, Dar tot 
personalul nostru casnic se reduce la o femeie, care vine numai 
dimineaţa. 

Ea o prezentă pe Rhoda, care propuse : 

— Ce-ar fi să intrăm, să luăm ceaiul ? începe să se facă rece. In 
casă ne-am simţi mai bine. 

Intrară cu toţii în casă şi Rhoda dispăru la bucătărie. Doamna 
Oliver socoti că e bine să observe : 

— Ce nostimă coincidenţă, să ne întîlnim toţi trei aici. 

— Da, se mulţumi să răspundă Despard, privind-o gînditor. 

— Venisem la Miss Meredith să-i spun că e absolut necesar să 
facem un plan de luptă, spuse doamna Oliver. Mă refer la 
asasinarea domnului Shaitana. Pentru mine, nu-i nici o 
îndoială : doctorul. 

Nu sînteţi de-aceeaşi părere ? 

— Destul de greu să te pronunţi. Pe ce probe să te sprijini ? 
Expresia d-nei Oliver păru că vrea să însemne: „Asta sigur, e un 
bărbat”. 

Cele trei persoane, erau vizibil stingherite. 

Doamna Oliver, băgă de seamă imediat. 

Cmd Rhoda aduse ceaiul, ea se ridică anunţind că trebuie să se 
reîntoarcă imediat la Londra. 

Se scuză că nu mai poarte rămîne şi mulţumi celor două fete 
pentru amabilitate. 

— Vă voi lăsa cartea mea de vizită cu adresa, le spuse ea. Vă 
rog să veniţi pe la mine, cînd mai treceţi prin Londra. Vom 
relua discuţia noastră, încercînd să străpungem vălul 
misterului. 

— Vă întovărăşesc pînă la poartă, anunţă Rhoda. Pe cînd 
mergeau pe alee, Anne Meredith le ajunse din urmă, alergînd. 
— M -am gîndit, declară ea gifiind şi cu figura palidă. 

— La ce scumpa mea ? o întrebă Rhoda. 

— Sînteti foarte amabilă, doamnă Oliver, să vă bateţi capul atit, 
dar eu prefer să nu mă amestec în afacerea asta. Drama a fost 
prea oribilă şi prefer s-o uit. 


— Scumpa mea copilă, se pune o întrebare : îţi va fi îngăduit ? 
— Oh ! ştiu prea bine că poliţia continuă cercetările şi că voi fi 
interogată. M-aştept la aceasta, dar în acelaş timp, caut să uit 
seara aceea şi nu vreau să mai aud vorbindu-se de ea. 

Poţi să mă crezi proastă, dar asta e hotărîrea mea. 

— Anne ! strigă Rhoda Dawes. 

— Te înţeleg copila mea „dar mă întreb dacă atitudinea 
negativă pe care-o adopţi, e justă. Poliţia singură n-o să 
descopere niciodată pe adevăratul vinovat. Anne Meredith 
dădu din umeri. 

— Ce importanţă are asta ? 

— Ce importanţă ? strigă Rhoda. Dar are chiar, mare 
importanţă „nu-i aşa doamnă Oliver? 

— Exact, declară romanciera pe un ton sec. 

— Ei bine, aflaţi că nu sînt deloc de aceeaşi părere spuse Anne 
cu încăpățânare. Toţi cei care mă cunosc ştiu bine că nu eu l- 
am ucis pe d. Shaitana. Atunci de ce să mă amestec ? Treaba 
poliţiei să afle adevărul. 

— Oh! Anne nu spune prostii ! zise Rhoda. 

— Prefer să spun sincer ce gîndesc. Şi întinzînd mîna 
romancierii : Mulţumesc foarte mult doamnă Oliver, că ţi-ai dat 
osteneala pentru mine. 

— Bine înţeles că nu te contrazic. Cît despre mine, n-aştept 
să-mi crească iarbă pe tălpi. La revedere, domnişoară. Dacă-ţi 
schimbi părerea, vino pe la mine, la Londra. 

Doamna Oliver se sui în maşină, puse motorul în mişcare şi 
porni, făcînd cu mîna celor două fete. Rhoda sări pe scara 
maşinei : 

— Invitaţia dv. mi se adresează şi mie ? Doamna Oliver 
încetini. 

— Desigur. 

— Vă mulţumesc doamnă. Nu vă mai rețin. Poate mă veţi vedea 
într-una din zilele astea. Nu, nu opriţi. Cobor. 

Sări cu îndemînare şi alergă spre prietena ei. 

— Ce dracu ? făcu Anne. 

— Femeia aceasta e gentileţea personificată. Mi-e foarte 
simpatică. Ai observat ciorapii ei desperechiaţi ? Cred că e 
foarte inteligentă. Dealtfel e şi natural să fie aşa... ca să scrie 
toate cărţile acelea ! 


Ce nostim ar fi să descopere adevărul şi poliţia să moară de 
necaz ! 

— Ce-a căutat aici ? întrebă Anne. Rhoda deschise ochi mari. 
— Dar ţi-a explicat, dragă ! 

Anne făcut un gest vag de nerăbdare. 

— Să ne întoarcem. L-am lăsat singur. 

—- Maiorul Despard ? E un bărbat foarte bine. 

—- Da... relativ. 

Maiorul Despard stătea în picioare, lingă cămin, cu o ceaşca-n 
mînă. 

Tăie scurt scuzele lui Anne. 

— Miss Meredith, te rog să-mi dai voie să-ţi explic do ce m-am 
introdus atît de indiscret aici. 

— Oh ! dar... 

— Am spus că treceam pe-aici din întîmplare... nu e chiar atît 
de adevărat. Am venit cu un scop precis. 

— Cine v-a dat adresa mea ? 

— Şeful poliţiei Battle. 

Auzind acest nume. Anne nu-şi putu opri un gest de 
surprindere. 

Despard continuă : 

— Battle trebuie să sosească aici dintr-o clipă-n alta. Din 
întîmplare, l-am întîinit în gara Paddington. 

Mi-am luat maşina şi am venit aici, ştiind că o să ajung înaintea 
trenului. 

— De ce aţi procedat astfel ? Despard şovăi. 

— Poate mă înşel, dar aveam sentimentul, după expresia 
obişnuită, că sînteţi singură pe lume. 

— Dar eu nu sînt aici ? protestă Rhoda. 

Despard aruncă o privire amuzată, fetei acesteia cu apucături 
băeţeşti, care rezemată de cămin, îi asculta cu atîta atenţie. 
Păreau două prietene foarte simpatice. 

— Sînt convins că n-ar putea avea o prietenă mai devotată ca 
dv., spuse el curtenitor, dar m-am gîndit că în actualele 
împrejurări, sfaturile unui bărbat cu puţină experienţă, n-ar fi 
inutile. 

lată cum se prezintă exact situaţia : 

Miss Meredith e bănuită de a fi comis o crimă. Eu şi celelalte 
două persoane care au fost atunci seara la dl. Shaitana, sîntem 
în aceeaşi, oală. O atare situaţie nu are nimic plăcut în ea, şi 


prezintă chiar oarecare pericole, de care o fată tînără şi fără 
experienţă ca dv., nu ştie cum să se apere. 

După părerea mea, trebuie să vă încredinţaţi unui avocat serios 
şi competent. 

Anne Meredith clătină din cap. 

— N-am avut niciodată ocazia să mă adresez unui avocat. 

— îi cunosc foarte bine pe dl. Burry, făcu Rhoda, dar are 
aproape 102 ani şi e ramolit complet. 

— Dacă-mi permiteţi, să vă dau un sfat Miss Meredith, vă 
recomand să vă adresaţi avocatului meu, dl. Myherne, din 
biroul Jacobs, Peel şi Jacobs. 

E un birou de mîna întîi, versat în toate secretele procedurii. 
Anne se îngălbeni. Se aşeză pe un scaun, 

— E absolut necesar ? întrebă ea cu voce înceată. 

— Chiar indispensabil ! în afaceri de felul acesta întilneşti curse 
la fiecare pas. 

— Dar onorariile avocaţilor nu sînt prea mari ? 

— E o chestie secundară, interveni Rhoda. Domnule maior, 
aveţi dreptate. Trebuie absolut să se recurgă la un avocat. 

— Oamenii aceştia sînt destul de pricepuţi, spuse Despard. 
Credeţl-mă, Miss Meredith, e tot ce aveţi mai bun de făcut. 

— Foarte bine, spuse Anne, voi proceda întocmai. 

— Perfect ! 

— Domnule maior, nu ştiu cum să vă mulţumesc ! strigă Rhoda 
entuziasmată. 

— Eu deasemeni, se grăbi să spună Anne. Nu ne-aţi anunţat dv. 
vizita d-lui Battle ? 

— Da. Dar nu vă speriaţi. Era inevitabilă. 

— Ca să fiu sinceră, mă aşteptam la ea. 

— Sărmană copilă, spuse Despard. Toată istoria asta te-a 
tulburat din cale-afară. 

— într-adevăr, e cam plicticos, ca o fată tînăra să fie 
amestecată într-o atare afacere. Vinovatul ar fi putut alege alt 
loc şi alt moment. 

— Dv. pe cine bănuiţi ? întrebă Rhoda. Pe doctorul Roberts, sau 
pe doamna Lorrimer ? 

Maiorul surise fin. 

— Cine ştie dacă nu sînt chiar eu asasinul ? 

— Oh ! nu ! exclamă Rhoda. Anne şi cu mine ştim prea bine că 
nu puteţi fi dv. vinovatul. 


Despard le privi amuzat pe cele două fete. în fond, nişte copii 
încîntători ! Plini de candoare şi încredere l Micuța Meredith e 
timiditatea personificată. Dar Myneherne are să ştie s-o scape 
de bucluc ! Prietena ei e mai combativă, se gîndi Despard, 
întrebîndu-se dacă în locul lui Anne ea ar capitula atît de uşor. 
Apoi spuse cu glas tare: 

— Să nu dramatizăm lucrurile, miss Dawes. Dau mai puţină 
importanţă valorii vieţii umane, decît, majoritatea semenilor 
mei. 

De ce să te temi de pericolele expedițiilor îndepărtate ? 
Moartea te pîndeşte în orice clipă : pe stradă te pîndeşte 
circulaţia maşinilor, microbi infecţioşi şi o mie de alte pericole. 
Te interesează cauza morţii ? Din moment ce trebuie să te 
înconjuri cu atîtea precauţii, după părerea mea aceasta nu mai 
prezintă nici o importanţă. 

— Oh ! împărtăşesc întru totul punctul dv. de vedere, exclamă 
Rhoda. Ar trebui ca în viaţă să nu te sinchiseşti de primejdie... 
dar o existenţă lipsită astfel de neprevăzut, devine monotonă. 
— Nu totdeauna. 

— Vorbiţi pentru dv. care călătoriţi în ţinuturi cu fiare 
sălbatice, unde te pişcă ţinţarii şi te ameninţă şerpii. Viaţa 
aceasta de aventuri .lipsită de confort, te face să te cutremuri. 
— După părerea mea, Miss Meredith nu are de ce mă invidia. 
Nu se întîmplă prea des ca o fată tînără să se afle în aceeaşi 
cameră în care s-a comis un asasinat. 

— Vă rog nu mai vorbiţi de aceasta ! îi imploră Anne. 

— Iertaţi-mă, rosti maiorul. Dar Rhoda declară suspinînd : 

— Toată lumea va recunoaşte că momentul acela a fost 

tragic „.dar şi pasionant ! Anne se pare că nu şi-a dat seama. 
Doamna Oliver, dimpotrivă, e în culmea fericirii că a fost de 
faţă. 

— Doamna... Ah !... da... femeia cea grasă care scrie romane 
polițiste în care totdeauna e un detectiv finlandez cu un nume 
pocit ? Are de gind să-şi încerce norocul şi-n viaţa reală ? 

— E dorinţa ei cea mai vie. 

— îi urez noroc. Ce lovitură de teatru dacă l-ar bate pe Battle & 
Comp. ! 

— Ce fel de om e şeful poliţiei Battle ? întrebă Anne 

curioasă. 

— E un bărbat foarte abil. 


— Oh ! exclamă Rhode, Anne îmi spunea că are aerul unui 
imbecil. 

— Acesta e unul din trucurile lui profesionale. Dar să 

nu ne înşelăm. E un copoi de forţă. Maiorul se ridică. 

— O ultimă recomandaţie, înainte de a pleca. Anne se ridicase 
şi ea. 

— Despre ce e vorba ? întreabă ea înrinzîndu-i mîna. 

Despard păstrîndu-i mai mult decît trebui mîna, îi spuse 
alegindu-şi cuvintele şi privindu-i insistent ochii ei frumoşi, 
cenuşii : 

— Vă rog să nu vă supere, domnişoară, sfatul pe care o să vil 
dau. S-ar putea să voiţi să ţineţi ascuns un aspect al relaţiilor 
dv. cu dl. Shaitana. In acest caz... nu vă supăraţi (ea îşi retrase 
instinctiv mina), mai ales sînteţi în drept să refuzaţi să 
răspundeţi la întrebările lui Battle, cerînd să fie şi avocatul dv. 
de faţă. 

De data aceasta, ochii mari ai lui Anne, se întunecară de furie : 
— N-a fost nimic între noi, absolut nimic... Abia l-am cunoscut 
pe omul acela. 

— Iertaţi-mă. Am crezut că e de datoria mea să vă. previn. 

— Anne a spus adevărul. Ea nu-l cunoştea deloc pe dl. Shaitana 
şi îi era profund antipatic. Dar dădea recepții atît de strălucite ! 
— Se pare că singura lui rațiune în viaţă, era nevoia de a-şi 
etala-bogăţia. 

Anne declară cu răceală : 

— Şeful poliţiei poate să mă întrebe ce-o pofti. Nu am nimic de 
ascuns. Nimic ! 

Despard se cufundă din nou în scuze. Mînia Annei se risipise şi 
ea îi zimbi cu prietenie. 

— Fiţi liniştit. Ştiu că aţi voit numai să fiţi bun cu mine. 

Ea îi întinse din nou mîna. El io strînse şi-i spuse : Fierbem 
amindoi în aceeaşi oală. De ce nu ne-am ajuta reciproc ? 

Anne îi conduse pînă la poartă .Cînd se întoarse, Rhoda se uita 
pe geam fiuierînd : 

— E un bărbat bine maiorul, declară ea întorcîndu-se spre 
Anne. 

— Nu-i aşa ? 

— îl găsesc foarte şic. Aproape că am prins slăbiciunea de el. 
De ce n-am fost eu în locul tău la dineul acela faimos ? Aş fi 


savurat atît de mult emoția... de-a fi prinsă-n plasa justiţiei şi de 
a vedea ridicîndu-se înaintea mea spectrul eşafodului. 

— Nu spune prostii, o întrerupse Anne brusc. Apoi continuă 
liniştită. Nu ştiu ce l-o fi făcut pe maior să se deranjeze... 
pentru o necunoscută... o fată pe care o vedea pentru prima 
oară. 

— I-ai plăcut, Anne. Evident, bărbaţii nu sînt niciodată 
dezinteresaţi. Nu cred c-ar fi venit pînă aici dacă te-ai uita 
cruciş, sau dacă ai fi plină de coşuri pe faţă. 

— Exagerezi, dragă Rhoda. 

— Ba cîtuşi de puţin, prostuţă scumpă ! Doamna Oliver îmi pare 
mult mai generoasă. 

— Nu pot să-mi dau seama. Nu ştiu de ce, dar faţă cla ea, amo 
ezitare instinctivă .Mă întreb cu ce gînduri a fost aici.... 

— Le consideri pe celelalte femei, ca pe nişte inamice 
personale, observă Rhoda. Fiindcă sîntem la capitolul acesta, 
sînt înclinată să cred că maiorul Despard avea o răspundere de 
îndeplinit. 

— Te înşeli desigur, protestă Anne. Şi obrajii i se înroşiră 
puternic, în timp ce Rhoda izbucni în ris. 


CAP. XIV 
CEL DE-AL TREILEA VIZITATOR 


Şeful de poliţie Battle sosi la Wallingford pe la şase, cu intenţia 
de a culege informaţii în micul orăşel, înainte de a avea o 
întrevedere cu Miss Meredith, sarcina lui a fost destul de 
uşoară. Fără să se compromită, el lăsă interlocutorilor săi 
impresii diferite asupra rangului său social. 

Cel puţin două persoane erau convinse că e un arhitect venit 
din Londra ca să studieze posibilitatea adăugirii aripi noi la 
Cottage ; o altă persoană, era convinsă că e unul din domnii 
care caută o vilă mobilată în care să-şi petreacă sfîrşitul 
săptămînilor, şi în sfîrşit alte două erau sigure că e vorba de 
reprezentantul unei antreprize de terenuri de tenis. 

Toate informaţiile culese de Battle erau favorabile lui, 
Meredith. 

— Wendon Cottage ? Da, acela e... pe drumul către bury. Nu vă 
înşelaţi. Da, două fete tinere admirabile : Dawes şi Miss 
Meredith. încîntătoare şi foarte liniştite. 


— Dacă sînt aici de mult? Oh! de doi ani. S-au mutat în 
Septembrie, în pavilionul acela pe care l-a vîndut dl. 
Pickersgill. Acesta n-a voit să-l locuiască după ce i-a murit 
soţia. 

Interlocutorul lui Battle, nu ştia că cele două fete veneau din 
Northumberland şi bănuia că sînt din Londra, erau simpatice la 
toată lumea din vecinătate, cu excepţia câtorva fete bătrine 
care socoteau că două fete nu trebuiau să locuiască singure. 
Dar ele erau atît de cuminţi şi semănau atît de puţin cu 
descreeratele care-şi petreceau week-endul bînd cock-teiluri ! 
Cea mai îndrăzneață era Miss Rhoda iar cea mai timidă, Miss 
Meredith. Da. Miss Rhoda plătea facturile... Ea ţinea punga. 
Cercetările şefului poliţiei îi conduseră în sfîrşit la inevitabila 
Doamnă Astwell, care făcea menajul domnişoarelor de la 
Wendon Cottage. 

Doamna Astwell avea limba cam lungă. 

— Ei bine, nu domnule. Nu cred că ele sînt hotărite să viîndă. 
Cel puţin nu încă. Locuiesc aici de doi ani. De la început fac 
treabă la ele, de la ora 8 dimineaţa pînă la prînz, în fiecare zi. 
Foarte drăgălaşe domnişoare, mereu gata să glumească şi să 
ridă. Şi deloc, cu nasul pe sus. 

Natural, n-aşi putea afirma că e aceeaşi Miss Dawes pe care o 
cunoaşteţi dv. domnule, vreau să spun, din aceeaşi familie. 
Cred că-mi amintesc că ea e născută la Devonshire. 

Din cînd în cînd scrie să i se trimită smîntînă de-acolo şi asta 
spune că-i aduce aminte de-acasă. 

„Chiar, domnule, e trist pentru multe fete din ziua de azi, că 
trebuie să-şi cîştige existenţa. Ele nu-s prea bogate, dar s-au 
aranjat ca să poată trăi plăcut. Banii îi are Miss Dawes, Miss 
Anne e — cum s-ar spune — un fel de damă de companie. Casa 
îi aparţine lui Miss Dawes. 

Nu ştiu cînd şi de unde a venit Miss Anne. Am auzit-o vorbind 
de insula Wight şi ştiu că nu-i place nordul Angliei. Amîndouă 
trebuie să fi trăit în Devon, fiindcă le-am auzit vorbind de riuri, 
coline şi golfulete. 

Morişca aceea nu mai putea fi oprită. Din cînd în cînd Battle 
reţinea cîte un amănunt şi mai tîrziu mîsgăli ceva în carnet. 

La orele 8 şi jumătate, în aceeaşi seară, el străbătu aleea pînă 
la uşa lui Wendon Cottage. 

îi deschise o fată înaltă, brună, într-o rochie de creton orange. 


— Aici locuieşte Miss Meredith ? întrebă şeful poliţiei. 

— îşi compusese o figură cît mai impasibilă. 

— Da, domnule. 

— Aş vrea să-i vorbesc. Anunţaţi vă rog pe şeful de politie 
Battle. 

— Da, datorită lui Rhoda am obţinut locul acesta. Mă simţeam 
foarte bine. Rhoda venea dîn cînd în cînd să petreacă cîteva zile 
la mătuşa ei şi ne distram foarte bine. 

— Eraţi damă de companie ? 

— Da, dacă vreţi să-i spuneţi aşa. 

— Mai degrabă ajutor de grădinar explică Rhoda. Mătuşa mea 
e nebună după grădina ei. Anne îşi petrecea jumătate din timp 
plivind şi răsădind. 

— Aţi părăsit-o pe doamna Deering ? 

— Sănătatea ei înrăutăţindu-se, a trebuit să-şi angajeze o 
infirmieră. 

— Are cancer, preciză Rhoda. Sărmana bătrină Tot timpul 
trebuie să-i facă injecții cu morfină. 

— S-a arătat foarte bună cu mine şi am plecat cu regret. 

— Pe-atunci, tocmai căutam un pavilion de vînzare, şi voiam să 
găsesc pe cineva care să stea cu mine. Tatăl meu s-a 
recăsătorit... cu o femeie care nu prea e pe gustul meu. Deci 
am invitat-o pe Anne să locuiască cu mine şi de-atunci stăm 
împreună. 

— Iată, într-adevăr, o viaţă exemplară, făcu Battle. Dar să 
precizăm puţin datele. Aţi stat 2 ani la doamna Eldon. Apropos, 
care e adresa ei actuală ? 

— Această doamnă se afiă-n Palestina, unde soţul ei 
îndeplineşte o misiune oficială. Nu sînt însă absolut sigură. 

— Nu e greu de controlat. Pe urmă aţi intrat la doamna Deering 
? 

— Unde am rămas doi ani ,se grăbi să adauge Anne. Ea 
locuieşte la Marsh Dene, Little Hembury, Devon. 

— Bine. Acum aveţi 25 de ani, Miss Meredith. Mi-aţi putea da 
numele şi adresa a doi locuitori din Cheltenham, care l-au 
cunoscut pe tatăl dv. şi pe dv. înşivă ? 

Anne îi împlini dorinţa. 

— Şi acum ajungem la călătoria aceea în Elveţia, în cursul 
căreia l-aţi cunoscut pe dl. Shaitana. Aţi fost singură... sau în 
compania lui Miss Dawes ? 


— Eram împreună. Întîinisem alţi prieteni şi eram un grup de 8 
persoane. 

— Vorbiţi-mi de întîinirea cu dl. Shaitana. Anne încruntă 
sprincenele. 

— Oh ! nu prea am despre ce vorbi. L-am întîlnit pur şi simplu 
la un bal mascat unde a luat premiul întîi. Era costumat ca 
Mefisto. 

Battle suspină. 

— Da. E impresia pe care a căutat totdeauna să o producă 
altora. 

— Domnişoară, care dintre dv., îl cunoştea mai bine ? Anne 
şovăi, Rhoda răspunse : 

— II cunoşteam la fel şi una şi alta, dar nu, prea mult. Făceam 
parte dintr-o bandă de skiori ; toată ziua o petreceam în 
zăpadă, iar seara dansam. Dl. Shaitana părea că se interesează 
în mod special de prietena mea. 

îi făcea tot felul de complimente, pentru care o necăjeam. 

— Cred că proceda astfel ca să mă plictisească, spuse Anne. 
Nu-mi plăcea de loc şi el simţea o deosebită plăcere să mă 
sicîie. 

— Odată i-am vorbit Annei de perspectiva unei partide 
strălucite şi ea a fost grozav de furioasă. 

— Puteţi să-mi spuneţi numele persoanelor din grupul dv. ? 
întrebă Battle. 

— Nu prea sînteţi încrezător, se plînse Rhoda. Vă închipuiţi că 
ceea ce spuneam noi sînt numai minciuni ? 

Şeful poliţiei făcu cu ochiul. 

— în orice caz, vreau să mă conving. 

— Ce neîncrezător sînteţi ! 

Rhoda scrise cîteva nume pe-o foaie de hîrtie şi i le dete. 
Battle se ridică. 

— Vă rămîn recunoscător, Miss Meredith. După cum îi place să 
spună prietenei dv., aţi dus pînă acum o viaţă din cele mai 
exemplare. Nu vă neliniştiţi degeaba. Atitudinea lui Shaitana 
faţă de dv. mi se pare foarte ciudată. 

lertaţi-mă pentru întrebarea care-o să v-o pun : V-a cerut în 
căsătorie sau v-a făcut alt soi de propuneri ? 

— N-a încercat s-o seducă, interveni Rhoda. Anne se înroşi 
puternic. 


— N-a existat nimic de felul acesta între noi. Dl. Shaitana s-a 
arătat tot timpul politicos şi corect. Mi-era antiptatic pentru 
manierele lui prefăcute. 

— Şi micile lui subînţelesuri ? 

— Da... sau mai degrabă nu. Nu mi-a vorbit niciodată cu 
subînţeles. 

— Mă mir'. E obiceiul favorit al don-juanilor. 

Ei bine, atunci bună seara Miss Meredith. Mulţumesc pentru 
excelenta cafea. Bună seara, Miss Dawes. 

— Gata ! îi spuse Rhoda lui Anne care se întoarse în cameră, 
după ce închise uşa în urma lui Battle. S-a sfîrşit. Vezi că n-a 
fost prea greu. E un bunic inofensiv şi nu te bănuieşte de loc. 
Totul s-a petrecut mai bine decît nădăjduiam. 

Anna căzu într-un fotoliu suspinînd. 

— Convorbirea a fost din cele mai banale. Am fost ridicolă să 
mă sperii atît. Mă temeam să nu încerce să mă intimideze, aşa 
cum procedează poliţiştii la teatru. 

— Asta dovedeşte că e un om cu cap, care a înţeles că tu nu eşti 
o femeie care să comită o crimă. 

Rhoda şovăi puţin, apoi continuă : 

— la spune Anne, de ce nu i-ai vorbit de şederea ta la Croftway. 
A fost o scăpare din vedere ? 

Anne răspunse încet : 

— Oh ! n-am rămas decît cîteva luni şi nimeni nu-şi mai 
aminteşte de mine acolo. Dacă crezi că e util, pot să-i scriu lui 
Battle, dar nu văd nici un motiv. Să nu mai vorbim de asta... 
— Dacă vrei tu... 

Rhoda se ridică şi deschise aparatul de radio. Se auzi o voce 
spunînd : 

— Veţi auzi pe „Blanck Nubianss cîntînd : „De ce mă minţi, 
scumpo? 


CAP. XV 

MAIORUL DESPARD 

Maiorul Despard părăsi Hotelul Albany, coti în Regent Street şi 
sări într-un autobuz. 

la ora aceea liniştită a dimineţii, pe Imperială erau puţini 
călători. Despard se urcă şi ocupă un scaun din faţă. 

Autobuzul se opri, luă cîţiva pasageri şi urcă mai departe pe 
Regent Street. 


Un al doilea călător urcă scara şi se aşeză pe un scaun de lingă 
Despard. Acesta nu-i dădu nici o atenţie, dar după cîteva 
minute, auzi o voce prietenoasă : 

— Frumoasă privelişte a Londrei, de pe autobuz, nu-iaşa:.. 
Maiorul întoarse capul, rămas puţin intrigat apoi îşi recunoscu 
interlocutorul. 

— Scuză-mă, domnule Poirot. Nu te-am recunoscut, într-adevăr, 
de-aici ai o privelişte frumoasă, dar era mai frumos odinioară 
cînd Imperiala era descoperită şi nu existau cuştile astea de 
sticlă. 

— Desigur, dar pe timp de ploaie nu era prea plăcut. Şi pe-aici 
plouă destul de des. 

— Ploaia na făcut niciodată rău la nimeni. 

— Eroare, domnul meu. I se pot imputa o mulţime de boli de 
piept. 

Despard surise. 

— După cîte văd, domnule Poirot, faceţi parte din cei ce se tem 
de răceală. 

De fapt, Poirot era îmbrăcat ca să poată înfrunta o zi răcoroasă 
de toamnă. Avea un pardesiu gros şi un fular. 

— Ce bizar să vă întîlnesc aici ! făcu Despard. 

— Nu observă surisul pe care-l ascundea fularul. în această 
întîlnire, nu era nimic extraordinar. 

Informîndu-se de ora la care Despard obişnuia să iasă, Poirot îl 
urmărise. Prudent, nu sărise odată cu el în autobuz, în plin 
mers, ci aşteptase ca vehicolul să se oprească în staţie. 

— E adevărat, nu ne-am mai întîinit de la recepţia dată de dl. 
Shaitana. 

— E adevărat că vă ocupați în mod oficial cu afacerea aceasta ? 
Poirot se scărpină delicat, după ureche. 

— Reflectez... reflectez enorm de mult. Dar cît despre anchete- 
n dreapta şi-n stînga, nu. mulţumesc. Treaba altora. Aceasta nu 
se potriveşte deloc nici cu vîrsta, nici cu temperamentul şi nici 
cu silueta mea. 

Despard făcu o remarcă neaşteptată : 

— Reflectaţi ? Pe legea mea, v-aţi putea întrebuința şi mai rău 
timpul. Dacă oamenii s-ar gîndi înainte de-a face ceva, nu s-ar 
mai face atitea stupizenii. 

— E felul dv. de a concepe viaţa, d-le maior ? 

— De-obicei, da, răspunse celălalt simplu. 


Fă-ţi socotelile pro şi contra, stabileşte itinerarlui, hotărăşte-te 
şi... dă-i drumul. 

Trăsăturile sale se contractară într-o strimbătură. 

— Nimeni nu v-ar putea abate, nu-i aşa ? 

— Oh ! domnule Poirot, există totuşi şi nuanţe. Niciodată nu 
trebuie să te încăpăţinezi. Dacă ai comis o greşeală, 
recunoaşte-o. 

— Am impresia că nu prea comiţi greşeli, d-le maior. 

— Nimeni nu e infailibil. 

— Unii se înşeală mai mult ca alţii, spuse Poirot cu răceală. 
Despard îi privi surizînd. 

— N-ai cunoscut nici o dezamăgire, domnule Poirot ? 

— Ba da, ultima am avut-o pe la 18 ani. Şi încă şi-a-tunci am 
avut circumstanţe. Dar să trecem peste asta. 

— Meritaţi nota zece... Dar moartea lui Shaitana. ? Sau nu-l 
luaţi în seamă, fiindcă nu vă priveşte în mod oficial ? 

—Nu nu mă priveşte. Totuşi mă simt cam lovit în amorul meu 
propriu. Omorul acesta comis sub nasul meu de detectiv, mă 
cam supără. 

— Nu numai sub nasul dv., dar şi sub acela al şefului Scotland 
Yardului însuşi. 

— Asasinul a fost foarte imprudent. Bunul nostru prieten Battle, 
poate avea o înfăţişare de imbecil, dar nu e de loc ceea ce pare. 
— împărtăşesc întru totul părerea dv. Aparenţa aceasta de 
imbecil, nu e decît un paravan. 

E un poliţist abil şi competent, observă Despard. 

— Şi se ocupă în mod serios de afacere. 

— în privinţa aceasta e foarte activ. Vedeţi pe tînărul acela 
foarte calm cu înfăţişare milităroasă, aşezat în fund ? 

Poirot privi peste umăr. 

— Pentru moment sîntem singuri pe Imperială. 

— Probabil a coborit. Se ţine scai de mine. Din cînd în cînd îşi 
schimbă înfăţişarea. Un adevărat artist şi un tip dat dracului. 
— Dar nici dv. nu puteţi fi înşelat. Aveţi un ochi de vultur. 

— Nu uit niciodată un chip, chiar de-ar fi negru. Nu oricine ar 
putea spune aceasta. 

— Sînteţi exact omul care-mi trebuie, exclamă Poirot. Ce noroc 
să vă întiinesc tocmai azi ! 

Căutam exact pe cineva dotat totodată cu o bună memorie şi cu 
un ochi excelent. Din nefericire, foarte rar găseşti ambele 


calităţi întrunite la un loc. în zadar am pus O întrebare 
doctorului Roberts şi doamnei Lorrimer. Vă rog să-mi permiteti 
să vă pun şi dv. aceeaşi întrebare. 

Gîndiţi vă la salonul unde jucaţi bridge la dl. Shaitana şi 
spuneţi-mi ce v-a izbit mai mult. 

Despard păru încurcat. 

— Nu ştiu prea bine. 

— Descrieţi-mi camera, mobilierul, bibelourile... 

— Nu cred să reuşesc prea mult la astfel de încercări, spuse 
încet Despard. După părerea mea salonul era dintre cele mai 
ridicole, plin de vechituri. 

— Dar n-aţi observat nimic deosebit ? Despard clătină din cap. 
— Mă tem că nu. Erau covoare frumoase. Două bukha-ra şi 
patru persane excelente, afară de un Hamadan şi un Tcbriz. Un 
cap frumos de antilopă... ah ! nu acesta se afla în vestibul. 
Provenea fără îndoială din Rowiand Ward. 

— După părerea dv., răposatul Shaitana nu era un om care să 
vîneze fiare sălbatice ? 

— Oh ! nu. Fără doar şi poate cel mult îi regret. Ei, dar ce mai 
era în cameră ? Sînt dezolat, că nu-ţi pot răspunde aşa cum 
doreşti. în toate părţile erau bibelouri. 

Mesele erau încărcate. Singurul care mi-a atras atenţia, a fost 
un idol din lemn pictat, provenit din insula Paştelui. Acestea 
sînt destul de rare. 

Am văzut şi cîteva piese malaeze. Iată tot ce vă pot spune. 

— Cu atît mai rău, spuse Poirot dezamăgit. Apoi adăugă : 
Doamna L.orrimer posedă o memorie extraordinară cînd e vorba 
de cărţile de joc. Mi-a putut repeta anunţurile şi cărţile fiecărui 
invitat. 

Despard dădu din umeri. 

— E aptitudinea femeilor care-şi petrec timpul jucînd bridge. 
— Dv. n-aţi putea face la fel ? Maiorul clătină din cap. 

— îmi amintesc numai de două levate. Intr-una, aş fi putut face 
manşă la caro, şi Roberts voind să tragă o cacialma, m-a 
împiedicat să ies. El însuşi a pierdut, dar noi nu-l contrasem. 
Mi-amintesc şi de un sans-atout foarte delicat. Toate cărţile 
erau proaste. Am pierdut două levate şi parcă am avut noroc. 
— Jucaţi des bridge, domnule maior ? 

— Nu prea des, dar îi consider un joc interesant. 

— Poate preferaţi pokerul ? 


— Personal, da. Dar în poker e prea mult hazard. Poirot spuse 
gînditor : 

— Nu cred că Shaitana juca vreun joc de cărţi. 

— Shaitana nu juca decît un singur joc. 

— Care ? 

— Un joc foarte vulgar. 

Poirot reflectă cîteva clipe „după care spuse : 

— Sînteţi absolut sigur ? Sau e o simplă prezumție ?, Despard 
se înroşi ca un rac. 

— Cu dumneata ,nu poţi spune nimic fără să intri în detalii. 
Fără îndoială, ai dreptate. 

Pot să-mi probez afirmaţiile, dar refuz s-o fac, căci deţin 
informaţia din sursă particulară. 

— E vorba de o femeie... sau de mai multe femei ? 

— Da. Canalia aceea de Shaitana, atacă de preferinţă femeile. 
— îi consideraţi un şantajist ? Despard dădu din cap. 

— Nu, nu mă înţelegeţi. Shaitana era o specie cu totul aparte 
de şantajist. 

Nu umbla după bani. Era, dacă se poate spune aşa, un şantajist 
spiritual. 

— Şi cu ce se alegea? 

— Savura cu sadism, voluptatea de a vedea oamenii 
înspăimiîntaţi şi pierzîndu-şi capul. Faptul de a inspira teama, îi 
făcea să crească în proprii săi ochi. 

Această atitudine impresiona totdeauna femeile. 

N-avea decit să le facă aluzii că le cunoaşte anumite părţi din 
viaţa lor intimă, pentru ca nenorocitele alea să se apuce să-i 
mărturisească toate secretele. 

El se distra luînd înfăţişarea lui mefistofelică : „Ştiu totul” ! Eu 
sînt marele Shaitanas. 

tn fond era un maimuţoi sinistru. 

— Deci, credeţi că a înspăimîntat-o astfel şi pe Miss Meredith ? 
întrebă Poirot. 

— Miss Meredith ? Nu m-am gindit deloc la ea. 

— Pardon. Atunci vorbeaţi de doamna Lorrimer ? 

— Nu ! nu ! nu ! Nu mă-nţelegeţi. Vorbeam în general. Doamna 
Lorrimer nu s-ar lăsa intimidată. Şi nici nu e una din femeile pe 
care ţi le închipui cu o pată pe conştiinţă. 

Nu m-am gîndit la nimeni în special. 

— Faceţi numai aluzie la manevrele lui obişnuite ? 


— Desigur. 

— Fără îndoială, indivizii de soiul acesta, posedă o cunoştinţă 
aprofundată despre femei, ştiu cum să le ia şi cum să le smulgă 
secretele. 

Poirot făcu o pauză. Despard îşi pierdu răbdarea. 

— Raționamentul dv. nu stă în picioare. Omul acesta era un 
şarlatan vulgar, putin- periculos în sine, dar femeile se temeau 
de el. 

Era un tip ridicol. Apoi sări în sus. 

— Am pierdut staţia mea. Subiectul m-a pasionat prea mult. La 
revedere d-le Poirot. Priviţi în jos şi veţi vedea umbra mea 
credincioasă, părăsind autobuzul odată cu mine. 

Cobori în fugă scara. Se auzi soneria conducătorului. Poirot 
privi în stradă şi-l văzu pe Despard mergind cu paşi mari, 
urmărit de un alt bărbat. 

Dar pe Poirot îi preocupa altă chestiune. 

— Nimeni, în special, repetă el în gînd. Rămîne de văzut. 

CAP. XVI MĂRTURIA LUI ELSIE BATT 

Sergentul O'Connor fusese poreclit de colegii săi de la Scotland 
Yard : „Seducătoruls”. 

Şi într-adevăr era un bărbat foarte chipeş, înalt, suplu, cu 
umerii laţi, cu trăsături regulate şi în plus cu privire de 
şmecher, care-l făcea să fie irezistibil pentru sexul slab. Căci 
sergentul O'Connor, se pricepea de minune să vorbească 
femeilor. 

Cam la 4 zile după asasinarea lui Shaitana, sergentul O'Connor 
asista la o revistă de music-hall, instalat într-un fotoliu de trei 
shilingi şi şase pence, alături de Miss Elsie Batt, fostă 
cameristă la doamna Craddock, din 117 North Autlley Street. 
Desfăşurindu-şi cu grijă manevrele preliminare, sergentul 
O'Connor se pregătea să dezlănţuie atacul său principal. 

— ...Tipul acela îmi aduce aminte de unul din foştii mei stăpîni 
numit Craddock, un tip cam aiurea, dacă vrei să afli. 

— Craddock ? Ia te uită ! Şi eu am servit la Craddock. 

— Ai mei locuiau în North Audley Street. 

— Ai mei plecau la Londra cînd i-am părăsit, se grăbi să explice 
O'Connor. Cred că-mi aduc aminte că se duceau să locuiască în 
North Audley Street. Doamna Craddock cam avea slăbiciune 
după bărbaţi. 

Elsie aprobă cu voiciune. 


— Te scotea din sărite, nu alta ! Mereu mă certa şi-mi căuta 
pricină. Nimic nu-i plăcea. 

— O cam încasa şi bărbatu-său, nu-i aşa ? 

— îi scotea mereu ochii c-o neglijează şi că no înţelege. Toată 
ziua stătea în pat şi se plîngea că-i bolnavă. 

O'Connor îşi dădu o palmă pe genunchi. 

— la stai ! N-a fost o poveste întreagă cu ea şi un doctor prea 
priceput ? 

— Vrei să spui cu doctorul Roberts ? Era un bărbat şic 

— Toate femeile sînt la fel. Mor după secături. Mă pricep la 
felul ăsta de indivizi. 

— Nu. Cred că te înşeli cu el. Nu-i vina lui dacă doamna 
Craddock. îi chema în fiecare clipă. Un doctor nu poate refuza. 
Dacă vrei să mă crezi, el nici nu se gîndea să-i facă curte. Se 
purta cu ea ca şi cu o bolnavă. Ea e vinovată. Nu-l lăsa o clipă-n 
pace, bietul om ! 

— Perfect, Elsie. îmi dai voie să-ţi spun pe nume, nul aşa? Parcă 
te cunosc de cînd lumea. 

— Ei, ia te uită ? Elsie... dar nu ţi se pare că eşti cam 

îndrăzneţ ? 

— Cum doriţi, Miss Batt. Cum vă spuneam toate ar fi fost bune, 
dacă soţul n-ar fi fost gelos, nu-i aşa ? 

— Intr-o zi chiar şi-a ieşit din sărite, recunoscu Elsie. Dar era şi 
el bolnav şi nu după mult timp a murit. 

— Dacă-mi amintesc, era atins de o boală bizară. 

— Da, ceva japonez, din cauza unei lame de ras. Ce idee, să 
vinzi lame de ras infectate ? Totdeauna n-am avut încredere în 
japonezi. 

— Cumpăraţi de la englezi ! Iată deviza mea, declară solemn 
sergentul O'Connor. Spuneai că doctorul şi stăpînul s-au 

certat ? 

— Ah ! făcea să fii de faţă, spuse Elsie savurînd amintirea 
aceasta. Cel puţin, stăpînul nu-şi alegea deloc cuvintele. 
Doctorul Roberts în schimb, îi asculta liniştit şi se mulțumea să- 
i răspundă : „E o glumă”. Cine v-a băgat aşa ceva în cap ? 

— Asta se întîmpla la stăpînii dv., nu-iaşa ? 

— Da. Doamna îl chemase. Doctorul a venit tocmai cînd se 
certau doamna şi cu domnul. 

Atunci stăpînul l-a luat deoparte. 

— Ce i-a spus? 


— Vai de mine, păi ce, am ascultat la uşă ? 

Scena s-a petrecut în dormitorul doamnei. Simţind că oala 
începe să fiarbă, mi-am luat mătura şi cîrpele şi am început să 
curăţ scara. înţelegeţi, nu puteam pierde aşa ocazie. 

Sergentul O'Connor se felicită în gînd pentru abilitatea sa. 
Dacă Elsie ar fi fost interogată la poliţie, s-ar fi jurat că n-a 
auzit nimic. 

— Cum îţi spuneam, continuă Elsie, doctorul Roberts era foarte 
liniştit. În schimb, stăpînul făcea un tărăboi cît trei. 

— Dar ce spunea ? întrebă O'Connor, luînd pentru a doua oară 
în discuţie punctul esenţial. 

— L-a acoperit cu injurii. 

— Ce înţelegeţi prin aceasta ? 

— Ca să fiu sinceră, n-am înţeles mare lucru, mărturisi Elsie. 
Spunea lucruri complicate ca „manevre infame de doctor”, 
„abuz de încredere” şi aşa mai departe. Pe urmă l-am auzit 
ameninţîndu-l c-o să facă să fie şters din anuarul medical, sau 
ceva în genul ăsta. 

— Plingere la coleglui medical, spuse O'Connor. 

— Da, asta a spus. între timp, pe doamna o apucase o criză de 
nervi şi striga : „Nu m-ai iubit niciodată” ! M-ai neglijat ! M-ai 
părăsit. Doctorul Roberts a fost pentru mine un adevărat înger. 
Pe urmă doctorul Roberts l-a dus pe domnul în cabinetul de 
toaletă şi s-au închis amîndoi acolo. Am auzit foarte bine ce-au 
vorbit: 

„Dragă domnule, a spus doctorul, nu vedeţi că soţia dv. suferă 
de nervi” ? Nu ştie ce spune. Ca să vă vorbesc pe faţă, cazul 
său este foarte dificil, şi aş fi renunţat demult s-o tratez... dacă 
o astfel de atitudine n-ar fi fost incom... Am uitat cuvîntul... Ah ! 
da... incompatibilă cu îndatoririle mele profesionale. Pe urmă i- 
a vorbit de distanţa pe care un doctor demn de acest nume, 
trebuie s-o păstreze faţă de clienţii săi, ceea ce l-a mai liniştit 
puţin pe domnul. Apoi a adăugat : „Veţi întîirzia la birou. Cel 
mai bine ar fi să plecaţi imediat. Şi gîndiţi-vă în linişte la toate 
astea. Veţi înţelege că e poveste plicticoasă. Eu mă voi spăla pe 
mîinl, înainte de a pleca să vizitez un bolnav. Vă recomand să 
cîntăriţi bine vorbele mele şi vă veţi convinge că totul se 
datoreşte imaginaţiei bolnave a soţiei dv. 

Atunci domnul a spus : „Nu ştiu ce să mai cred” ! şi a plecat. 
Natural, eu am început să mătur mai grăbită ca de obicei. De 


altfel nici nu mi-a dat vreo atenţie. Avea o figură suferindă. Cît 
despre doctor, îşi spăla mîinile fluierînd, ca şi cum nu s-ar fi 
întîmplat nimic. Pe urmă a plecat cu trusa la subţioară şi ca de 
obicei, a glumit cu mine. 

Cum vezi, n-avea nimic să-şi reproşeze. Doamna era de vină. 
— După asta, Craddock a căpătat infecția ? 

— Ba cred că o avea. Doamna l-a îngrijit cu mult devotament. 
Dar el a murit. Ah ! cîte flori au fost la înmormîntare. 

— Şi după aceea ? Doctorul Roberts a mai venit ? 

— Nu ! Dar curios mai eşti! Nu zău, parcă ai avea ceva de 
împărţit cu doctorul Roberts. 

Nu s-a petrecut nimic între ei, altfel s-ar fi căsătorit după 
înmormîntare, nu-i aşa ? S-a păzit bine. Nu era prost! Ştia ce-l 
aşteaptă de la doamna. Ea îl suna mereu la telefon dar el punea 
mereu pe cineva să spună că e plecat. 

Atunci, ea şi-a vîndut casa, pe noi ne-a concediat şi a plecat în 
Egipt. 

— De-atunci, nu l-ai mai întîlnit pe doctorul Roberts ? 

— Nu, dar ea s-a dus la el să-i facă... ah ! cum se spune...o 
noculaţie contra febrei tifoide. 

- S-a întors cu mîna umflată. Şi dacă vrei să afli, el ia dat de 
înţeles că să nu se aştepte la nimic din partea lui. 

De-atunci „doamna nu i-a mai telefonat şi a plecat foarte bine 
dispusă, cu un cufăr întreg de rochii noi... toate în culori 
deschise, cu toate că eram în plină iarnă, dar acolo, spunea ea, 
totdeauna era vară şi cald. 

— Chiar prea cald, se pare. Acolo a şi murit. Ştiai, nu? 

— Nu ! Cum se poate ? Sărmana femeie, era poate mai bolnavă 
decît părea. Apoi Elsie adăugă suspinînd : Mă întreb ce s-o fi 
ales de rochiile acelea frumoase ? Negrii sigur că nu le puteau 
purta. 

— Ce drăguță ai fost, se extazie sergentul O'Connor. 

— Ştii că eşti îndrăzneţ ? exclamă Elsie. 

— în orice caz n-o să te supere prea mult îndrăzneala mea 
domnişoară, căci trebuie să plec într-o călătorie de afaceri. 

— Şi o să lipseşti mult ? 

— Se poate să mă duc în străinătate. Figura lui Elsie arată o 
tristeţe vizibilă, şi ea se gîndi ! 

„Ce păcat că n-ai niciodată noroc cu bărbaţii frumoşi. Noroc că- 
l am pe Fred !” 


Aceasta dovedeşte că trecerea sergentului O'Connor prin viaţa 
lui Elsie, n-a lăsat urme prea adinci. Cine ştie ? Poate a fost 
norocul lui „Fred” ! 


CAP. XVII 

MARTURIA LUI RHODA DAWES 

leşind dintr-un mare magazin, Rhoda Dawes se opri o clipă 
gînditoare, pe trotuar. 

Pe figura ei se citea nehotărirea. Figura ei expresivă, reflecta 
cea mai mică emoție şi se schimba mereu. 

În clipa aceea părea să spună : „Să mă duc, sau să nu mă 

duc ?” Aş vrea să mă duc... dar poate aş face mai bine să nu mă 
duc. 

— Taxi, Miss ? 

Rhoda dădu din cap negativ. 

Deodată, o lovi o femeie enormă, purtînd pachete de provizii 
pentru Crăciun. Dar Rhoda, nehotărită, încerca să se decidă. 

îi treceau prin cap tot felul de gînduri, unul mai ciudat ca altul. 
— Dar la urma urmei, de ce nu m-aş duce ? Doar ea m-a 
invitat... dar poate e o politeţe pe care o foloseşte faţă de toţi 
Poate nici nu crede că am luat-o în serios. Pe de altă parte, 
Anne se ascunde de mine. Ea m-a făcut să înţeleg limpede că ar 
prefera să se ducă la avocat singură sau însoţită de maiorul 
Despard. Şi de ce nu ? Trei ar fi poate prea mulţi. Şi afacerea 
aceasta nici nu mă priveşte pe mine. S-ar putea bănui că alerg 
după maiorul Despard... bărbatul acesta atît de încîntător... 
Bănuiesc că are slăbiciune pentru Anne. 

Bărbaţii nu se prea ostenesc după o femeie care le e in- 
diferentă... nu fac niciodată nimic din pură filantropie. 

Un comisionar se lovi de Rhoda şi-i strigă pe un ton de 
imputare 

— Pardon, domnişoară ! 

— Şi haide, se gîndi ea, n-o să rămîn aici toată ziua. Sînt o 
proastă şi o şovăitoare ! Mantoul şi rochia aceasta îmi vin 
foarte bine, dar mă întreb dacă maronul n-ar fi fost mai practic 
decît verdele. Nu, nu cred, şi mîine, trebuie să plec. Trei şi 
jumătate. O oră excelentă pentru vizită. 

N-am aerul că am venit la masă. Deci, mă duc. 


Rhoda traversă cu pas hotărit strada, coti la dreapta apoi la 
stinga ajunse în Harley Street şi se opri în faţa unei case 
arătoase. 

— Hai, că nu o să mă măniînce, îşi spuse Rhoda intrînd în casă. 
Apartamentul doamnei Oliver, era la ultimul etaj. Un băiat din 
ascensor o conduse pînă acolo, depunînd-o pe un preş de paie 
frumos, nou nout, în faţa unei uşi vopsită î» verde deschis. 

Ah ! ce politicos e. Mai rău ca la dentist. Dar nu mai pot da 
înapoi. 

îmbujorată de emoție, Rhoda apăsă pe butonul soneriei îi 
deschise o servitoare bătrină. 

— Nu ştiu... N-aşi putea ?... Doamna Oliver e acasă ? se bilbii 
Rhoda. 

— Oh !... Miss Dawes... Miss Rhoda Dawes : Servitoarea plecă. 
După un timp, care Rhodei i se păru un secol, deşi nu trecuse 
decît un minut, ea reapăru : 

— Vă rog să poftiţi, domnişoară. 

Mai roşie ca întotdeauna, Rhoda urmă servitoarea pe un 
coridor. în mijlocul vacarmului acestuia, Rhoda observă o masă 
veche de bucătărie, pe care se afla o maşină de scris. Podeaua 
era plină de foi scrise, şi d-na Oliver, cu părul vilvoi, se ridică 
de pe un scaun care se învirtea. 

— Scumpă prietenă, ce plăcere să te revăd ! exclamă ea, 
întinzîndu-i Rhodei o mînă murdară de indigo şi silindu-se, cu 
cealaltă mînă să-şi aranjeze părul rebel, efort de altfel întru 
totul inutil. 

O pungă de hîrtie pe care-o lovi cu cotul, căzu de pe masă şi din 
ea se rostogoli pe parchet, o mulţime de mere. 

— Nu te deranja, draga mea, lasă că le strîng eu imediat. 
Rhoda se ridică cu cinci mere în mînă. 

— Oh ! mulţumesc... nu le, mai pune în pungă, trebuie să fie 
lovite. Pune-le mai bine pe masă. Foarte bine ! Acum Ia loc şi să 
stăm de vorbă. 

Rhoda acceptă un scaun la fel de puţin comod ca şi al gazdei 
sale şi o privi atent pe d-na Oliver. 

— Iertaţi-mă, doamnă, nu vă deranjez cumva ? 

— Da şi nu. După cum vezi, sînt în plină activitate. Dar 
finlandezul ăsta afurisit, nu reuşeşte de loc s-o scoată la capăt. 
Prin remarcabile deducţii reuşise să descopere otravă într-o 


farfurie cu mazăre verde, cînd deodată am observat că la 
Sfîntul Mihail, nu mai există mazăre verde. 

încîntată să asiste, la elaborarea unui roman poliţist, Rhoda 
observă : 

— Poate era mazăre conservată. 

— Foarte adevărat. Dar aceasta mi-ar putea atrage neplăceri. 
Totdeauna mă încurc la capitolul agricultură. Cititorii mei se 
plîng că mă înşel totdeauna asupra anotimpurilor. Ca şi cum 
amănuntul acesta ar avea vreo importanţă ! La florărie nu 
găseşti flori în orice sezon ? 

— Evident, spuse Rhoda Oh ! doamnă Oliver, ce minunat lucru 
să poţi scrie ! 

Doamna Oliver se scărpină pe frunte cu un deget murdar de 
indigo şi întrebă : 

— Dece? 

Oh ! făcu Rhoda puţin dezorientată, pentru că... pentru că... 
trebuie să fie interesant să scrii un roman din scoarţă-n 
scoarță. 

— Nu-i chiar aşa uşor, cum crezi. Mai întîi se cere să inventeze, 
să născoceşti o intrigă. Din timp în timp se încurcă iţele şi nu 
mai ştii cum s-o scoţi la capăt, dar sfirşeşti prin a ieşi cu obraz 
curat. E o muncă la fel de grea, ca orice altă muncă. 

— Eu n-aşi numi-o muncă. 

— Fiindcă nu eşti silit s-o faci replică doamna Oliver. 

— Pentru mine e altceva. Uneori, n-am alt stimulent decît 
speranţa că romanul meu o să se cumpere. Mai ales cînd mi se 
cam termină banii. 

— N-aşi fi crezut niciodată că dv. înşivă, vă scrieţi romanele la 
maşină. Credeam că aveţi o secretară. 

— Am avut una, dar era atît de cultă şi cunoştea atît de bine 
gramatica şi punctuaţia, încît mă simţeam umilită. 

Pe urmă am angajat o incultă, dar n-a mers. 

— Cît de distractiv trebuie să fie, să născoceşti atitea situaţii. 
— Da, dar trebuie să le aşterni pe hîrtie. Totdeauna crezi c-ai 
ajuns la capăt şi cînd numeri paginile, vezi că eşti abia la 
jumătate. 

Atunci, trebuie să mai introduc o crimă sau un furt. Şi toate 
acestea sînt grozav de obositoare ! 

Rhoda o privi pe doamna Oliver cu respectul tinereţii faţă de o 
mare celebritate. Totuşi era puţin dezamăgită. 


— Cum îţi place menajeria mea ? întreabă d-na Oliver făcînd un 
mic gest. Mă înnebunesc după păsări. 

Vegetaţia aceasta tropicală îmi dă iluzia căldurii, chiar cînd e 
ger afară. Nu pot lucra decît dacă e foarte cald, în timp ce eroul 
meu finlandez Sven Hjerson trebuie să spargă gheaţă în fiecare 
dimineaţă, ca să facă baie în rîu. 

— Doamnă Oliver, sper că vizita mea nu vă deranjează. 

— Dimpotrivă. Vom bea împreună o ceaşcă de cafea neagră, cu 
prăjituri. 

D-na Oliver deschise uşa şi strigă un ordin către servitoare. 
Apoi, o întrebă pe Rhoda : 

— Cu ce ocazie aivenit la Londra ? Cumpărături ? 

— Da, am fost prin magazine. 

— V-a însoţit şi Miss Meredith ? 

— Da, ea s-a dus cu maiorul Despard la un avocat. 

— La un avocat ? 

Doamna Oliver ridică sprincenele mirată. 

— Maiorul Despard a sfătuit-o să se adreseze unul avocat. S-a 
arătat cum nu se poate mai îndatoritor. 

— Şi eu am voit s-o îndatoresc, dar degeaba. Prietena dv. nu 
părea prea încîntată de vizita mea. 

Foarte stingherită, Rhoda se agită pe scaun. 

— Oh ! vă înşelaţi. De aceea am şi venit azi la dv. Aţi 
interpretat greşit atitudinea ei, desigur, n-a fost prea prie- 
tenoasă cu dv., dar trebuie s-o atribuiţi frazei nefericite pe care 
aţi pronunţat-o. 

— Eu ? Dar ce-am spus? 

Poate nu vă mai ammtiţi. Aţi vorbit de otravă şi de accidente. 
Adevărat ? 

— Îmi închipuiam, că aţi uitat. lată, mai de mult, Anne a suferit 
neplăceri de la o persoană care a murit otrăvită. Persoana 
aceea a băut din greşeală sodă caustică. De-atunci, Anne nu 
mai poate suferi să i se pomenească de otravă. Şi-a manifestat 
nemulţumirea. Aşi fi vrut să vă previn, dar cum s-o fac de faţă 
cu ea ? Totuşi n-aşi fi vrut să rămîneţi cu o impresie proastă. 
Doamna Oliver o privi fix pe Rhoda, care se înroşi. 

— Acum, înţeleg, rosti ea. 

— Anne e foarte simţitoare şi se- teme totdeauna să privească 
adevărul în faţă. După părerea mea nu face bine, închizînd 


ochii ca să nu vadă primejdia, dar treaba ei. Cît despre mine 
prefer 

s-o, înfrunt, oricît ar fi de greu. 

— Ah ! da. Dumneata eşti curajoasă ca un soldat. Ceea cenue 
cazul cu Miss Meredith. 

Rhoda se înroşi. 

— Dar Anne e atît de drăguță. 

— N-am susţinut contrariul, spuse d-na Oliver surizînd. Am 
spus doar că nu are bravura dv. 

Ea suspină şi-o întrebă pe Rhoda pe neaşteptate : Dumneata 
domnişoară, crezi în valoarea morală a adevărului 

— Evident, doamnă. 

— O afirmi, dar n-ai reflectat suficient. Adevărul cîte-odată 
răneşte şi distruge iluziile. 

— N-are aface ! îmi place mai bine să-l cunosc. 

— Sînt de-aceeaşi părere, dar mă-ntreb dacă avem dreptate, 
replică romanciera. 

Rhoda, se grăbi să adauge : 

— Mai ales să nu-i repetaţi lui Anne ce v-am spus. S-ar putea 
să se supere. 

— Puteţi conta pe discreţia mea absolută. Istoria aceea, cam de 
cît timp s-a întîmplat ? 

— Aproape patru ani. Există fenomene bizare. O mătuşă a mea 
totdeauna nimerea în naufragii, şi iat-o pe Anne martoră a două 
morţi tragice... dar, de data aceasta e mai rău : e vorba de 
crimă. 

În aceeaşi clipă apăru cafeaua neagră şi prăjiturile de casă, 
calde. Rhoda bău şi mîncă, cu o poftă copilărească. Simţea o 
bucurie specială să mănînce cu o celebritate. 

După ce termină cafeaua, se ridică şi spuse : 

— Nădăjduiesc că n-am abuzat prea mult de timpul dv. preţios. 
O să-mi permiteţi să vă trimit una din cărţile dv., ca să-mi daţi o 
dedicație ? 

— Aşteaptă o clipă. Şi deschizînd un dulap din fundul camerei : 
pe care o vrei ? Eu am slăbiciune penru „Cel de-al doilea peşte 
roşu”. Poate e mai puţin stupidă ca celelalte. 

Puțin scandalizată de a auzi un autor calificîndu-şi astfel 
operele, Rhoda o primi cu recunoştinţă. 

D-na Oliver luă cartea, o deschise şi scrise o dedicație căutînd 
să scrie cît mai citeţ. 


— Poftim, o întinse ea lui Rhoda. 

— Vă mulţumesc foarte mult, doamnă. Şi vă sînt recu- 
noscătoare pentru minunatele clipe petrecute cu dv. 

— Sînteţi prea bună, domnişoară. La revedere şi fiţi foarte 
prudentă. 

„De ce naiba oi fi adăugat eu ultimele cuvinte ?” se întrebă 
doamna Oliver după ce Rhoda închise uşa. 

Ea clătină din cap, încercă să-şi domesticească părul şi reveni 
la savantele raționamente ale detectivului Sven Hjerson, asupra 
mazării verzi la Sfîntul Mihail. 


CAP. XVIII 

UN INTERMEZZO 

Doamna Lorrimer ieşi dintr-o vilă de pe Harley Street. 

Şovăi o clipă, după care. cobori încet scările. 

Pe figura ei era zugrăvită o expresie bizară : un amestec de 
hotărire fermă şi şovăială. încruntă sprîncenele, ca şi cum ar fi 
voit să se concentreze asupra unei probleme care-o absorbea în 
întregime. 

Exact în aceeaşi clipă, o zări pe Anne Meredith pe trotuarul de 
vis-a-vis. Tînăra fată privea o casă gigantică din colţul străzii. 
Doamna Lorrimer traversă strada. 

— Oh ! bună ziua Miss Meredith. Anne se întoarse repede. 

— Bună ziua, doamnă. Ce mai faceţi ? 

— Foarte bine, mulţumesc. Sînteţi de mult la Londra ? 

— Nu. Am venit numai pentru ziua de azi, cu treburi. Ea privea 
mereu giganticul imobil. 

Doamna Lorrimer o întrebă : 

— Ce s-a întîmplat ? Anne păru stingherită. 

— Nimic. De ce mă întrebaţi ? 

— Priviţi mereu în partea aceea, cu aer foarte preocupat. 

— într-adevăr, dar asta n-are nici o importanţă. E o simplă 
curiozitate, adăugă ea rizînd. 

Am crezut că o văd pe prietena mea... o fată tînăra la care 
locuiesc... intrînd în casa aceea, şi mă întrebam dacă ea s-a dus 
s-o vadă pe doamna Oliver. 

— Acolo locuieşte romanciera ? 

— Da. A venit să ne facă o vizită într-o zi şi ne-a lăsat adresa, 
invitîndu-ne s-o vizităm. Oare o fi fost Rhoda ? 

— De ce nu intraţi să vă convingeti ? 


— Nu, n-aşi îndrăzni. 

— Atunci vino cu mine să luăm ceaiul, o invită doamna 
Lorrimer. Cunosc, la doi paşi de-aici, un local foarte simpatic. 
— Sînteţi foarte amabilă, răspunse Anne. Coboriră împreună 
strada, cotiră şi intrară într-o cofetărie unde ii se servi ceai şi 
prăjituri. 

Nu vorbiră deloc, fiecare părînd că apreciază tăcerea celeilalte. 
— V-a vizitat şi pe dv., doamna Oliver ? 

— Nu, pînă acum nu m-au vizitat decît dl. Poirot şi şeful poliţiei 
Battle. 

— Ce v-a întrebat acesta ? rosti Anne şovăitoare. 

— Amănunte banale... simple formalităţi. De altfel, s-a arătat 
foarte corect. 

— Fără îndoială că a vizitat pe toată lumea ? 

— Mar mira contrariul. Pentru a doua oară se făcu tăcere. 

— Doamnă Lorrimer, întrebă Anne, dv. credeţi... că vinovatul va 
fi descoperit ? 

Anne, privind fix în farfurie, nu observă deloc privirea ciudată 
pe care i-o aruncă bătrina doamnă. 

Doamna Lorrimer răspunse rar : 

— Oh ! habar n-am. 

— E îngrozitor, murmură Anne. 

Cu o curiozitate amestecată cu simpatie, doamna Lorrimer 
întrebă : 

— Ce vîrstă aveţi, domnişoară ? 

— Eu... eu ? Am douăzeci şi cinci de ani. 

— Şi eu şaizeci şi cinci, continuă încet doamna Lorrimer. Eşti 
încă în pragul vieţii. 

Anne tresări. 

— Aşi putea fi strivită de un autobuz, ieşind de-aicl. 

— Foarte just. S-ar putea ca eu să trăiesc mai mult decît d-ta. 
Ea pronunţă cuvintele acestea pe un ton atît de bizar, încît 
Anne o privi mirată. 

— Viaţa e o luptă grea, continuă bătriîna doamnă. Vă veţi da 
seama cînd o să ajungeţi la vîrsta mea. Cere o capacitate 
maximă de curaj şi suferinţă. Şi cînd ajungi la capătul drumului 
te întrebi: „A meritat oare ?” 

— Oh ! vă rog, doamnă ! 

D-na Lorrimer izbucni în ris, redevenind ea însăşi. 


— E foarte uşor să te arăţi pesimist. Apoi chemă chelneriţa la 
plată. 

Pe cînd ieşeau din cofetărie tocmai trecea un taxi. Doamna 
Lorrimer îi făcu semn să stea. 

— Vrei să mergi cu mine ? o întrebă pe Anne. Merg în sudul 
Parcului. 

Figura lui Anne se lumină : 

— Nu, mulţumesc. O văd tocmai pe prietena mea făcînd colţul. 
Nu voi uita timpul plăcut petrecut cu dv. La revedere. 
Doamna L.orrimer se urcă în taxi, iar Anne alergă spre Rhoda. 
Figura acesteia din urmă se lumină de bucurie, pentru ca în 
clipa următoare trăsăturile să i se întunece. Se simţea cu 
musca pe căciulă. 

— Rhoda, ai fost la doamna Oliver ? o întrebă Anne. 

— Chiar acum am plecat de-acolo. 

— Aha ! Te-am prins. 

— Nu ştiu ce vrei să spui. Să coborîm strada ca să luăm un 
autobuz. Tu însăţi ai plecat cu maiorul. Cel puţin ţi-a oferit un 
ceai ? 

Anne nu răspunse. li răsuna o voce în urechi. Maiorul 
propusese 

„Hai s-o căutăm pe prietena dv., şi să luăm ceaiul împreună. 
Ea răspunsese repede : 

„Vă mulţumesc foarte mult, dar sîntem aşteptate împreună la 
ceai, la o prietenă. 

O minciună... o minciună stupidă |! Voise pur şi simplu s-o 
îndepărteze pe Rhoda şi să-l păstreze pe Despard numai pentru 
ea. Era geloasă pe Rhoda. Rhoda ştia să vorbească atît de 
spiritual. 

Atunci seara .maiorul fusese foarte drăguţ cu Rhoda, şi venise 
doar pentru ea. Asta-i Rhoda. Fără nici o intenţie, te lasă 
totdeauna pe planul al doilea. 

Grăbită să scape de Rhoda, Anne răspunsese foarte puţin abil 
maiorului. Dacă ar fi fost mai diplomată, acum s-ar fi aflat în 
tovărăşia maiorului, la clubul său sau în altă parte. 

li era ciudă pe Rhoda. Ce căutase la doamna Oliver ?, 

Anne o intrebă : 

— De ce te-ai dus la doamna Oliver ? 

— Dar nu ne-a invitat chiar ea ? 


— Dar nu cred că se aştepta s-o luăm în serios. Probabil aşa 
invită ea pe toată lumea. 

— Ba da, conta pe vizita noastră. A fost cum nu se poate mai 
gentilă şi mi-a dat unul din romanele ei. Uite-l ! 

Rhoda agită triumfătoare volumul cu dedicație. Annie o întrebă 
bănuitoare : 

— Aţi vorbit de mine ? 

— Ei asta-i ! Nu te cam crezi ? 

— Nu, spune-mi sincer, Rhoda. Aţi vorbit de... crimă ? 

— Am vorbit de crimele ei. în momentul acesta scrie un roman 
în care asasinul ucide cu otravă, în timpul carnavalului de 
Sfintul Mihail. 

Foarte prietenoasă, ea mi-a explicat cît e de greu să scrii, şi am 
băut împreună o cafea neagră cu prăjituri, încheie Rhodat 
riumfătoare. Apoi adăugă : 

— Anne ,tu n-ai luat ceaiul ? 

— Ba da, cu doamna Lorrimer. 

— Doamna Lorrimer ? Doamna aceea care juca bridge la 
Shaitana ? 

Anne clătină din cap afirmativ. 

— Gum ai întîinit o ? Ai fost pe la ea? 

— Nu. Ne-am întîinit pe Harley Street. 

— Cum arăta ? 

— Nu ştiu cum să spun... cam caraghioasă. In orice caz cu totul 
altfel decît atunci seara. 

— O crezi vinovată ? 

Anne şovăi înainte de-a răspunde. 

— Nu ţi-aşi putea spune. Dar mai bine să schimbăm vorba. Ştii 
ce penibil e pentru mine subiectul ăsta. 

— Bine dragă Anne. Cum s-a arătat avocatul ? Sever ca justiţia 
personificată ? 

— Un evreu, cam zăpăcit. 

— Dar maiorul Despard ? 

— Foarte amabil, ca totdeauna. 

— îi placi Anne, sînt sigură. 

— Rhoda, te rog încetează cu prostiile. 

— Cum pofteşti. 

Rhoda începu să fredoneze o melodie, gindindu-se : „Sigur, că e 
mort după ea. Anne e drăguță, dar cam lipsită de energie. N- 
ar fi capabilă să-l urmeze în călătoriile lui. S-ar speria văzînd 


un şarpe. Bărbaţii aleargă totdeauna după femeile care nu li se 
potrivesc. Apoi spuse cu glas tare : 

— Să luăm autobuzul pentru gara Paddington. Ajungem exact 
la timp, ca să prindem trenul de 4,48 de minute. 


CAP. XIX 

CONSULTIAŢIA 

Soneria telefonului răsună, în camera lui Poirot. în receptor se 
auzi o voce respectoasă. 

— Sergentul O'Connor vă trimite salutări din partea sefului 
poliţiei Battle. Domnul Poirot ar putea veni la Scotland Yard la 
orele unsprezece şi jumătate ? 

Poirot răspunde afirmativ şi sergentul O'Connor agăţă 
receptorul. 

La jumătate precis, Poirot coborâ tocmai din taxi în faţa 
Scotland Yardului, cînd doamna Oliver se repezi înaintea lui, 
— Domnul Poirot ! Ce noroc ! Aţi voi să mă scăpaţi dintr-un 
necaz ? 

— încîntat, doamnă. Ce pot face pentru dv. ? 

— Vă rog să fiţi bun şi să-mi împrumutaţi bani să plătesc 
maşina. închipuiţi-vă : am ieşit luînd din greşeală poşeta în care 
ţin banii străini şi şoferul n-a voit să primească nici franci, nici 
lire, nici mărci ! 

Galant, Poirot plăti taxiul, după care pătrunseră amindoi în 
impunătorul edificiu. 

Fură conduşi în biroul personal al şefului de poliţie Battle. 
Acesta părea mai nepăsător ca totdeauna. 

— O statue modernă, îi şopti d-na Oliver lui Poirot. Battle se 
ridică, le strînse mîna şi-i rugă să ia loc. 

— Am socotit că o mică întrevedere ar fi oportună, spuse Battle. 
Probabil că vă interesează să aflaţi pînă unde am ajuns cu 
ancheta şi aş fi curios să aflu şi eu la ce rezultat aţi ajuns şi dv. 
cu cercetările. 

Nu-l aşteptăm decît pe colonelul Race. 

În aceeaşi clipă se deschise uşa şi apăru colonelul. 

— Ilartă-mă. Battle, am întîrziat puţin. Ce mai faceţi, doamnă 
Oliver ? Bună ziua, domnule Poirot. Vă rog să mă iertaţi că 
v-am făcut să mă aşteptaţi, dar trebuie să plec miine şi am avut 
de aranjat cîteva afaceri. 

— Unde plecaţi ? întrebă doamna Oliver. ' 


— Să vînez puţin... în Belucistan. 

— După cît se pare, partea aceea a Asiei e totdeauna în 
fierbere. Fiţi prudent. 

— Voi fi, răspunse grav Race, dar făcînd cu ochiul. 

— Ne-aduceţi vreo noutate ? întrebă Battle. 

— Vă aduc informaţiile asupra lui Despard. lată-le. îi întinse lui 
Battle un vraf de hirtii. 

— Sunt o mulţime de date şi de oraşe. Nimic concludent, dar 
nici un raport defavorabil. 

_ Despard e un om fără pată, ducînd o viaţă corectă. Pe oriunde 
trece, inspiră încredere şi dragoste indigenilor. În Africa, unde 
se obişnuieşte să se dea porecle, a fost supranumit : „Omul cel 
drept care ştie să tacă”. Vînător de forţă, plin de sînge rece, 
foarte perspicace şi pe care se poate conta. 

Fără să pară impresionat de aceste laude, Battle întrebă: 

— Nu aţi descoperit vreo condiţie subită în legătură cu 

el? 

— Am făcut cercetări speciale în direcţia aceasta, dar n-am 
găsit nimic suspect. In schimb, am aflat că şi a salvat un prieten 
de la moarte. Un prieten al său rănit de un leu. 

— Din nefericire, nici vorbă nu poate fi de vreo salvare, suspină 
Battle. 

— Regret, Battle, dar e un simplu incident. 

Iată însă ceva care te-ar putea interesa : călătoria lui Despard 
în interiorul Americii de sud., în tovărăşia profesorului 
Luxmore, celebrul botanist şi a soției acestuia. Profesorul a 
murit de un atac de febră şi a fost înmormîntat undeva pe 
Amazonul superior. 

— De febră ? 

— Da. Dar ca să fiu sincer, unul din hamalii negri (care a fost 
concediat pentru furt), povesteşte că profesorul n-a murit de 
febră ci dintr-un glonte de puşcă. Dar fiecăreala-aceasta, n-a 
fost luată niciodată în serios. 

— Ar fi poate ocazia să se facă cercetări. Race dădu din cap. 

— V-am enumerat faptele aşa cum m-am angajat, dar sînt sigur 
că Despard n-a comis crima atunci seara. Despard e un om 
cinstit. 

— Incapabil de crimă ? Colonelul şovăi : 

— Incapabil să comită ceea ce se cheamă o crimă... ei bine, da! 


Dar care n-ar sta la gînduri să suprime un individ, dacă ar avea 
motive suficiente s-o facă ? 

— Ar trebui să aibă motive foarte puternice, Fu rîndul lui Battle 
să dea din cap: 

— Un om nu are dreptul să-şi judece semenul, substituindu-se 
legii. 

— Totuşi, cîteodată, faptul se produce, Battle. 

— E o eroare. Dv. de ce părere sînteţi d-le Poirot ? 

— Sunt exact de părerea dv. Totdeauna am condamnat omorul. 
— Posibil! 

— Atunci ? 

— Nu mă înţelegi. Nu mă interesează atît de mult victima, cît 
efectul crimei asupra ucigaşului. 

— Si războiul ?. 

— La război nu ai tu însuţi dreptate judecată. De cînd un om îşi 
arogă dreptul de a deosebi binele de rău, devine primejdios... 
poate deveni un criminal vulgar, care ucide nu în vederea unui 
profit, ci pentru o idee. Acest om uzurpă funcțiunile bunului 
Dumnezeu. 

Colonelul Race se ridică. 

— Regret că nu mai pot rămîne cu dv., dar sunt foarte ocupat 
cu plecarea. Mi-ar place să dăm de rostul acestei crime dar e 
foarte greu. 

— V-am expus informaţiile ce mi le-aţi cerut, dar, Despard nu e 
vinovatul. Probabil că ceea ce s-a vorbit pe socoteala morţii 
profesorului Luxmore, a ajuns, la urechile lui Shaitana ; eu, 
susţin că Despard e un om cinstit care n-a comis nici o crimă. 
Asta e părerea mea, şi eu mă pricep la oameni. 

— Ce fel de femeie e doamna Luxmore ? întrebă Battle. 

— Vă puteţi convinge în persoană. Locuieşte la Londra, în 
cartierul South Kensington. Veţi găsi adresa ei în hârtiile 
acestea. Dar încă odată, Despard e nevinovat spuse Race 
părăsind camera cu un pas suplu de vînător. 

In timp ce se închidea uşa, Battle dădu ginditor din cap. 

— Fără îndoială că are dreptate. Se pricepe de minune la 
oameni. Totuşi nu trebuie să juri pentru nimeni. 

Răsfoi hirtiile încredințate de Race, luînd din cînd în cînd note. 
— Ei, domnule Battle, ne spuneţi şi nouă ce rezultate aţi 
obţinut ? 

Şeful poliţiei ridică privirea, schiţîind un suris. 


— Doamnă, întrebarea dv. e foarte indiscretă. 

— Ştiu, domnule Battle, dar ne veţi spune numai ce credeţi dv. 
de cuviinţă. 

— Cîtuşi de puţin. Cărţile pe masă : lată deviza mea în afacerea 
aceasta. Voi juca pe faţă. 

Doamna Oliver îşi apropie scaunul. 

— Ei bine, daţi-i drumul odată, se rugă ea. Battle începu rar: 
— Mai întîi să-mi daţi voie să vă fac o mărturisire : în privinţa 
morţii lui Shaitana sînt la fel de înaintat ca şi în prima zl. 
Hîrtiile sale nu ne-au furnizat nici un fel de indiciu. Cît despre 
cei patru jucători, i-am filat pe fiecare, se înţelege de la sine, 
dar în zadar. 

Era şi de aşteptat. Şi atunci, cum spune dl. Poirot, nu mai 
rămîne decît o speranţă : trecutul. Trebuie să descoperim, ce 
fel de crime (bine înţeles dacă există... căci Shaitana le-ar fi 
putut inventa, ca să-l impresioneze pe d-l Poirot) au comis 
oamenii aceştia... şi vom descoperi poate asasinul. 

— Care e rezultatul cercetărilor dv. ? 

— Am cîteva presumpţii asupra unuia dintre ei. 

— Care ? 

— Doctorul Roberts. 

Doamna Oliver îi privi emoţionată. 

— După cum ştie deja dl. Poirot, m-am asigurat că nici una din 
rudele sau prietenii doctorului, n-au murit pe neaşteptate. 
Cercetări amănunțite în acest domeniu, mi-au arătat că acum 
cîțiva ani, Roberts s-a făcut vinovat faţă de una din clientele 
sale. Poate în fond nu era nimic rău, căci femeia era o 
nevropată foarte emotivă şi avînd o predilecție pentru scene. 
Soţul, în orice caz s-a sesizat şi l-a ameninţat pe doctorul 
Roberts că-l va reclama colegiului medical... ceea ce i-ar fi 
distrus cariera. 

— Şi mai departe ? întrebă doamna Roberts avidă. 

— După toate aparențele, dl Roberts a venit să-l liniştească 
pentru moment pe soţ, care, după puţin timp, a murit dintr-o 
infecţie 

— O infecţie. Şeful poliţiei surise 

— Exact, doamnă Oliver. In cazul de faţă, nu e vorba deloc de 
săgețile otrăvite ale indienilor din America de sud. Dacă vă 
amintiţi, în epoca aceea a fost un adevărat scandal cu lamele de 


ras ieftine. Se pare că Graddock s-a infectat răzîndu-se cu o 
astfel de lamă. 

— L-a îngrijit doctorul Roberts ? 

— Oh ! nu. E prea şiret. Şi nici Craddok n-ar fi admis asta. 
'Singurul fapt acuzator — şi nu apasă prea greu în balanţă — 
este că printre clienţii doctorului, atunci se găseau o mulţime 
atinşi de acest fel de infecţie. 

— Oare doctorul însuşi o fi infectat lama ? 

— Iată întrebarea cea mare. Dar e o simplă întîmplare... 

— După aceea s-a căsătorit cu doamna Graddock ? 

— Oh nu ! mai degrabă ea alerga după el. A plecat să-şi 
petreacă iarna în Egipt şi acolo a murit de o otrăvire vagă a 
sîngelui, boală destul de obişnuită la indigeni şi a cărui nume 
interminabil nu ti-ar spune nimic. 

— Deci nu doctorul a otrăvit-o | 

— N-aşi putea spune precis, răspunse ginditor Battle. Am cerut 
statul unui prieten de-al meu un eminent bacteriolog, . dar e 
greu sa scoţi ceva precis de la oameni de aceştia. Nu răspund 
niciodată nici da nici nu. Dar după cît am dedus din explicaţiile 
sale microbul ar fi putut fi introdus în sînge, înainte de plecarea 
doamnei. Simptomele nu-şi fac apariţia decît după un timp. 
Poirot întrebă. 

.— Doamna Craddock a fost vaccinată contra tifoidei, înainte de 
plecarea în Egipt ? E O precauţie destul de uzitată. 

— Bravo, domnule Poirot ! 

— Doctorul Roberts a vaccinat-o ? 

— Da, dar cu asta nu obţinem nici o probă. I s-a făcut cele două 
injecții obişnuite. Prima injecție ar fi putut fi făcută cu ser 
antitific, iar a doua, cu altceva. Astea-s numai simple ipoteze 
însă. 

— Dar concordă perfect cu observaţiile lui Shaitana, spuse 
Poirot. El exalta crima perfect reuşită... aceea care nu lasă nici 
un fel de urme. 

— Cum a putut cunoaşte Shaitana faptele ? întrebă doamna 
Oliver. 

-— N-o vom şti niciodată, făcu Poirot dînd din umeri. El însuşi, 
într-un timp călătorea în Egipt, căci acolo a întilnit-o pe 
doamna Lorrimer. 

Probabil un medic din partea locului i-o fi vorbit de cazul ciudat 
al doamnei Craddock. 


Shaitana i-o fi pus cîteva întrebări şi o fi remarcat o tulburare 
semnificativă, dar şi aceasta e doar o ipoteză. 

Anumiți oameni se pricep să ghicească secretele. Se pare că 
Shaitana poseda această aptitudine. Putem doar să ne în- 
chipuim că a ghicit... dar de data aceasta o fi ghicit bine ? 

— Ei bine, eu o cred, exclamă Battle. Am impresia că politicosul 
şi veselul doctor Roberts, nu prea e plin de scrupule. După 
părerea mea, omul ăsta n-ar şovăi să comită o crimă. El l-a ucis 
pe Craddock şi e posibil că a căutat să scape şi de doamna 
Craddock, ca să scape de scandal. Dar tot el l-a ucis şi pe 
Shaitana ? 

Iată întrebarea esenţială. Felul cum s-a lucrat, mă face să mă 
îndoesc. în cazul Craddock, s-a întrebuințat o metodă medicală. 
Ambele decese par a se datora unor cauze naturale. Dacă l-ar fi 
ucis pe Shaitana, ar fi recurs la mijloace profesionale : s-ar fi 
servit de microbi şi nu de pumnal. 

— Nici o clipă nu l-am bănuit pe Roberts, spuse d-na Oliver. 
Nici o singură clipă. 

— Exit Roberts, murmură Poirot. Ceilalţi la rînd. Battle făcu un 
gest de nerăbdare. 

— N-am avut de loc o mînă fericită .declară el. Doamna 
Lorrimer e văduvă de 20 de ani. Ea locuieşte în majoritatea 
timpului la Londra şi cîteodată îşi petrece iarna pe Riviera sau 
în Egipt. N-am descoperit nici un fel de moarte misterioasă 
printre prietenii sau rudele ei. 

A dus o viaţă normală şi onorabilă de femeie de lume. Fiecare o 
respectă şi o stimează. Singura birfeală ce se spune despre ea, 
este că nu poate suferi prostia. 

Vă spun cu ruşine că n-am reuşit să descopăr nimic în legătură 
cu ea, dar trebuie să existe ceva. Cel puţin aceasta era părerea 
lui Shaitana. 

Şeful poliţiei oftă descurajat şi continuă: 

— La rînd, vine Miss Meredith. Am un raport foarte clar cu 
privire la antecedentele ei : fiică de ofiţer din armata britanică, 
orfană, săracă şi nu prea cultivată, a trebuit să-şi cîştige 
existenţa singură. Copilăria şi-a petrecut-o la Cheltenham. 
Nimic suspect. Toată lumea o compătimea. A intrat ca 
guvernantă-menajeră, la o familie din insula Wight. Oamenii 
aceia, trăiesc acum în Palestina, dar am vorbit cu sora doamnei 
Eldon. 


O iubea mult pe Anne Meredith. 

„După plecarea d-nei Eldon, Anne Meredith a intrat ca damă de 
companie la o mătuşă bătrînă a uneia din colegele ei de şcoală, 
undeva în Devonshire. 

Prietena aceasta e Miss Rhoda Dawes „la care locuieşte în 
prezent. A ocupat postul mai mult de doi ani, pînă cînd 
îmbolnăvindu-se — bătrîna doamnă a trebuit să-şi angajeze o 
infirmieră. 

Ia trăieşte, dar suferă de cancer şi i se fac injecții cu morfină. 
îşi mai aminteşte des „Anne”. o fată bună, cum spune ea. 

— După aceea, o călătorie în Elveţia. Credeam că o să găsesc 
vreo urmă, dar în zadar. 

. — Deci o absolviţi şi pe Anne Meredith ? întrebă Poirot. 

— Nu merg chiar pînă acolo... Totuşi este ceva care mă intrigă. 
I-am găsit anumite apucături de spaimă ascunsă, nejustificate 
numai de starea nervoasă produsă de moartea lui Shaitana. E 
mereu în stare de alarmă... puţin. cam exagerată, după părerea 
mea. Aşi putea să jur că există un motiv obscur. Totuşi, viaţa ei 
pare ireproşabilă. 

Doamna Oliver respiră profund... cu o fericire nespusă. 

— Anne Meredith era la o doamnă bătrină, care a luat din 
greşeală otravă şi a murit. 

Această declaraţie îşi produse efectul dorit. Şeful de poliţie 
Battle sări ars de pe scaun, privind-o stupefiat pe romancieră. 
— E adevărat ? Cine v-a spus. 

— Am întreprins şi eu o mică anchetă. De obicei, reuşesc să 
inspir încredere fetelor tinere. Am fost pe la cele două fete şi 
le-am făcut să creadă că bănuielile mele se îndreaptă spre 
doctorul Roberts. 

Rhoda s-a arătat foarte impresionată, dat fiindcă se în faţa 
unei celebrităţi. în schimb mica Meredith, mi-a arătat limpede 
că vizita mea n-o încîntă deloc. Dece? Fiindcă ascundea un 
secret. Le-am invitat pe amîndouă să mă viziteze la Londra, 
Miss Rhoda sa ţinut de-cuviînt şi mi-a povestit totul, rugindu-mă 
să iert proasta dispoziţie a prietenei ei faţă de mine. 

O vorbă nelalocul ei din partea mea, îi amintise Lui Miss 
Meredith un accident penibil, pe care Rhoda mi l-a descris pe 
larg. 

— "Ţi-a spus la ce dată s-a produs ? 

— Acum trei ani, la Devonshire. 


Battle mormăi ceva în timp ce scria grăbit în block-notesul său. 
Liniştea sa fusese sfărimată. Doamna Oliver îşi savura din plin 
triumful. 

Battle se aşeză iar la locul său. 

— Domna Oliver, mă-nchin în faţa dv. De data aceasta ne-aţi 
dat lovitura de graţie. Informaţiile dv. sînt extrem de preţioase. 
Ne-aţi arătat cît e de uşor să scapi o urmă bună. In acelaşi 
timp, Miss Meredith n-a rămas prea mult acolo... cel mult două 
luni, între serviciul de pe insula Wight şi cel de la mătuşa lui 
Miss Dawes. 

Da aceasta coincide destul. Sora d-nei Eldon îşi aminteşte că 
Miss Meredith s-a dus în Devon, dar nu ştie exact unde. 

— Ia spuneţi-mi, îi întrerupse Poirot. Această doamnă Eldon, e 
o femeie dezordonată ? 

Battle, îi privi intrigat. 

— întrebarea dv., e destul de bizară, d-le Poirot. Cum au ajuns 
la concluzia aceasta ? Sora d-nei Eldon, mi-a furnizat toate 
precizările dorite. 

Între altele, mi-a spus : „Doamna Eldon e atît de dezordonată ! 
Dar cum aţi bănuit ? 

— Fiindcă, avea nevoie de o damă de companie ? întrebă d-na 
Oliver. 

— Nu, nu, nu ! Vă înşelaţi. Dar amănuntul acesta nu prezintă 
nici un interes. Din partea mea este însă o simplă curiozitate. 
Vă rog să continuaţi, domnule Battle. 

— În ceea ce mă priveşte credeam că Miss Meredith, părăsind 
insula Wight, s-a dus la mătuşa lui Miss Dawes. Şireata aceea 
m-a minţit pe toată linia. 

— Minciuna, nu e chiar totdeauna un semn de vinovăţie. 

— Ştiu, domnule Poirot. Exista mincinoşi inăscuţi, care 
povestesc totdeauna faptele în lumina cea, mai favorabilă. Dar 
e destul de periculos să falsifici astfel adevărul. 

— Ea nu şi-a închipuit că o să-i suspectaţi trecutul, spuse 
doamna Oliver. 

— Un motiv „în plus ca să nu suprimăm nimic. Acest deces a 
fost socotit o moarte naturală, deci Miss Meredith n-avea de ce 
se teme... doar dacă nu era vinovată. 

— Doar dacă nu era vinovată de moartea aceasta, aprobă 
Poirot. 

Battle se întoarse spre el. 


— Chiar dacă moartea aceasta n-a fost accidentală, nu 
înseamnă că Miss Meredith l-a ucis pe Shaitana. 

Bineiţeles însă că aceasta nu ne împiedică să urmărim pe 
vinovatul celeilalte crime. 

— Dl. Shaitana pretindea că acest tur de forţă e irealizabil, 
remarcă Poirot. 

— Nu în privinţa doctorului Roberts. Rămîne de văzut dacă se 
aplică şi pentru Miss Meredith. Chiar mîine plec în Devonbhire. 
— Da ştiţi unde să vă duceţi ? întrebă d-na Oliver. N-am 
îndrăznit să insist pe lîngă Rhoda ca să-mi spună numele 
orăşelului. 

— Şi chiar vă felicit. Sarcina mea va fi uşoară. Este sigur că a 
avut loc o anchetă şi voi găsi procesul verbal în registrul 
colonelului. E o simplă chestie de rutină. 

— Şi maiorul Despard ? întrebă doamna Oliver. 

— Aşteptăm raportul colonelului Race. Bineînţeles că am pus să 
fie urmărit maiorul. Fapt interesant : s-a dus s-o vadă pe Miss 
Meredith la Weliingbad. Dacă vă aduceţi aminte a cunoscut-o 
atunci seara la Shaitana. 

— E o fată drăguță, murmură Poirot. Battle isbucni în ris. 

— Da şi eu cred că de data asta i-a făcut o vizită Despard. Fie 
vorba între noi, maiorul e un bărbat prudent : s-a asigurat deja 
de asistenţa unui avocat. Asta înseamnă că se teme de 
neplăceri. 

— Despard nu lasă nimic la întâmplare, spuse Poirot. E gata să 
înfrunte orice eventualitate. 

— Deci nu e un tip gata să ucidă pe cineva cu premeditare ? 

— Doar dacă nu e silit de împrejurări. însă e obişnuit cu 
hotărîrile rapide.. 

Battle Îi privi. 

— Ia spuneţi-ne domnule Poirot, ce mai aşteptau ca să dau 
cărțile pe față ? 

Poirot surise. 

— Jocul meu e atît de mediocru ! Vă închipuiţi că vă ascund 
anumite fapte ? Eroare. N-am aflat mare lucru. Am stat de 
vorbă cu doctorul Roberts, doamna Lorrimer, maiorul Despard 
(trebuie s-o văd şi pe Miss Meredith) şi cu ce m-am ales ? 

Cu asta : doctorul Roberts e un fin observator, doamna 
Lorrimer, dimpotrivă, e oarbă la tot ce se petrece în jurul ei, 
clar posedă o remarcabilă putere de concentrare. Ea adoră 


florile. Cît despre Despard, observă numai obiectele care-l 
interesează : covoare, trofee de vinătoare. 

Viziunea sa e limitată la ce concordă şi se armonizează cu 
spiritul său. 

— Şi dv. le numiţi acestea fapte ? Spuse Battle. 

— Perfect... poate în ochii dv. sunt lipsite de importanţă, dar 
totuşi există. 

— Şi Miss Meredith ? 

— O rezerv pentru final, dar o voi întreba ce-a remarcat în 
salon. 

— Curioasă metodă, observă Battle. Şi credeţi că acest 
interogatoriu pur psihologic, vă va furniza cheia misterului ? 
— Nu, ar însemna să-mi cereţi prea mult. Totuşi fie că ascund 
sau că încearcă să ne ajute oamenii aceştia îşi trădează fără 
voie fondul caracterului lor. 

— Poate s-aveţi dreptate. Cît despre mine, n-aşi putea 
întrebuința o atare metodă de lucru. 

Surizînd încă, Poirot adaugă 

— Recunosc mediocritatea cercetărilor mele, comparate cu 
rezultatele celor ale dv., ale d-nel Oliver şi ale colonelului Race. 
Cărţile pe care le dau pe faţă, nu sunt într-adevăr prea 
strălucite. 

Poirot făcu cu ochiul plin de maliţie. 

— Evident, domnule Poirot, atuul e o carte nu prea strălucită, 
dar ea poate lua pe oricare din cei trei aşi. Vă voi încredința o 
misiune specială. 

— Care ? 

— Vă veţi duce s-o vedeţi pe văduva profesorului Luxmore. 

— De ce nu vă duceti dv. înşivă ? 

— Fiindcă, aşa cum v-am spus, plec în Devonshire... 

— De ce nu vă însărcinaţi totuşi dv. cu misiunea aceasta ? 
insistă Poirot. 

— Ei bine, să vă mărturisesc adevăratul motiv. 

— Fiindcă veţi obţine de la această femeie mai mult decît mine. 
— Fiindcă sînt mai puţin brutal ? 

— Dacă voiţi, făcu Battle rizînd. Inspectorul Japp m-a prevenit 
că aveţi un mod cu totul special de a gîndi. 

— Ca şi răposatul Shaitana ? Poirot răspunse rar : 

— Cred chiar că i-a şi spus cîteva secrete. 

— Ce vă face să credeţi aceasta ? 


— O reflecţie pe care a scăpat-o maiorul Despard. 

— Deci s-a trădat ? Mar mira, din partea lui. 

— Dragul meu, într-o zi sau alta, tot sfirşeşti prin a te trăda, 
doar dacă te decizi să nu mai descleşti niciodată dinţii. 

Ce poate fi mai primejdios decît vorba ? 

— Chiar pentru mincinoşi ? întrebă doamna Despard. 

— Da doamnă, fiindcă ghiceşti Imediat gradul de minciună de 
care sînt capabili. 

— Mă înspăimiîntaţi, spuse d-na Oliver ridicîndu-se. Şeful 
poliţiei o întovărăşi pînă la uşă şi-l strînse călduros mîna. 

— V-aţi întrecut pe dv. însăşi, doamnă Oliver. Sînteţi un 
detectiv mult mai bun decît deşelatul cela de lapon din 
romanele dv. 

— Finlandez, rectifică doamna Oliver. Sînt şi eu de părere că e 
idiot, dar le place cititorilor mei. La revedere. 

— Plec şi eu, anunţă Poirot. 

Battle scrise o adresă pe o bucată de hirtie şi o strecură în 
mîna micului belgian. — lată. Vă duceţi la doamna ceea. 

— Ce informaţie să vă aduc ? 

— Adevărul asupra morţii profesorului Luxmore. 

— Scumpul meu Battle ! Oare se poate afla vreodată adevărul ? 
— în orice caz voi încerca să-l aflu, în privinţa omorului din 
Devonshire, declară şeful poliţiei pe un ton hotărît. 

CAP. XX 

MARTURISIRILE DOAMNEI LUXMORE 

Camerista care veni să deschidă uşa doamnei Luxmore, din 
South Kensington, îl privi pe Poirot cu duşmănie. Nu Părea 
deloc dispusă să-l lase să treacă pragul. 

Fără să se tulbure, Poirot îi întinse cartea sa de vizită. 

— Dă te rog aceasta, stăpînei d-tale. Ea mă va primi.. Era una 
din celebrele sale cărţi de vizită. Cuvintele „detectiv- 
particular”, figurau într-un colţ 

Le tipărise în mod special, să poată pătrunde mai uşor la 
pretinsul sex slab. 

Aproape toate femeile, fie că au sau nu conştiinţa curată, sînt 
curioase să vadă un detectiv particular şi să cunoască scopul 
vizitei sale. 

Lăsat fără ruşine în prag, Poirot privi cu indignare soneria de 
alamă, care-şi pierduse luciul. 


— Ah ! dacă aşi avea unsoare belgiană: şi o cîrpă ! mormăi 
Poirot indignat. 

Servitoarea apăru într-un suflet şi rugă pe domnul Poirot să 
binevoiască a intra. 

Ea îl conduse la primul etaj, introducîndu-l într-o cameră cam 
întunecoasă, în care plutea un miros de flori veştejite şi de 
scrum de ţigară uitat în scrumiere. 

Peste tot erau perne de mătase în culori exotice, dar de o 
curăţenie îndoelnică. 

Pereţii erau vopsiți cu un verde smarald, iar plafonul era 
imitație de aramă. 

Lîngă cămin, se afla o femeie înaltă şi frumoasă care întrebă 
rece, 

— Domnule Hercule Poirot ? 

Detectivul se înclină, adoptînd maniere care nu erau chiar ale 
sale. Exagera mult înfăţişarea sa străină şi gesturile sale 
semănau puţin, foarte puţin, cu cele ale lui Shaitana 

— Ce doriţi de la mine domnule ? Poirot se înclină din nou. 

— Nu s-ar putea să iau loc? Sînt cam multe de spus. 
Nerăbdătoare, ea îi arătă un scaun şi se aşeză şi ea pe 
capătul unei canapele. 

— Foarte bine, vă ascult, domnule. 

— lată .doamnă. Eu fac cercetări... cercetări particulare, 
înţelegeţi doamnă ? 

Din ce în ce o făcea tot mai curioasă. 

— Da... Şi? 

— Fac o anchetă asupra morţii profesorului Luxmore. Ea 
scoase un suspin. Consternarea ei era vizibilă. 

— Dar de ce ? Ce vă priveşte şi pe dv. ? înainte de a continua, 
Poirot o studie îndelung. 

— Un autor e pe cale să scrie o biografie a soţului dv, 
merituosul profesor Luxmore. Clientul meu, bine înţeles, vrea 
să cunoască toate faptele cu precizie. De pildă în privinţa morţii 
profesorului... 

Ea îl întrerupse : 

— Soţul meu a murit de febră... pe Amazon. Poirot se rezemase 
comod de spătarul fotoliului, încet, foarte încet, clătină capul 
de la dreapta la stinga, cu monotonie. 

— Doamnă, doamnă... protestă el. 

— Eu ştiu ce spun. Doar am fost de faţă. 


— Da, e adevărat. Eraţi de faţă. Informaţiile mele se confirmă. 
— Ce informaţii ? exclamă ea. Privind-o fix, Poirot răspunse : 
— Informaţiile pe care le deţin de la răposatul dl. Shaitana. 
Ea tresări ca şi cum ar fi fost arsă cu un fier înroşit. 

— Shaitana ? murmură ea. 

— O adevărată fîntînă de înţelepciune. Un bărbat remarcabil. la 
curent cu multe secrete. 

— Cred şi eu, făcu ea înghițind în sec. Aplecîndu-se înainte. 
Poirot îşi permise să-i dea o mică lovitură pe genunchi. 

— El ştia sigur că soţul d-tale n-a murit de febră. Ea îl privi 
înspăimîntată, cu ochii ieşiţi din orbite. Poirot se instală comod 
în fotoliu, ca să constate efectul produs de vorbele sale. 
Doamna Luxmore, încercînd să se stăpinească pronunţă fără 
convingere : 

— Nu ştiu... despre ce vorbiţi. 

— Doamnă, reluă Poirot, vă voi vorbi fără înconjur şi cu cărţile 
pe faţă. Soţul dv. n-a murit de febră, ci împuşcat. 

— Oh! 

Doamna L.uxmore îşi acoperi faţa cu mîinile, pradă unui acces 
de disperare. 

Dar Poirot în sinea sa, era sigur că doamna L.uxmore savura 
clipa aceasta de emoție. 

— Nimic nu vă împiedică să-mi povestiţi toată istoria, spuse 
Poirot convingător. 

Luîndu-şi mîinile de pe faţă, ea îi spuse: 

— Nu s-a întîmplat aşa cum credeţi. 

Poirot se înclină din nou, dîndu-i o mică lovitură pe genunchi. 
— Vă înşelaţi doamnă. Eu ştiu că nu dv. l-aţi ucis. Maiorul 
Despard a făcut-o.. dar pentru dv. 

— Nu ştiu ! Nu ştiu ! Poate că da. Drama aceasta m-a 
zdruncinat profund. Mă urmăreşte un fel de fatalitate. 

— Ah ! cît e de adevărat, doamnă ! De cîte ori n-am întîlnit 
femei urmărite de-aceeaşi soartă ! Oriunde se duc răspîndesc 
nenorocirea, şi asta fără vina lor. 

Doamna Luxmore suspină adînc. 

— înţelegeţi... văd. Totul se petrecu atît de natural. 

— Călătoreaţi împreună în .interiorul ţării, nu-i aşa ? 

— Da, soţul meu scria o lucrare asupra diverselor plante rare. 
Maiorul Despard ne-a fost prezentat ca un bărbat cunoscînd 


regiunea şi capabil să organizeze expediţia. Soţul meu s-a 
împrietenit imediat cu el. Am plecat împreună. 

Se făcu o pauză. Poirot murmură ca şi cum ar vorbi cu el 
însuşi :— Da. Văd de aici scena : rîul şerpuitor... noaptea tro- 
picală... zumzetul insectelor, tînărul maior cu înfăţişare 
marţială... femeia frumoasă... 

Doamna Luxmore suspină : 

— Soţul meu era mult mai bătrîn ca mine. M-a luat în căsătorie 
cînd eram un copil fără nici o experienţă a vieţii. Poirot clătină 
uşor din cap. 

— Ştiu. Ştiu. Cît de nefericite sînt cazurile acestea ! 

— Amîndoi ne-am ascuns sentimentele continuă doamna 
Luxmore. John Despard nu mi-a spus niciodată nimic. Ele 
cinstea personificată. 

— Dar o femeie simte totdeauna lucrurile acestea. 

— Sînteţi psiholog. Da, o femeie ştie totdeauna... Dar nu i-am 
arătat niciodată că i-am citit în suflet. Ferm decişi şă nu călcăm 
onoarea, am rămas unul faţă de celălalt. Maiorul Despard şi 
Doamna Luxmore... 

Ea tăcu, pierdută-n admiraţia acestei nobile atitudini. 

— Da' onoarea... onoarea... repetă Poirot: 

— Nici unul „nici celălalt, n-am fi pronunţat cu nici un preţ, 
cuvîntul fatal. Pe urmă... 

— Continuati. 

— Noaptea ceea sinistră... spuse fremătînd doamna Luxmore. 
— Ei bine ? 

— Probabil s-au certat... John şi Timothy. Am ieşit din cort..., 
am ieşit din cort. 

— Da. Şi pe urmă ? 

Doamna Luxmore deschise ochii ei întunecoşi. Ea re-trăia scena 
în toate amănuntele. 

— Am ieşit din cort, repetă ea. John şi Timothy erau... Oh! 
nu-mi amintesc prea bine. Am vrut să-l liniştesc şi i-am spus 
soţului meu : „Nu, nu ; nu-i adevărats. 

Timothy n-a voit să audă nimic şi-l ameninţă pe John. John, ca 
să-şi scape viaţa, a trebuit să tragă. Au... Doamna Luxmore 
scoase un răcnet, acoperindu-şi faţa cu mîinile. Era mort... 
înţepenit... cu Inima străpunăsă de un glonte. 

— O clipă tragică pentru dv., doamnă ! 


— Nu o voi uita niciodată. John, plin de nobleţe, a spus că se 
predă autorităţilor. Dar eu m-am opus. Am vorbit toată N 
noaptea. L-am Implorat în numele dragostei care mi-o purta. In 
sfîrşit, pentru a evita un scandal, a adoptat punctul meu de 
vedere. Gîndiți-vă la titlurile ziarelor : Doi bărbaţi şi o femeie în 
junglă. O tragedie amoroasă. 

I-am expus lui John toate aceste consecinţe şi a trebuit să 
cedeze. Hamalii noştri nu ştiau nimic. 

Fiindcă Timothy suferise un atac de febră, le-am spus că a 
murit din cauza aceasta. L-am îngropat pe soţul meu, pe 
malurile Amazonului. 

Doamna Luxmore era pradă unei emoţii violente. 

— Pe urmă eu şi John, întorcîndu-ne în Europa ne am despărţit 
pentru totdeauna. 

— Era indispensabil, doamnă ? 

— Da, da, Timothy mort ,se pusese între noi, ca şi în timpul 
vieţii...e poate chiar mai mult. 

Ne-am luat rămas bun pentru totdeauna. Cîte odată, în lume, îl 
mai întîlnesc pe John Despard. Ne suridem, schimbăm cîteva 
fraze banale. Nimeni n-ar bănui îngrozitoarea drama care s-a 
petrecut între noi, dar eu citesc în ochii lui.. şi el într-ai mei... 
că n-o vom uita niciodată. 

Urmă o lungă pauză, pe care Poirot o respectă. 

Doamna Luxmore luă o cutie de pudră şi-şi pudră obrajii. 
Farmecul se rupsese. 

„— Ce dramă ! exclamă Poirot, cu un ton aproape plictisit. 

— înţelegeţi, domnule, că adevărul acesta nu poate fi dezvăluit. 
— Ar fi penibil,.. 

— Spuneţi imposibil. Prietenul dv. scriitorul acela ar consimţi 
să tirască o femeie în noroi ? 

— Sau să ducă la spînzurătoare un bărbat nevinovat ? 

— Sînt fericită că vedeţi lucrurile din punctul acesta de vedere. 
Da. Maiorul Despard e nevinovat. O crimă pasională nu e numai 
decît o crimă. Şi dacă John a tras, a făcut-o fiind în legitimă 
apărare. 

Trebuie de păstrat versiunea morţii de febră ! 

— Cîteodată scriitorii sînt nemiloşi, murmură Poirot. 

— Prietenul dv. e misoghin ? Nu-l lăsaţi s-o facă domnule 
Poirot. Dacă trebuie „voi lua toată vina asupra mea. Voi declara 
că eu l-am ucis pe Timothy. 


Poirot se ridică. 

— Doamnă, spuse el. luîndu-i mîna, o atare jertfă e de prisos 
Voi folosi toată influenţa mea pentru ca adevărul să rămînă în 
urmă. 

Un suris slab lumină faţa doamnei Luxmore. Ea ridică puţin 
mîna şi fie că Poirot intenţiona sau nu, trebui să io sărute. 

— O femeie nefericită vă mulţumeşte, domnule Poirot, 
murmură ea. _ 
Era un fel de invitaţie să plece. Poirot, se supuse şi plecă. În 
stradă, aspiră cu nesaţ aerul curat şi proaspăt. 


CAP. XXI 

MAIORUL DESPARD 

— Ce femeie ! murmură Hercule Poirot. Cît trebuie să fi suferit, 
sărmanul Despard ! Ce călătorie îngrozitoare ! 

Deodată izbucni în ris. Şi fiindcă mergea pe Brompton Road, se 
opri, scoase ceasul şi socoti în gînd : 

— Păi sigur, că am tot timpul. Dar n-o să-i facă rău să mai 
aştepte, pînă reglez o mică socoteală. 

Care-o fi melodia pe care o fredona întruna confratele meu de 
poliţie englez... acum 40 de ani? 

„O bucăţică de zahăr pentru păsărică. 

Fredonînd melodia uitată de mult, Hercule Poirot intră într-un 
luxos magazin de lenjerie feminină, îndreptîndu-se spre raionul 
ciorapilor. 

Acolo, explică unei vînzătoare ce dorea. 

— Ciorapi de mătase ? Desigur, avem un întreg asortiment 
garantat de ciorapi de mătase pură. 

El respinse însă marfa ce i se oferea şi redeveni elocvent. 

— Ciorapi de mătase ? Cu vama care se plăteşte, devin foarte 
scumpi, îi replică vînzătoarea. 

Ea aduce alte cutii. 

— Foarte bine domnişoară, dar aş vrea o calitate mai fină. 

— Avem de toate calităţile... dar ciorapii extrafini, se vind pe 
cel puţin 35 de şilingi perechea. Şi natural, că nu sînt mai 
rezistenți ca o pînză de păianjen. 

— Asta e... exact ce-mi trebuie. 

După o lungă absenţă, vînzătoarea se întoarse. 

— In realitate costă 37 şilingi şi 6 pence perechea, dar priviţi 
vă rog, cît sînt de frumoşi ! 


Ea scoase dintr-o anvelopă de celofan o pereche de ciorapi de-o 
fineţe de pînză de păianjen. 

— În sfîrşit, iată, ce-mi trebuie. 

— Nu-i aşa că sînt frumoşi .domnule ? Cite perechi ? 

— Stai puţin... dă-mi 19 perechi. 

yînzătoarea era gata să cadă jos de surpriză, dar nu-i arată 
aceasta ciudatului client. 

— Dacă luaţi două duzini, vă facem o reducere, îi spuse ea. 

— Nu, vreau 19 perechi şi de culori puţin diferite, vă rog. 
Vînzătoarea le alese, le împachetă şi-i dădu nota de plată. Pe 
cînd Poirot se îndepărta, ea îi spuse unei colege : 

— Ce noroc are ăsta ? Cine-o fi ? Probabil vreun crai bătrîn. 
Bine trebuie să-l mai joace ea. Poftim : ciorapi de 37 şilingi şi 6 
pence ! 

Fără să afle disprețul pe care-l primise din partea vânzătoarelor 
de la casa Harvey Robinson, Poirot se îndreptă grăbit spre 
casă. 

Abia ajuns, auzi soneria şi după cîteva clipe îşi făcu apariţia 
maiorul Despard. Părea în culmea furiei. 

Poirot surise. 

— Am voit să cunosc versiunea exactă a morţii profesorului 
Luxmore. 

— Versiunea autentică ? O crezi pe femeia aceea capabilă să 
spună vreun cuvînt adevărat ? întrebă Despard sufocat. 

— E exact chestiunea pe care mi-am pus-o ascultînd-o, spuse 
Poirot calm. 

— Nu-i nici o mirare : femeia aceea e o exaltată. Poirot şovăi. 
— în privinţa aceasta, cred că te înşeli. Are pur şi simplu o 
imaginaţie fierbinte. 

— La dracu cu imaginaţia. E o mincinoasă care sfirşeşte prin 
a-şi crede propriile ei minciuni. 

— Posibil... 

— Ce femeie îngrozitoare ! M-a făcut să mă treacă toate 
năduşelile în timpul călătoriei. 

— Nu ştiu dacă vă pot crede. 

— Ascultă, domnule Poirot. O să-ţi spun adevărul. 

— Cu alte cuvinte, vreţi să-mi oferiţi versiunea dv. ? 

— Da, adevărata versiune. Continuă pe un ton sec : îmi dau 
seama că acum nu mai are nici o valoare. Dar ţi-o spun, fiindcă 


pentru moment nu văd nici o scăpare. Poţi să mă crezi dacă 
vrei, dar nu-ţi pot dovedi cu nimic spusele mele. 

Făcu o mică pauză şi continuă : 

— Eu însumi am organizat expediţia Luxmore. El era un 
bătrînel simpatic care alerga toată ziua după plante şi flori. Ea 
era... dar cred că ai putut s-o judeci şi dumneata. Călătoria a 
fost un veritabil coşmar. 

Femeie aceasta nu mă interesa cîtuşi de puţin... mai degrabă 
îmi era antipatică. Exaltată şi sentimentală dincolo de limite, 
simpla ei prezenţă era de ajuns ca să mă scoată din sărite. 
Cîteva zile totul a mers de minune. Pe urmă toţi am fost atinşi 
de febră, şi eu mai uşor, dar bătrînul profesor foarte grav. 
Ascultă bine ce-ţi spun : într-o noapte, pe cînd stăteam în faţa 
cortului, l-am văzut pe Luxmore în îndepărtare, îndreptîndu-se 
cu paşi şovăielnici către rîu. Inconştient, nu-şi dădea seama că 
era pe punctul de a cădea în apă. Ce să fac ca să-l salvez? N- 
aveam timp să alerg, ca să-l scap. Ca de obicei, aveam puşca la 
îndemină. Am luat-o imediat. Sînt un ţintaş excelent şi am voit 
să-l fac să cadă, trimiţîndu-i un glonte în picior. Exact în clipa 
în care apăsam pe trăgaci, femeia asta stupidă a ieşit nu ştiu de 
unde şi s-a aruncat asupra mea urlînd : „Nu trage ! Pentru 
numele lui Dumnezeu, nu trage ! 

Mi-a dat peste mînă şi cînd a pornit glontele, a intrat în spatele 
profesorului, ucigîndu-l pe loc. 

„Poţi să-ţi închipui ce clipe am trăit. Şi femeia aceea care nu-şi 
dădea seama ce făcuse ! în loc să-şi dea seama că era vinovată 
de moartea bătrînului, şi-a închipuit că l-am ucis din dragoste 
pentru ea. Atunci izbucni între noi o scenă violentă... ea insistă 
să declarăm că profesorul a murit în urma unui acces de 
paludism. Şi în acelaşi timp o compătimeam în sinea mea, 
văzind-o că nu-şi dă seama de evidenţă. Ea credea mereu că 
mor după ea şi că mă tem să nu se afle adevărul. Atunci, m-am 
hotărît să n-o mai contrazic. în definitiv, ce importanţă avea 
febră sau accident ? 

N-aş fi voit să-i atrag neplăceri, chiar dacă era nebună. A doua 
zi, am anunţat că profesorul murise de febră, şi l-am 
înmormiîntat,. Hamalii, erau bineînţeles la curent cu adevărul, 
dar îmi erau devotați şi erau gata să jure că sînt nevinovat. 
De-atunci, numai eu ştiu cît m-am luptat s-o ţin pe femeia aceea 
la distanţă. 


După o nouă pauză, adăugă liniştit : 

— Aceasta e versiunea mea, domnule Poirot. Detectivul 
răspunse încet : 

— Nu la incidentul acesta a făcut Shaitana aluzie atunci seara ? 
— Da, probabil că a tras-o de limbă pe doamna Luxmore. Nimic 
mai uşor de altfel. Cred că mărturisirile astea l-au distrat bine. 
— Ar fi putut deveni periculoasă, dacă un om ca Shaitana s-ar fi 
servit de mărturisirile ei. 

Despard dădu din umeri. 

— Nu mă temeam de Shaitana. Vă rog şi de data asta să mă 
credeţi pe cuvînt. Desigur, aveam un motiv să scap de el. în 
orice caz, v-am povestit întreg adevărul. Sînteţi liber să-l 
primiţi. 

Poirot îi întinse mîna : 

— Vă cred, domnule Despard. Nu mă îndoiesc că faptele s-au 
petrecut exact cum mi le-aţi descris. 

Despard se lumină la faţă. 

— Mulţumesc ! se mulţumi el să spună. Şi strînse cu căldură 
mîna lui Poirot. 


CAP. XXII 

ANCHETA LA COMBEACRE 

Battle se găsea la postul de poliţie din Combeacre. Inspector 
Harpeiy se exprima cu accentul leneş şi plăcut din Devonshire. 
— lată cum s-au petrecut lucrurile, domnule. Totul părea să 
meargă de minune. Doctorul era satisfăcut, ca toată lumea. Şi 
de ce nu ? 

— Vă rog să-mi povestiţi tot ce e în legătură cu cele două 
flacoane de la început. 

— într-un flacon „era siropul de smochine pe care bătrina 
doamnă îl bea regulat. Tn alta, era sodă caustică. 

Mai rămăsese puţină, cînd într-o zi flaconul s-a spart din 
greşeală. Atunci d-na Benson însăşi a spus : 

„Pune restul în flaconul acela vechi... flaconul de sirop de de 
smochine. Servitoarele au auzit bine vorbele bătrinei doamne. 
Miss Meredith, bucătăreasa şi camerista, cad toate de acord 
asupra acestei chestiuni. 

_ Soda caustică e pusă într-o sticlă veche de sirop de smochine 
şi aşezată pe etajera de sus a sălii de baie, la un loc cu alte 
lucruri. 


— Eticheta n-a fost schimbată ? 

— Nu. O regretabilă neglijenţă, comentă colonelul. 

— Continuati. 

— Într-o noapte .răposata doamnă Benson se duce la baie. Ia 
flaconul cu sirop de smochine, îşi pune o porție bună într-un 
pahar de apă şi o bea. Dîndu-şi seama de greşeala comisă, 
trimite imediat după doctor. Acesta, fiind plecat la un pacient, 
nu veni imediat. 

Intre timp i se dau toate îngrijirile posibile, dar ea muri. 

— Ea credea că e un accident ? 

— Natural, ca toată lumea de altfel. Flacoanele e posibil să fi 
fost schimbate de cameristă, cînd a curăţat baia, dar ea s-a 
jurat că nu. 

Şeful poliţiei tăcu... se gindea. Explicaţie prea simplă : un 
flacon luat de pe etajera de sus şi pus pe cea de jos: Cum să 
găseşti vinovatul ? 

El a putut folosi mănuşi, şi ca atare ultimele amprente sînt ale 
doamnei Benson. Metodă simplă. Fără îndoială că e vorba de o 
crimă... o crimă perfectă. 

Dar pentru ce ? Chestiunea aceasta îl intriga în cel mai înalt 
grad. Pentru ce ? 

— Tînăra damă de companie, figura printre moştenitorii 
doamnei Benson. 

Inspectorul Harper clătină negativ din cap. 

— Nu. Ea nu intrase în slujbă decît de şase săptămîni. Se pare 
că postul era destul de dificil. Fetele tinere nu prea rămîneau 
mult timp. 

Bătrina doamnă trebuie să fi fost insuportabilă. Dacă lui Anne 
nu i-ar fi plăcut postul, l-ar fi putut părăsi ca şi celelalte 
dinaintea ei. Inutil să ucidă... doar dacă n-a existat o ură 
iraţională şi încăpăţinată. El clătină din cap. Ipoteza aceasta nu 
i se părea deloc plauzibilă. 

— Atunci cine a moştenit-o pe doamna Benson ? 

— Cred că nişte nepoti. Dar fiecare a primit o sumă destul de 
modestă. Se spune că bătrîna îşi plasase banii în rentă viajeră. 
Deci, nimic suspect. Totuşi, doamna Benson murise otrăvită. Şi 
Miss Meredith nu-i spusese nimic Lui Battle de şederea ei la 
Combeacre. 

Fără a fi deloc satisfăcut, Battle reluă ancheta de unde plecase. 


Doctorul îi făcuse declaraţii hotărite şi vehemente. După el, era 
vorba de un accident. Miss... nu-şi mai amintea numele ei... o 
persoană drăguță, dealtfel, fusese foarte tulburată de moartea 
aceasta. Pastorul îşi amintea ultima damă de companie a 
doamnei Benson... o fată tînără, agreabilă şi modestă, care 
venea totdeauna cu stăpîna ei la biserică. Doamna Benson, 
foarte credincioasă şi ţinînd mult la principii, se arăta cam 
aspră cu cei tineri. 

Battle mai interogă cîteva persoane, dar fără să afle nimic 
interesant. Oamenii aceia, abia dacă-şi aminteau de Miss 
Meredith. Ea nu stătuse decît cîteva luni printre ei şi nu lăsase 
cu personalitatea ei ştearsă, o impresie durabilă. 

Cît despre doamna Benson, ea lăsase cîteva amintiri. Un 
adevărat grenadier, făcînd să tremure oamenii din serviciul ei 
şi schimbînd des servitorii. într-un cuvînt, o femeie deloc 
simpatică ! 

Totuşi, Battle părăsi Devon cu ferma convingere că, pentru un 
motiv necunoscut, Anne Meredith îşi otrăvise în mod cert 
stăpîna. 


CAP. XXIII E 

O PERECHE DE CIORAPI DE MATASE 

În timp ce trenul îi ducea pe şeful poliţiei Battle în estul ţării. 
Anne Meredith şi Rhoda Dawes se aflau în salonul lui Hercule 
Poirot. 

La început, Anne nu voia de loc să primească invitaţia sosită cu 
poşta de dimineaţă, dar Rhoda izbutise s-o convingă. 

— Anne eşti o fricoasă. De ce să te ascunzi ca struţul cu capul 
în nisip, ca să nu vezi primejdia ? 

S-a comis o crimă şi tu figurezi pe lista suspecţilor... poate 
ultima. 

— Aceasta mi-ar agrava cazul, observă Anne prost dispusă. 
Totdeauna cel mai puţin suspect e bănuit de a fi comis crima. 
— Fiindcă eşti bănuită, continuă prietena ei fără să fie 
descumpănită, la ce bun să pretinzi că afacerea aceasta nu te 
priveşte. 

— N-am nimic de-aface cu ea, insistă Anne. Sînt la dispoziţia 
poliţiştilor, dar acest Hercule Poirot nu face parte din Scotland 
Yard. 


— Ce-ar putea crede, dacă te vei retrage în turnul tău de 
fildeş ? Probabil te-ar socoti vinovată. 

— Nu sînt vinovată. 

— Ştiu, scumpa mea. Tu nu poţi face rău nici unei muşte. Dar 
străinul acesta nu te cunoaşte. 

După părerea mea, cel mai înţelept ar fi să te duci să-l vezi. 
Altfel, va veni el însuşi aici şi va încerca să tragă de limbă 
servitorii. 

— Noi n-avem servitori. 

— Şi ce te faci cu mama Astwell ? Ea are o limbă de viperă. 
Haide Anne, hotărăşte-te. Dacă vrei, merg şi eu cu tine şi ne 
distrăm un pic. 

— Nu înţeleg de ce vrea să mă vadă, făcu Anne încăpăţinată. 
— Cu speranţa să întreacă poliţia oficială. Toţi amatorii sînt la 
fel. îşi închipuie că Scotland Yardul e o adunătură de proşti. 
— Crezi că acest Poirot e atît de competent ? 

— Fără îndoială, nu prea are aerul unui Sherlock Holmes. Dar 
se spune că odinioară a dat dovadă de multă pricepere. Acum, 
e cam ramolit. Trebuie să aibă cel puţin 60 de ani. Nu zău 
Anne, hai să mergem amîndouă. Cel puţin o să ne dea 
amănunte înfiorătoare despre ceilalţi. 

— Bine, se hotărî Anne. Văd că afacerea aceasta, îţi provoacă 
un interes deosebit. 

— Poate, findcă nu sînt în cauză. Eşti o proastă, Anne. Ar fi fost 
suficient să ridici ochii la momentul oportun şi graţie şantajului 
ai fi dus o existenţă de ducesă în restul vieţii. 

Iată în ce împrejurări se aflau Rhoda Dawes şi Anne Meredith, 
în elegantul salon al lui Poirot, în aceeaşi după amiază, pe 
punctul de a bea sirop din nişte pahare de cristal vechi. 

Nu le plăcea de loc siropul de mure, dar îl primiseră din , 
politeţe. 

— Sînteţi foarte amabilă că aţi răspuns la invitaţia mea 
domnişoară, spuse Poirot. 

— Aş fi îneîntată să vă pot fi de vreun folos pe măsura 
posibilităţilor mele. 

— Nu vă cer decit să faceţi apel la memoria dv. 

— La memoria mea ? 

— Da, am pus aceeaşi întrebare doamnei Lorrimer, doctorului 
Roberts şi maiorului Despard. 


Dar — vai! — nici unul nu mi-a dat răspunsul dorit. Anne 
continuă să-l privească întrebătoare. 

— Vă rog, domnişoară, să binevoiţi a vă aminti de seara aceea 
de la domnul Shaitana. 

Pe faţa lui Anne trecu o umbră. Nu va scăpa niciodată de 
coşmarul acela. 

Poirot observă. 

— Domnişoară, spuse el, ştiu că ceea ce vă cer, vă este foarte 
penibil. La vîrsta dv., să fiţi amestecată într-o tragedie atît de 
oribilă... Probabil că ssînteţi pentru prima oară martoră la o 
moarte neaşteptată ? 

Rhoda mişcă nervoasă piciorul pe parchet. 

— Ei şi ? întrebă Anne. 

— Vă rog să căutaţi să vă amintiţi, ce-aţi remarcat în camera 
aceea. 

Anne îi privi bănuitoare. 

— Nu vă înţeleg întrebarea. 

— Ba da, uitaţi la ce mă refer : scaune, mese, podoabe, tapete, 
perdele, covoare. 

Le-aţi văzut ? Mi le puteţi descrie pe toate ? 

— Oh ! e foarte greu. Nici nu-mi amintesc măcar de ce culoare 
era tapetul... parcă era o culoare neutră. 

Parchetul era acoperit cu covoare şi se afla şi un pian. (Anne 
clătină din cap). Altceva nu mai ţin minte. 

— Mai încercaţi, domnişoară. Nu vă amintiţi de bibelouri sau de 
ornamente ? 

— Cred că am văzut un scrin cu bijuterii egiptene... lingă 
fereastră. 

— Oh ! da, în celălalt capăt al camerei, plecînd de la masa unde 
se găsea micul pumnal. 

Anne îi privi chioriş. 

— Nu ştiam că se găsea pe o masă. 

„Nu-i proastă fetiţa, îşi spuse Poirot. Dar Hercule Poirot nu-i 
nici el prost. Dacă m-ar cunoaşte mai bine, şi-ar da sea-m că eu 
nu sînt omul care să întindă o cursă atît de grosolană”. 

Apoi rosti tare : 

— Vorbeaţi de un scrin cu bijuterii egiptene ? Anne răspunse 
entuziasmată : 

— Oh ! da. Cîteva erau foarte frumoase. Coliere albastre şi 
roşii... inele, scarabei... nici aceştia nu erau uriţi. 


— Shaitana era un colecţionar celebru, murmură Poirot. 

— Da. Camera era un adevărat muzeu: nu ştiai unde să-ţi 
îndrepţi mai întîi ochii. 

— Astfel că nimic nu v-a reţinut atenţia ? Anne schiţă un suris şi 
replică : 

— Nu, cu excepţia unui vas de crizanteme a cărui apă era 
nevoie să fie schimbată. 

— Ah ! servitorii totdeauna neglijează detaliile. Poirot, tăcu o 
clipă. Anne îi întrebă timidă : 

— Mă tem că n-am remarcat obiectul la care ţineţi dv. 

— Nu importă, domnişoară, o consolă Poirot cu un suris 
binevoitor. Contrariul ar fi fost un pur hazard. 

Ia spuneţi-mi : v-a vizitat de curînd maiorul Despard ? El o văzu 
pe Anne roşind uşor. 

— A promis c-o să mai vină pe la noi în curînd. Rhoda exclamă 
cu voiciune : 

— Il aşteptăm mereu ! Poirot făcu cu ochiul. 

— Trebuie să se bucure ca a reuşit să convingă două fete atît 
de încîncătoare, că e nevinovat ! 

„Oh ! Dumnezeule, se gîndi Rhoda. Iată-l că ne face 
complimente în felul francezilor. Unde să mă bag ca să scap. 
Ea se ridică de la locul ei pentru a contempla cîteva stampe 
agăţate pe pereţi. 

--Gravurile acestea sînt minunate, spuse ea. 

—Da, nu sînt chiar aşa de proaste, făcu Poirot politicos. Ezită şi 
apoi se întoarse spre Anne : 

— Domnişoară „rosti el ezitînd, v-aşi putea cere un mare 
serviciu ? Oh ! liniştiţi-vă, nu are nimic a face cu crima. E vorba 
de o chestiune cu totul personală. 

Anne păru uşor surprinsă şi Poirot continuă cu o ezitare 
simulată 

— Se apropie Crăciunul şi trebuie să ofer un cadou nepoatelor 
mele. Sînt foarte încurcat, căci nu mă prea pricep. 

— Şi ? făcu Anne. 

— Ciorapii de mătase... e un cadou care se poate oferi ? 

— De ce nu ? Totdeauna e plăcut să primeşti ciorapi frumoşi. 
— îmi luaţi o piatră de pe inimă. Acum, vreau să vă cer un mic 
serviciu. Mi-am procurat ciorapi de diferite culori... 
cincisprezece sau şaisprezece perechi. N-aţi voi să alegeţi şase 
perechi care v-ar plăcea mai mult ? 


— Cu plăcere. 

— Anne se ridică rizînd. 

Poirot o conduse într-o odaie a cărei dezordine contrasta ciudat 
cu ordinea obişnuită a detectivului. Dar ea nu-l cunoştea atît de 
bine pe Poirot, ca să-i sară în ochi aceasta. Pe o masă,, se aflau 
ciorapi amestecați cu calendare şi cutii de bomboane. 

— De obicei darurile mele de Crăciun le trimit cu mult timp 
înainte, explică el. lată, domnişoară, ciorapii de care v-am 
vorbit. Vă rog să alegeţi şase perechi. 

El se întoarse şi închise calea lui Rhoda. 

— Cît despre Miss Dawes, îi voi arăta un obiect care cred că i- 
ar produce emotie lui Miss Meredith. 

— Despre ce e vorba ? întrebă Rhoda. Poirot cobori vocea. 

— Un cuţit cu care douăsprezece persoane au înjunghiat un 
om. Compania Internaţională de vagoane cu paturi, mi l-a dat 
ca amintire. 

-— Oribil ! strigă Anne. 

Vorbind, Poirot o conduse pe Rhoda în altă cameră. 

— Mi-a fost dat ca amintire fiindcă... După cîteva minute se 
reîntoarseră. Anne le ieşi înainte. 

— Domnule Poirot, iată după părerea mea, cele mai frumoase 
şase perechi. Acestea sînt foarte potrivite pentru seară iar 
acestea pentru serile de vară cînd se lasă întunericul foarte 
tirziu. 

— Multe mulţumiri, domnişoară. 

Le propuse încă un pahar de sirop, dar ele refuzară. Apoi le 
conduse politicos pînă la uşă. 

După plecarea celor două fete. Poirot se întoarse în salon şi se 
îndreptă drept spre masa cu ciorapi. 

Poirot clătină gînditor din cap. 

Cumpărase nouăsprezece perechi de ciorapi şi nu mai erau 
decît şaptesprezece. 


CAP. XXIV 

TREI ASASINI ELIMINAŢI? 

Întorcîndu-se la Londra şeful poliţiei Battle se duse la Poirot. 
Anne şi Rhoda părăsiseră salonul detectivului, cu o oră înainte. 
Fără nici o introducere, Battle ll raporta lui Poirot rezultatul 
anchetei sale din Devonshire. 


— Sîntem pe calea cea bună. Nu ramine nici o îndoiala, spuse 
el ca o concluzie. lată la ce se referea Shaitana cînd vorbea de 
„Mici accidente”. Ceea ce nu înţeleg însă, e mobilul... . 

— De ce naiba o fi ucis pe femeia aceea ? 

— În privinţa aceasta, prietene, cred că te pot lămuri. 

— Vă ascult domnule Poirot. 

— Am încercat tocmai o mică experienţă. Am rugat-o pe Miss 
Meredith şi pe prietena ei să mă viziteze. Procedînd ca şi cu 
ceilalţi, am întrebat-o pe Miss Anne dacă-şi amintea de 
obiectele aflate în salonul lui Shaitana, în seara crimei. 

— Battle îl privi pe Poirot cu curiozitate. 

— Ah ! Tot mai ţineţi la amănuntele astea ? 

— Perfect. Ele au utilitatea lor. Miss Meredith s-a arătat foarte 
bănuitoare... extrem de bănuitoare Fata aceasta nu se lasă 
păcălită. Atunci Hercule Poirot, ia făcut una din micile lui 
scamatorii, întinzîndu-i o cursă grosolană. 

Ea a menţionat un scrin cu bijuterii. „Obiectul acela nu se 
găsea în celălalt capăt al camerei in faţa mesei unde se afla 
pumnalul” ? am întrebat-o eu. Dar Miss Anne n-a căzut în 
cursă. A înconjurat-o chiar cu multă iscusinţă. Dar satisfăcută 
de ea însăşi, a părăsit-o vigilenţa. 

O întrebasem cu intenţia s-o fac să mărturisească faptul că, 
cunoştea locul unde se afla pumnalul şi că ea îl remarcase. 
Cred că în sinea ei se felicita, căci a început să vorbească fără 
s-o silesc, de bijuteriile pe care le remarcase. Nu-şi mai amin- 
tea de altceva, cu excepţia... unui vas cu crizanteme a cărui apă 
trebuia schimbată. 

— Ei şi ? făcu Battle. 

— Amănuntul acesta merită reţinut. Dacă n-am şti nimic despre 
fata aceasta, amănuntul acesta ne-ar arăta caracterul ei. Ea 
observă florile. Deci le iubeşte ? 

Nu prea, fiindcă ea nu pomeneşte de un vas mare. cu lalele 
mici, care ar fi trebuit să atragă imediat atenţia unei femei care 
iubeşte florile. Nu. dama de companie vorbeşte. 

Tiînăra fată însărcinată să schimbe apa din vasele cu flori, şi, în 
plus, o tînără fată care-i plac bijuteriile. Atitudinea ei, nu e 
semnificativă ? 

— încep să pricep unde vreţi să ajungeţi, domnule Poirot. 

— Cum vă spuneam în altă zi, eu joc cu cărţile pe masă. Cînd 
mi-aţi spus povestea ei şi cînd doamna Oliver făcu o declaraţie 


senzaţională, spiritul meu se concentră asupra unui punct 
important. Crima n-a putut fi comisă din interes, dat fiind că 
Miss Meredith a trebuit să continue să-şi cîştige existenţa. Am 
studiat caracterul lui Miss Meredith, aşa cum îmi apărea el în 
mod superficial. O fată tînără destul de timidă, săracă, dar 
elegant îmbrăcată, iubind lucrurile frumoase... mai degrabă 
avînd temperamentul unei hoaţe decît al unei asasine. 

V-am întrebat atunci, dacă doamna Eldon era o femeie 
ordonată. Mi-aţi răspuns negativ. Atunci am construit o ipo- 
teză : să admitem că găsim un punct slab în cuirasa lui Miss 
Anne Meredith... că fură prin magazine. 

Săracă şi iubind luxul, fără îndoială că a furat mici obiecte de la 
stăpîna ei, o broşa poate, bani, un colier de perle. Doamna 
Eldon, dezordonată şi nechibzuită, o fi crezut că le-a pierdut. 
Niciodată nu şi-ar fi bănuit guvernanta cea drăguță. 

Acum să ne închipuim o stăpînă exact opusă celei dintii. Ea n-ar 
întîrzia să observe dispariţia unei bijuterii şi ar acuza-o pe Miss 
Meredith. Iată un motiv plauzibil de asasinat. 

Cum vă spuneam, atunci seara, Miss Meredith, n-ar fi putut 
ucide decît de frică. Un singur lucru o putea salva : moartea 
stăpînului ei. 

Deci va schimba locul flacoanelor... Doamna Benson va muri... 
şi, amănunt destul de nostim, va muri convinsă că ea însăşi a 
comis eroarea şi nu se va gîndi O clipă s-o bănuiască pe mica 
ticăloasă, înspăimîntată de actul ei. 

— Posibil, spuse Battle „dar nu e decît o ipoteză. 

— O ipoteză... şi chiar o probabilitate... căci azi după amiază 
i-am întins o cursă foarte fină după nereugşita primei încercări. 
Dacă prezumţiile mele se confirmă... niciodată Anne Meredith 
n-a putut-rezista faţă de o frumoasă pereche de ciorapi. După 
ce i-am dat a înţelege că nu ştiam numărul exact al perechilor 
de ciorapi de pe masă, am lăsat-o singură în cameră. Rezultatul 
: în loc de 19 perechi de ciorapi, nu mai am decît 
şaptesprezece. Deci lipsesc două perechi, care actualmente se 
găsesc în poşeta lui Miss Meredith. 

— Ah ! ce risc a înfruntat. 

— Ba de loc. De ce-aş fi bănuit-o ? De omor ? îşi închipuia că 
luînd una sau două perechi de ciorapi, nu risca nimic. Nu sînt 
pe urmele unei hoaţe. Pe de altă parte hoaţa, adică cleptomana, 
e totdeauna convinsă că o să scape cu obrazul curat. 


— Asta-i şi părerea mea, spuse Battle dînd din cap. Femeile sînt 
proaste şi ulciorul nu merge de multe ori la apă... Intre noi fie 
zis, cred că am pus mîna pe ea. Anne Meredith a fost prinsă cu 
miîţa-n sac. Ea a schimbat flaconul de la locul lui. 

Ştim că a comis o crimă... dar cum s-o probăm ? 

Crima nedescoperită nr. doi. Roberts iese cu faţa curată. Miss 
Meredith de asemeni. Şi Shaitana ? Anne Meredith l-a ucis ? 
După o scurtă tăcere reluă : 

— Sînt cu totul zăpăcit. Anne Meredith nu e pe măsura unei 
atare lovituri. Să schimbi locul unui flacon, mai merge. Ea ştia 
că nimeni n-o poate acuza. Oricine din casa: ar fi putut-o face. 
Stratagema risca însă, la fel de mult să dea greş. Doamna 
Benson ar fi putut observa înainte de a bea otrava şi poate n-ar 
fi murit. 

Pentru Shaitana, cazul se prezenta altfel. Crima aceasta 
îndrăzneață a fost comisă cu sînge rece. 

— Sînt de acord cu dv., îi spuse Poirot. Aceste două crime nu 
seamănă de loc una cu alta. 

— In al doilea caz, deci o putem şterge pe Anne Meredith. Să 
eliminăm deci pe Miss Meredith şi pe doctorul Roberts. Dar 
Despard ? Ancheta dv., la doamna Luxmore a dat vreun rezultat 
? 

Poirot relată vizita din după amiaza precedentă. Battle făcu o 
strîmbătură. 

— Am avut de-a face cu acest fel de femei. Imposibil să scoţi 
adevărul de la ele. 

Poirot descrise apoi întrevederea sa cu Despard, şi-i repetă lui 
Battle versiunea exploratorului. 

— Îl credeţi ? întrebă brusc Battle. 

— Pe legea mea, da. Battle suspină. 

— Şi eu. Nu e omul care să ucidă pe un altul ca să-i ia femeia. 
Şi pe urmă, la ce serveşte divorţul ? Cheltuielile procesului l-ar 
fi ruinat ? Nu, eu cred că nenorocitul de Shaitana s-a înşelat : 
asasinul nr. trei nu era în realitate un asasin. 

Battle îl întrebă pe Poirot din ochi, 

— Rămiîne ?... 

— Doamna Lorrimer, spuse Poirot. 

Soneria telefonului răsună şi Poirot se ridică să răspundă. 
Pronunţă câteva cuvinte şi aşteptă. 

Apoi puse la loc receptorul şi se întoarse spre Battle. 


— E doamna Lorrimer anunţă el cu un aer grav. Mă roagă să 
trec pe la ea pentru o clipă. 

Battle clătină încet din cap. 

— Oare mă înşel ? Am impresia că aşteptaţi o comunicare în 
felul acesta. 

— Da, vag, spuse Poirot. 

— Atunci „nu pierdeţi timpul. Poate veţi reuşi să descoperiţi în 
sfîrşit, adevărul. 


CAP. XXV 
MĂRTURISIRILE DOAMNEI LORRIMER 


In ziua aceea apartamentul doamnei Lorrimer părea întunecos 
şi trist. Ea însăşi părea mai îmbătrinită de la ultima vizită a lui 
Poirot. 

Îi primi totuşi plină de amabilitate, cu stăpînirea ei de sine 
obişnuită. 

— Vă mulţumesc că aţi venit să mă vedeţi, domnule Poirot. Ştiu 
că sînteţi un om foarte ocupat. 

— La ordinele dv. doamnă, răspunse Poirot înclinîndu-se 
politicos. 

Doamna L.orrimer apăsă pe butonul unei sonerii, aflat lîngă 
cămin. 

— Ni se va aduce imediat ceaiul. Nu ştiu dacă împărtăşiţi 
punctul meu de vedere, dar e nevoie de oricare preliminarii 
înainte de a aluneca pe panta mărturisirilor. 

— Deci îmi veţi face mărturisiri doamnă ? Doamna Lorrimer nu 
răspunse, în aceeaşi clipă intră camerista ei. 

Cînd aceasta plecă, primind ordinele stăpîinei ei, d-na Lorrimer 
rosti sec : 

— La ultima dv. vizită, mi-aţi spus că veţi veni imediat ce vă voi 
chema. Fără îndoială, aveţi intuiţia că voi avea nevoie de dv. 
fără întîrziere. 

Se aduse ceaiul şi în timp ce-l servea, doamna Lorrimer vorbi 
de lucruri banale. 

Profitînd de o pauză, Poirot remarcă : 

— Mi se pare că dv. şi Miss Meredith, aţi luat zilele astea ceaiul 
împreună. 

— Exact. Cînd aţi văzuto? 

— Chiar azi după amiază. 

— A venit ea la Londra, sau ati fost dv. la Wailingford ? 


— Ea şi prietena ei, au avut bunăvoința să-mi facă o vizită. 

— Ah ! prietena ei... N-am întilnit-o încă. 

— Poirot rosti surizînd : 

— Omorul acela pare să fi apropiat oamenii. Astfel dv. şi Miss 
Meredith aţi luat ceaiul împreună, iar maiorul Despard cultivă 
prietenia lui Miss Meredith. 

Numai doctorul Roberts poate, rămîne un singuratec. 

— Am jucat cu el bridge, de curînd. Părea la fel de bine dispus 
ca de obicei. 

— E la fel de pasionat după bridge ? 

— Da... continuă să anunţe în felul lui extravagant... şi stă scape 
cu obraz curat. 

După o tăcere, ea reluă: 

— L-aţi văzut de curînd pe dl. Battle ? 

— L-am văzut şi pe el azi după amiază. Era la mine, în clipa în 
care mi-aţi telefonat. 

— Cum merge ancheta ? 

— Bravul Battle nu prea înaintează, dar o s-o scoată el la capăt, 
doamnă: 

— Rămîne de văzut. 

Pe buze îi apăru umbra unui suris ironic. 

— S-a interesat mult de mine zilele acestea, şi mi-a răscolit 
trecutul pînă în frageda copilărie. 

Mi-a întrebat prietenii şi a vorbit cu servitorii, cu cei pe care-i 
am acum şi cu cei pe care i-am avut. 

Nu prea ştiu ce-a urmărit, dar şi-a dat destul osteneala. Ar fi 
putut să se oprească la declaraţiile mele. Îl cunoşteam foarte 
puţin pe Shaitana. 

După cum v-am spus, îl întîlnisem la Luxor, fără ca relaţiiile 
noastre să se extindă. Şeful poliţiei nu va descoperi nimic 
altceva. 

— Tot ce se poate. 

— Aţi făcut şi dv. o anchetă, domnule Poirot ? 

— Asupra dv. doamnă ? 

— Da asupra mea. 

Poirot clătină încet din cap. 

— N-ar fi servit la nimic. 

— Ce vreţi să spuneţi cu aceasta ; 

— Voi fi foarte sincer doamnă. De la început mi-am dat seama 
că din cele 4 persoane care se aflau în seara aceea în salonul 


lui Shaitana, eraţi aceea care posedaţi cea mai multă 
inteligenţă, sînge rece şi logică. Dacă ar trebui să pariez pe cel 
mai capabil din cei patru invitaţi, de a comite, crima şi a scăpa 
nepedepsit de justiţie, v-aşi alege pe dv. doamnă. 

— E un compliment ? întrebă ea ridicînd sprincenele. Poirot 
continuă, fără să dea importanţă acestei întreruperi. 

— Pentru ca o crimă să rămînă nepedepsită, cîteodată e 
necesar să prevezi toate amănuntele şi eventualităţile nece- 
sare. Trebuie să loveşti la momentul ales şi în locul voit, 
Doctorul Roberts ar da greş prin grabă şi prea multă încredere 
în sine, maiorul Despard are probabil prea multe scrupule, ca 
să comită o crimă, cît despre Miss Meredith, ea şi-ar pierde 
capul şi s-ar trăda imediat. 

Dv. doamnă, n-aţi cădea în niciuna din greşelile acestea. V-aţi 
păstra ideile, aveţi o mare prudenţă şi pe deasupra nu păreţi a 
fi acea femee care să se sperie. 

Doamna Lorrimer rămase o clipă tăcută, cu un suris ciudat în 
colţul buzelor. însfîrşit, luă cuvîntul : 

_ Atunci', aceasta e părerea dv. despre mine domnule 

Poirot ? în ochii dv., aşi fi femeea predestinată să comit o crimă 
perfectă ? 

— în orice caz, cred că supoziţiile mele „nu vă vor supăra. 

— Ah ! exclamă Poirot privind-o cu atenţie. 

— Le găsesc chiar foarte interesante. Prin urmare aşi fi singura 
persoană din cei patru, datată cu calităţile necesare pentru a-l 
ucide pe Shaitana fără a fi descoperită ? 

— Nu m-aşi putea pronunţa chiar definitiv. 

— Adevărat ? Vorbiţi vă rog mai limpede. 

— Mai înainte am rostit o frază care s-ar rezuma astfel : pentru 
ca o crimă să rămînă nedescoperită e necesar cîteodată să se 
prevadă toate detaliile. 

Vă atrag în special atenţia asupra cuvîntului cîteodată. Căci 
într-adevăr, există şi altfel de crimă reuşită. Cred că vi s-a 
întîmplat să-i spui cuiva pe neaşteptate : „încearcă să atingi 
arborele cela cu o piatră”. Interpelatul se execută şi — lucru 
curios — aproape totdeauna nimereşte arborele. 

Pe urmă ,dacă vrea să încerce aceeaşi ispravă, nu mai reuşeşte 
decît foarte greu, fiindcă începe să se gindească : „Tare... nu 
aşa tare...puţin mai la dreapta... la stînga. Primul act a fost 
săvîrşit aproape inconştient, corpul ascultind în chip instinctiv, 


ca la animale. Ei, bine doamnă, acest fel de reflexe există-n 
crimă : o crimă comisă sub impulsia momentului... o 
inspiraţie... un gînd de moment. 

Asasinul lui Shaitana a acţionat sub imperiul unei inexorabile 
necesităţi de moment. 

Şi aceasta doamnă, nu corespunde, deloc temperamentului dv. 
Dacă l-aţi fi ucis pe Shaitana, aţi fi premeditat crima. 

Doamna Lorrimer agită slab mîna, ca şi cum ar fi vrut să 
înlăture căldura ce venea dinspre cămin. 

— înţeleg raţionamentul dv. Asasinatul nefiind premeditat, prin 
urmare n-aşi putea fi vinovată nu-i aşa, domnule Poirot ? 
Detectivul înclină din cap. 

— Aşa e, doamnă. 

Ea se plecă înainte, imobilă. 

— Şi totuşi, domnule Poirot, eu l-am ucis pe Shaitana. 


CAP. XXVI 
ADEVĂRUL 


Domni o tăcere care se prelungi. 

în cameră se lăsase încet, încet, întunericul. 

Doamna Lorrimer şi Hercule Poirot nu se priveau. Ochii lor 
erau îndreptaţi spre focul din cămin. S-ar fi spus că timpul se 
oprise în loc. 

În sfîrşit, Poirot suspinînd se mişcă în fotoliu. 

— Deci, dv. sînteţi doamnă !... De ce l-aţ omorît ? 

— Ştiţi la fel de bine ca şi mine, domnule Poirot. 

— Fiindcă cunoştea un secret din trecutul dv. ? 

— Da. 

— O altă crimă. Nu-i aşa doamnă ? Ea plecă capul. Poirot o 
întrebă. 

— De ce-mi faceţi aceste mărturisiri ? Ce va îndemnat să mă 
chemaţi ? 

— Nu mi-aţi prezis într-o zi că o voi face ? 

— Da, o nădăjduiam. Ştiam că veţi mărturisi adevărul în 
momentul ales de dv. Dacă n-aţi fi vrut să vorbiti, aţi fi putut 
păstra tăcerea, dar socoteam că într-o zi sau într-alta va trebui 
să vorbiti. 

Doamna Lorrimer aprobă dînd din cap. 

Vocea ei se stinse brusc. Poirot o privi cu curiozitate. 

— Aţi, bănuit foarte bine că oboseala, singurătatea... 


— Ah! da, acum înţeleg... 

— Singură.... absolut singură... reluă doamna Lorrimer. Numai 
dacă ai trecut prin asta, poţi înţelege ce înseamnă să trăeşti 
singură cu remuşcările. 

— Vă rog să acceptaţi simpatia mea, doamnă. 

— Mulţumesc, domnule Poirot, spuse femeea plecînd capul. 
Poirot continua pe un ton mai viu: 

— Trebuie să înţeleg doamnă că vorbele pronunţate de dl. 
Shaitana împotriva dv., le-aţi luat ca pe o ameninţare directă la 
adresa dv. ? 

Ea făcu un gest afirmativ din cap. 

— Mi-am dat imediat seama că făcea aluzie la mine. Aluzia sa la 
arma preferată a femeii, otrava, era îndreptată împotriva 

mea .Nu mă mai îndoiam că ştia. în altă circumstanţă, vorbind 
despre un proces foarte celebru, mă privise tot timpul. Simţea 
o voluptate diabolică. Nu mai exista nici o îndoială. 

— Bănuiaţi care ar fi putut fi intenţiile sale ? 

— Prezenţa dv. şi a şefului poliţiei, nu mi au lăsat nici o urmă 
de îndoială. Am dedus că Shaitana pentru a-şi arăta abilitatea, 
voia să vă lase să bănuiţi că el descoperise o crimă pe care n-o 
bănuia nimeni. 

— În ce moment v-aţi hotărît să actionati, doamnă ? 

— Asupra acestui punct e greu să dau preciziuni. Remarcasem 
pumnalul înainte de a ne aşeza la masă Cînd ne-am reîntors în 
salon, am luat arma şi am strecurat-o în nînecă. în prealabil, 
m-am asigurat că nimeni n-a observat gestul meu. 

— Aţi dat dovadă de o mare îndemînare, doamnă. 

— Ştiam exact ce aveam de făcut. Nu aveam decît să-mi pun 
planul în aplicare. Desigur riscam mult, dar socoteam că făcea 
să risc. 

—' înţeleg, atunci au intrat în joc sîngele rece şi perspicacitatea 
dv. 

— Partida de bridge începu, continuă d-na Lorrimer cu voce 
liniştită. însfirşit, mi s-a oferit prilejul. Era un joc la care eu 
făceam pe „mortul”. M-am plimbat prin cameră pînă la cămin. 
Shaitana aţipise. I-am privit pe ceilalţi jucători. Toţi erau foarte 
absorbiți de joc. M-am aplecat şi l-am străpuns cu pumnalul. 

O clipă vocea femeii tremură, dar imediat ea îşi recăpătă 
stăpînirea de sine. 


— l-am vorbit, cu scopul de a-mi creia un eventual alibi. Am 
făcut cîteva remarci asupra jocului. Am lăsat să se creadă că 
mi-a răspuns şi m-am dus la locul meu zicîndu-i : „Sînt de- 
aceeaşi părere. Nici eu nu pot să sufăr radiatoarele. 

— N-a scos nici un strigăt ? 

Nu!, doar un geamăt înfundat, care de la distanţă, ar fi putut 
părea un răspuns. 

— Şi pe urmă ? 

— Pe urmă m-am întors la masa de bridge. 

— V-aţi aşezat şi aţi continuat jocul ? 

— Da. 

— Şi aţi fost atît de interesată de joc, încît după două zile mi-aţi 
putut anunţa toate anunţurile şi levatele ? 

— Da, răspunse simplu doamna Lorrimer. 

— Uimitor ! exclamă Hercule Poirot. 

Se răsturnă în fotoliu, clătinînd de cîteva ori din cap. 

— Mai rămîne un punct întunecos, doamnă. 

— Care ? 

— O femeie chibzuită ca dv., vă hotăriţi deodată să . comiteţi 
un act pentru care înfruntaţi un risc enorm. 

Vă încercaţi norocul cu o reuşită complicată şi două săptămîni 
mai tîrziu, dv. înşi-vă vă denunţați. 

Sincer vorbind doamnă, în toată afacerea aceasta rămîne un 
fond misterios. 

Pe buzele doamnei Lorrimer apăru umbra unui surîs ciudat. 

— Nu vă înşelaţi, domnule Poirot. Există un amănunt pe care 
nu-l cunoaşteţi : Miss Meredith v-a spus că m-a întîlnit acum 
cîteva zile ? 

— Dacă nu mă înşel, aceasta s-a întîmplat prin apropiere de 
locuinţa d-nei Lorrimer. 

— Aşa e, dar voiam să văd dacă cunoaşteţi numele străzi.. 
Am întilnit-o pe Miss Meredith în Harley Street, înţeleg. 

— Natural. Consultasem un specialist care mi-a confirmat ceea 
ce bănuiam numai pe jumătate. 

Surisul d-nei Lorrimer îşi pierdu toată tristeţea, pe figura ei se 
răspîndise acum o imensă bunătate. 

— Nu voi mai juca mult timp bridge, domnule Poirot. Doctorul 
mi-a ascuns puţin adevărul. Dacă m-aş îngriji foarte bine, mi-a 
spus el, aş mai putea trăi încă ani de zile. Dar eu nu sînt o 


femeie care să urmeze un regim plicticos. Atunci am început să 
văd cazul meu într-o lumină nouă. O lună, două... nu mai mult. 
Şi pe cînd ieşeam de la specialist, am găsit-o pe Miss Meredith 
pe trotuarul din faţă. Am invitat-o să ia ceaiul cu mine. 

După o scurtă pauză, ea continuă : 

— în definitiv, eu n-am un suflet rău. În timp ce luam ceaiul, m- 
am gîndit: prin actul meu de atunci seara, nu numai că i-am 
luat viaţa lui Shaitana (ireparabilul fusese comis), dar într-un 
fel tulburasem şi viaţa altor trei oameni: doctorul Roberts, 
maiorul Despard şi Anne Meredith, care nu-mi făcuseră nici un 
rău şi care sufereau o mulţime de neplăceri din cauza mea. Cel 
puţin, puteam îndrepta starea aceasta de lucruri. Nu m-a 
mişcat prea mult soarta doctorului Roberts şi a maiorului 
Despard. Ei sînt bărbaţi şi se pot apăra singuri, dar mi-a fost 
milă de Anne Meredith... 

După o clipă de şovăire „ea continuă încet: 

— Anne Meredith e o fată tînără, cu întreaga viaţă înaintea ei. 
Afacerea aceasta i-ar putea strica întreg viitorul... 

„Gîndul acesta m-a turburat”... 

Atunci domnule Poirot, am înţeles că venise momentul să fac 
mărturisiri. Nu mai putem păstra secretul. lată de ce v-am 
telefonat. 

Se scurseră cîteva minute. 

Privind-o fix pe doamna Lorrimer, într-un tîrziu Poirot luă 
cuvîntul: 

— Doamnă Lorrimer sînteţi... foarte sigură (îmi veţi spune tot 
adevărul nu-i aşa ?), că asasinarea lui Shaitana n-a fost 
premeditată ? N-aţi pregătit cumva crima înainte de a veni la 
dineu ? 

Doamna L.orrimer îl privi o clipă şi clătină violent din cap. 

— Nu! 

— Susţineţi că n-aţi pregătit crima de mai înainte ? 

— Vă jur că nu! 

— Atunci, atunci... minţiţi. Trebuie să minţiţi. 

Vocea doamnei Lorrimer deveni tăioasă : 

— Domnule Poirot, nu vă permit. 

Micul detectiv se ridică deodată din fotoliu .traversă dintr-o 
săritură camera şi deschise lumina. 

Apoi se aşeză din nou în fotoliu, puse mîinile pe genunchi şi 
privi pe gazda sa pătrunzător. 


— Rămîne de văzut, doamnă, dacă Hercule Poirot poate să se 
înşele. 

— Nimeni nu e infailibil, replică sec doamna Lorrimer. 

— Eu însă sînt, afirmă Poirot. Nu mă înşel niciodată. De data 
aceasta s-ar părea că evidenţa m-a doborit. 

In cazul acesta însă, e fantastic că Hercule Poirot ştie mai bine 
de cît dv. care vă acuzaţi, felul cum s-a comis crima aceasta. 
— Fantastic şi absurd, rosti cu răceală, doamna Lorrimer 

— Nu mai rămîne decît că sînt nebun, nebun de legat. Totuşi, 
pentru numele lui Dumnezeu, nu sînt nebun. Am dreptate. 
Trebuie să am dreptate. Sînt dispus să admit că l-aţi ucis pe 
Shaitana, dar în felul descris. E imposibil să acţionezi altfel 
decit ţi-e firea. 

Făcu o pauză. Doamna Lorrimer îşi muşcă buzele. Deschise 
gura, dar Poirot i-o luă înainte : 

— Asasinatul comis asupra lui Shaitana a fost premeditat, sau 
nu sînteţi dv. vinovată. 

Doamna Lorrimer răspunse pe un ton fără replică : 

— încep să cred că sînteţi nebun, domnule Poirot. Din moment 
ce mărturisesc crima, de ce v-aşi ascunde felul cum am 
procedat ? Nu văd cu ce scop aşi putea-o face. 

Poirot se ridică din nou şi făcu cîţiva paşi prin salon. Cînd se 
aşeză din nou în fotoliu, nu ma era acelaşi. îi spuse doamnei 
Lorrimer plin de curtoazie : 

— Acum, văd că nu dv. l-aţi ucis pe Shaitana. înţeleg totul. 
HarleyStreet şi mica Anne Meredith descurajată pe trotuar. 
Văd şi o altă femeie... în trecut, o femeie care a trăit singură... 
lamentabil de singură. Oh, înţeleg toate a-cestea, dar rămîne 
totuşi o enigmă : de ce sînteţi atit de sigură că Anne Meredith e 
ucigaşa ? 

—- într-adevăr, domnule Poirot, depăşiţi... 

— E inutil să mai protestaţi, să continuaţi să mă minţiţi, 
doamnă, căci vă spun că cunosc adevărul. 

înţeleg foarte bine emoția dv. de atunci, din Tlarley Street. N- 
aţi fi procedat la fel pentru dl. Roberts şi nici pentru maiorul 
Despard, dar v-a fost milă de mica Anne Meredith, fiindcă a 
comis un act identic cu cel comis de dv. odinioară. 

îmi închipui că nici nu ştiţi ce mobil a împins-o. Dar cînd v-a 
întrebat şeful poliţiei, ştiaţi la ce să vă aşteptaţi. Vedeţi şi dv. 
că ştiu totul. La ce bun să mai continuaţi cu minciuna ? 


Poirot aşteaptă în zadar un răspuns. Cu un aer satisfăcut 
continuă : 

— Purtarea dv., doamnă, merită toate laudele. Asumaţi toate 
riscurile, mărturisind o crimă pentru a scăpa un sărman copil. 
— Uitaţi că eu însumi nu sînt o femeie fără pată. Cu mulţi ani în 
urmă, domnule Poirot, mi-am ucis bărbatul. 

Pentru o clipă domni tăcerea. 

— în definitiv sînteţi logică şi posedaţi simţul justiţiei. Sînteţi 
gata să ispăşiţi o greşeală, a trecutului. O crimă e o crimă, 
oricare ar fi victima. Dv. doamnă sunteţi curajoasă şi aveţi o 
minte luminată. Dar vă pun din nou întrebarea : Cum puteţi 
afirma că Anne Meredith l-a ucis pe Shaitana ? 

Un suspin adînc scăpă de pe buzele doamnei Lorrimer. Poirot îl 
învinsese ultimele ei rezistenţe. Ea răspunse cu simplicitatea 
unui copil: 

— Fiindcă am văzut-o eu ! 


CAP. XXVII 
MARTORUL OCULAR 


Poirot nu se mai putu stăpîni. Azvîrli capul pe spate şi risul său 
vesel, franțuzesc, umplu salonul. 

— Iertare, doamnă, spuse el, ştergîndu-şi ochii, nu m-am mai 
putut stăpîni. lată-ne discutînd, argumentînd, întrebînd, făcînd 
apel la psihologie — şi cînd colo, există un martor ocular a 
crimei. Vă rog să-mi expuneţi faptele. 

— Era către sfîrşitnl serii, Anne Meredith era „mortul” la 
bridge. Ea se ridică: privi cărţile partenerilor săi şi se plimbă 
prin cameră. 

Partida nu era deloc interesantă şi ştiam dinainte care va fi 
rezultatul : deşi n-am socotit necesar să mă concentrez. M-am 
uitat spre cămin : Anne Meredith era aplecată către Shaitana. 
Deodată se ridică şi ceeace mă miră, mîna ei atinse pieptul 
bărbatului. Atunci am văzut pe figura ei o expresie de groază. 
Natural, neştiind ce era, m-am mulţumit să mă întreb ce s-o fi 
întîmplat. Mai tîrziu, am înţeles. 

— Dar ea nu ştia, c-o văzusem. 

— Sărmanul copil, spuse doamna Lorrimer. Atît de tînără... 
avînd întreaga viaţă înaintea ei : 

Tăcerea mea nu vă poate mira, domnule Poirot. 

— Nu, nu cîtuşi de puţin. 


— Mai ales fiindcă ştiţi că şi eu... Ea se cutremură. Nu eu o 
puteam trăda. Era treaba poliţiei. 

— Sînt de aceeaşi părere. Dar azi v-aţi depăşit intenţiile. 

— N-am fost niciodată o femeie prea sensibilă, dar acesta vine 
cu vîrsta. Credeţi-mă, domnule Poirot, că nu mă înduioşez prea 
uşor. 

— Mila e rareori o bună călăuză. Miss Meredith e tînără, 
delicată, are o înfăţişare timidă şi sperioasă. Oh ! desigur, e 
capabilă să inspire compătimire. Dar eu nu împărtăşesc felul 
dv. de a vedea. 

Vreţi să vă spun doamnă, de ce l-a ucis Miss Anne Meredith pe 
Shaitana ? Deoarece el ştia ca ea suprimase pe o bătrîna la 
care fusese guvernantă şi care o prinsese în flagrant delict de 
furt. 

Doamna Lorrimer păru uimită. 

— E posibil, d-le Poirot ? 

— Nu mai rămîne nici o îndoială. Cu aerele ei prefăcute, micuța 
Meredith e foarte periculoasă. 

De cînd siguranţa ei e ameninţată, ea nu mai cunoaşte nici un 
scrupul... şi loveşte mişeleşte. 

Miss Anne, nu s-ar opri la aceste două crime. 

Dacă scapă cu obraz curat, capătă şi mai mare încredere în 
sine... 

— E oribil ceea ce spuneţi, domnule Poirot, oribil. Micul 
detectiv belgian, se ridică. 

— Doamnă, vă rog să-mi daţi voie să mă retrag, şi reflectaţi 
bine la tot ce v-am spus. 

Uşor schimbată în convingerile ei, doamna Lorrimer încercă să- 
şi recapete tonul ei obişnuit. 

— Dacă voi crede de cuvinţă, domnule Poirot, voi nega 
convorbirea pe care am avut-o. Amintiţi-vă că nu aveţi nici un 
martor. Rămîne între noi deci, tot ce v-am spus. 

Poirot răspunse grav : 

— Nu se va face nimic doamnă, fără consimţămiîntul dv Fiţi pe 
pace. Am metodele mele personale. Acum ştiu la ce să mă 
aştept. 

Apoi îşi duse mîna la buze. 

— Doamnă vă rog să-mi daţi voie să vă exprim toată admiraţia 
mea. Cred că nu mai există femeie ca dv. Nouăzeci şi nouă la 
sută, în cazul dv. n-ar fi putut rezista tentaţiei de a... 


— Dea? 

— De a-mi spune pentru ce motiv v-aţi ucis soţul... Şi de ce n-aţi 
tăcut. 

Doamna.Lorrimer adoptă o atitudine rigidă. 

— Domnule Poirot, motivul acela mă priveşte numai pe mine. 
— Admirabil ! exclamă Poirot sărutindu-i din nou mîna şi părăsi 
camera. 

Afară se lăsase frig. Poirot căuta din ochi un taxi. 

Nevăzînd nici unul, se hotărî să pornească în direcţia King's 
Road. Reflectă, dînd din cînd în cînd din cap. Odată, clătină din 
cap negativ. 

Se întoarse şi văzu pe cineva ureînd scările casei doamnei 
Lorrimer. Silueta, semăna cu aceea a lui Anne Meredith. Se 
întrebă o clipă, dacă s-o oprească sau nu, pe urmă, îşi continuă 
drumul. 

Ajuns acasă, află că Battle plecase fără să-i lase nici un mesaj. 
Se îndreptă spre telefon şi chemă pe şeful poliţiei. 

— Allo ! răspunse Battle. Aveţi vreo noutate ? 

Cred şi eu. Prietene .trebuie s-o arestezi imediat pe Anne 
Meredith. 

—- Bine. Mă duc... dar de ce atita grabă ? 

— Fiindcă domnişoara aceasta poate deveni periculoasă. După 
un timp, Battle spuse : 

— înţeleg ce vreţi să spuneţi. Dar nu e cazul. Oricum, , e inutil, 
să precipităm lucrurile. 

I-am trimis deja o înştiinţare oficială, anunţîndu-i vizita mea 
pentru miine. Va fi poate excelent s-o tulburăm puţin. 

— Se poate să vă însoțesc ? 

— O. voi fi onorat, domnule Poirot. Poirot, închise telefonul. 

, Avea o figură gînditoare şi preocupată. Rămase mult timp 
în faţa focului, cu fruntea încreţită. 

în sfîrşit, alungîndu-şi temerile şi îndoielile, se duse la culcare. 
— Vom vedea aceasta mîine, spuse el. Dar nu bănuia ce-i 
rezerva ziua următoare. 


CAP. XXVIII 

SINUCIDEREA 

Soneria telefonului răsună chiar în clipa în care Poiroti se 
pregătea să-şi bea cafeaua cu lapte. 

El ridică receptorul şi auzi vocea lui Battle : 


— Domnul Poirot, la aparat ? 

— Da, eu sînt. Ce s-a întîmplat ? 

După vocea şefului poliţiei, înţelese că se întîmplase ceva grav. 
îşi aminti de vagile sale presimţiri din ajun. 

— Spune repede, prietene. 

— E vorba de doamna Lorrimer. 

— Lorrimer... ei bine ? 

— Ce dracu, i-aţi povestit ieri... sau ce v-a mărturisit ? Nu -miaţi 
spus nimic, lăsîndu-mă să cred că trebuie să ne ocupăm mai 
degrabă de Anne Meredith. 

-— Ce s-a întîmplat ? întrebă Poirot calm. 

— O sinucidere. 

— S-a sinucis doamna Lorrimer ? 

—- Exact. Se pare că de o bucată de vreme era foarte 
deprimată. Doctorul său îi prescrisese un somnifer şi ieri seara 
a luat o doză prea mare. 

Poirot suspină adînc. 

— Nu cumva e vorba... de un accident ? 

— Cîtuşi de puţin. Ea şi-a pus planul în aplicare şi a scris celor 
trei 

— Care trei ? 

— Roberts, Despard şi Miss Meredith. I-a anunţat că a ales 
calea cea mai bună ca să scape de neplăcerile pricinuite O 
scrisoare dintre cele mai calme şi mai pozitive, oglindea 
admirabil felul de-a fi a acestei femei bizare. 

Poirot nu răspunse imediat. 

Deci acestea erau ultimele dorinţe ale doamnei Lorrimer. Ea 
vroia, cu orice preţ, s-o scape pe Anne Meredith. 

O moarte rapidă şi fără suferinţe, în locul unui final dureros. 
Ultimul său act era un act de altruism. Ea o salva pe tînăra 
fată, de care o unea o legătură secretă de simpatie, îşi 
pregătise cu grijă sinuciderea şi o anunţase celor trei interesaţi 
Ce femeie! Admiraţia lui Poirot crescu. Această promptă 
hotărire şi această voinţă de neclintit, o oglindea perfect. 

El şi-a închipuit că a convins-o, dar ea preferase să procedeze 
aşa cum socotise că e mai bine. 

Gîndurile lui Poirot, fură întrerupte de vocea lui Battle. 

— Ce naiba i-aţi spus ieri ? Fără îndoială că aţi demascat-o şi 
iată rezultatul. Şi totuşi mi-aţi dat a înţelege ,că gîndurile dv., 
se îndreptau spre Anne Meredith. 


Poirot tăcu o clipă. D-na Lorrimer moartă, îl silea să-i 
îndeplinească dorinţele „mai bine decît dacă ar fi fost în viaţă. 
Declară, încet, cu neplăcere : 

— Am greşit... 

— Ah ! V-aţi înşelat ! exclamă Battle. Probabil şi-a închipuit că 
vă pregătiţi s-o arestaţi. Păcat că aţi lăsat-o să ne alunece astfel 
printre degete. 

— Nu avem nici un fel de probă împotriva ei, replică Poirot. 

— Nu, şi poate e mai bine aşa. Dar nu cumva aţi pregătit dv. 
lovitura aceasta de teatru, domnule Poirot ? 

Poirot protestă indignat. Apoi întrebă : 

— Povestiţi-mi exact cum s-a întîmplat. 

— Roberts şi-a cercetat scrisorile, puţin înainte de ora opt. Fără 
să piardă o clipă, a sărit în maşină, însărcinîndu-şi servitoarea 
să ne înştiinţeze, ceea ce ea a făcut imediat. Cînd ajunse, i se 
spuse că doamna Lorrimer nu se sculase încă. 

Atunci se repezi în camera ei de culcare, dar era prea tîrziu. în 
zadar, îi făcu respiraţie artificială. 

Medicul nostru legist, care sosi după puţin timp, nu putut decît 
să constate evidenţa. 

— Despre ce fel de somnifer e vorba ? 

— Cred că de veronal. Pe noptieră s-a găsit un tub cu pastile. 
— Şi ceilalţi doi ? Au luat legătura cu dumneata ? 

— Despard e plecat şi nu şi-a citit încă scrisorile. 

— Şi Miss Meredith ? 

— Tocmai i-am telefonat. 

— A citit scrisoarea cu cîteva minute înainte de a vorbi cu ea. 
Acolo poşta vine ceva mai tirziu. 

— Cum a reacţionat ? 

— Foarte natural. O vie uşurare, puţin deghizată. Era tulburată 
şi mişcată... 

— Unde sînteţi acum ? întrebă Poirot. 

— în Chene Lane, la doamna Lorrimer. 

— Bine. Vin şi eu acolo imediat. 

în holul vilei, Poirot îl întîlni pe doctorul Roberts pe punctul de 
a pleca. în dimineaţa aceea, doctorul Roberts părea că-şi 
pierduse buna sa dispoziţie obişnuită. Era palid şi tulburat. 

— Ce lamentabilă întîmplare, domnule Poirot ! 

Nu pot să-mi ascund uşurarea şi totuşi e lovitură grea. Nici o 
clipă n-am bănuit-o pe doamna Lorrimer. Nu pot 


să-nii revin. 

— Nici eu. 

— Femeia aceasta liniştită şi distinsă, atît de stăpînă pe ea 
însăşi ! N-o văd comiţîind o crimă. De ce l-o fi omorît ? N-o vom 
şti niciodată. Mărturisesc că aş fi fost curios s-o ştiu. 

— Moartea ei aduce o mare uşurare ! 

— Fără îndoială. Ar însemna să fiu un ipocrit ca să susţin 
contrariul. Nu e de loc plăcut să ştii că te bănuieşte poliţia. Cît 
despre femeia aceasta nefericită, ea a ales cea mai bună 
soluţie. 

— Remuşcările au hotărit-o, spuse Roberts părăsind vila. 
Poirot dădu ginditor din cap. Doctorul se înşela : nu 
remuşcările o duseseră pe doamna Lorrimer la sinucidere. 

Şi suind scara, Poirot se opri ca să adreseze cîteva cuvinte de 
consolare bătrinei servitoare care plîngea în tăcere. 

Ce nenorocire, domnule ! Ce nenorocire ! O iubeam atît de mult 
cu toţii ! Şi cînd te gîndeşti că ieri îşi bea ceaiul liniştită cu dv. ! 
Azi, iat-o, că nu mai este ! Niciodată nu voi uita ce s-a petrecut 
în dimineaţa asta. Domnul a sunat de patru ori, înainte de a 
veni să-i deschid. „Unde-ii stăpîna d-tale ? a strigat el. Eram 
aşa de zăpăcită, că n-am putut să-i răspund. înţelegeţi nu 
intram niciodată înainte de a suna ea. 

Atunci doctorul a întrebat : „Unde e camera ei ? şi s-a urcat pe 
scară pe urmele mele. 

Sosit la uşa doamnei, o deschise fără să bată şi aruncă o privire 
asupra patului : „Prea tîrziu ! a exclamat. Ea murise, domnule. 
Mă trimise să caut spirt, apă caldă şi făcu imposibilul ca s-o 
însufleţească. Pe urmă sosi poliţia. De ce poliţia ? mă întreb. 
Dacă doamna a luat o doză prea puternică de veronal, e din 
greşeală. 

Fără să-i răspundă, Poirot o întrebă : 

— Ieri seară, stăpîna d-tale era ca de obicei ? Părea plictisită, 
îngrijorată ? 

— Nu, n-am observat domnule. Părea obosită şi suferindă. De 
cîtva timp, sănătatea ei lăsa de dorit. 

— O ştiu. 

Tonul de simpatie a lui Poirot o încuraja pe brava femeie să 
continuie. 

— Niciodată nu se plîngea, domnule, dar eu şi bucătăreasa 
eram foarte îngrijorate de ea. 


Pierduse rezistenţa de odinioară şi vizita tinerei fete care a 
venit după dv., trebuie s-o fi obosit. 

Cu piciorul pe prima treaptă, Poirot se întoarse : 

— Tînăra fată ? A venit o tînăra fată ieri seara ? 

— Dva, domnule. îndată după ce aţi plecat dv. Se numea Miss 
Meredith. 

— A stat mult ? 

— Aproape o oră, domnule. 

— Şi după aceea ? 

— Stăpîna noastră s-a dus să se culce. I s-a adus dineul în pat. 
Se plingea că e foarte obosită. 

— Nu ştii cumva dacă stăpîna d-tale a scris scrisori aseară ? 

— După ce s-a aşezat în pat ?' Nu cred, domnule. 

— Dar nu eşti sigură ? 

— Pe masa din hol se găseau nişte plicuri lipite, gata de pus la 
cutie. Le-am pus aseară, înainte de a închide uşa pentru 
noapte. Dar parcă le văzusem din timpul zilei. 

— Cite erau ? 

— Două sau trei. Nu sînt sigură. Cred că trei. 

— Dumneata, sau bucătăreasa, sau cine le-a pus la cutie... n-aţi 
observat cui erau adresate ? 

Nu-mi luaţi în nume de rău întrebarea aceasta, dar e de cea 
mai mare importanţă. 

— Eu însumi le-am pus la cutie, domnule. Am văzut pe cea de 
deasupra... era pentru Purtum şi Mason. Celelalte, nu ştiu. 
Femeia vorbea cu o voce sinceră. 

— Eşti sigură că nu erau mai mult de trei scrisori ? Poirot dădu 
din cap cu gravitate, urcînd cîteva trepte, 

apoi spuse : 

— Ştiai că stăpîna d-tale lua un somnifer ? 

— Da, domnule. Urma reţeta doctorului Lang. 

— Unde se afla somniferul ? 

— într-un mic dulăpior din camera doamnei. 

Fără să pună altă întrebare, Poirot urcă scara. La primul etaj, îl 
întîmpină Battle. Şeful poliţiei părea plictisit şi descurajat. 

— Mă bucur că vă văd, domnule Poirot. Vă prezint pe doctorul 
Davidson. 

Doctorul legist îi strînse mîna. Era un bărbat înalt, cu înfăţişare 
melancolică. 


— Ne urmăreşte ghinionul, spuse el. Să fi venit cu o oră mai 
devreme, am fi putut-o salva. 

— Hm ! făcu Battle. N-o spun în chip oficial, dar nu sînt supărat 
pe ea. Era o persoană de familie bună. Nu ştiu de ce l-a ucis pe 
Shaitana, dar fără îndoială că avea motive serioase, s-o facă. 
— Orice ar fi, făcut Poirot, mă îndoiesc să fi trăit pînă la proces, 
căci era foarte bolnavă. 

Doctorul legist aprobă din cap. 

— E adevărat ceea ce spuneţi. Poate e mai bine aşa. El cobori 
scara, urmat de Battle. 

— O clipă, doctore. 

Poirot, cu mîna pe clanţă întrebă : 

— Pot intra ? 

— Da, spuse Battle. Am terminat constatările. Poirot intră şi 
închise cu grijă uşa în urma lui. Se îndreptă spre pat şi privi 
figura calmă a moartei. 

Foarte mişcat, se întrebă dacă sărmana femeie părăsise lumea 
aceasta de bună voie pentru a scăpa o fată tînăra de moarte şj 
ruşine, sau dacă există o altă explicaţie mai sinistră. 

Anumite fapte... 

Se aplecă brusc şi examina o pată întunecată pe braţul moartei. 
Apoi se ridică cu o stranie lumină, felină în ochi : prietenii săi 
ar fi ştiut ce înseamnă aceasta. 

El părăsi grăbit camera şi cobori scara. Battle şi unul din 
subordonații săi erau la telefon. 

Omul puse la loc receptorul spunînd : 

— Nu s-a întors, domnule. 

— E vorba de Despard, îi explică Battle lui Poirot. Am încercat 
să vorbesc cu el. Are o scrisoare purtînd ştampila poştei din 
Chelsea. 

Poirot puse o întrebare neaşteptată. 

— înainte de a veni aici azi dimineaţă, doctorul Roberts a luat 
micul dejun ? 

Battle căscă ochii mirat. 

— Nu, mi-aduc aminte că a spus că a venit aici nemîncat. 

— Atunci, acum trebuie să fi ajuns acasă. îi putem telefona. 
Poirot formă numărul pe cadran. 

— De ce aceasta ? 

— Doctorul Roberts ? întrebă el. Da, aici Poirot. Vă rogo 
întrebare, cunoaşteţi scrisul doamnei Lorrimer ? 


— Scrisul doamnei Lorrimer ? Cred că azi l-am văzut pentru 
prima oară. 

— Vă mulţumesc. Poirot depuse receptorul. Battle îl privi fix. 
— Ce idee genială aţi avut, domnule Poirot? 

Poirot îl luă la braţ. 

— Ascultă bine, prietene. Ieri seara, la cîteva minute după 
plecarea mea, Anne Meredith a venit aici. Am văzut o eu însumi 
urcînd treptele, dar atunci nu eram sigur că e ea. 

După ce a plecat, doamna Lorrimer s-a dus imediat la culcare, 
şi după cum spune servitoarea, n-a scris nici un fel de scrisori. 
Pentru motive pe care le veţi înţelege cînd vă voi povesti 
întrevederea noastră, nu cred că doamna Lorrimer a scris 
aceste scrisori înainte de vizita mea. 

Deci, cînd le-a scris ? 

—- Poate după ce s-au culcat servitoarele, sugeră Battle. S-o fi 
sculat şi le-o fi dus ea însăşi la cutie. 

— Posibil „dar se pune altă eventualitate : poate n-a scris ea 
scrisorile acelea. 

Battle scoase un uşor fluierat. 

— Dumnezeule ! Vrei să spui că... 

Se auzi sunînd telefonul. Sergentul duse receptorul la ureche, 
ascultă şi se întoarse spre Battle. 

— Sergentul O'Connor vă vorbeşte din apartamentul maiorului 
Despard, domnule. Se crede că Despard s a dus la Wallingford- 
on-Thames. 

Poirot îl luă de braţ pe Baatle. 

— Repede, prietene. Trebuie să ne ducem şi noi la Wallingford. 
Vă mărturisesc că sînt neliniştit. 

N-am ajuns la sfîrşitul surprizelor. Vă repet, prietene, că fata 
aceea e periculoasă. 


CAP. XXIX 

ACCIDENTUL 

— Anne, spuse Rhoda. 

— Mm ? 

— Te rog, Anne, si nu-mi răspunzi ca şi cum ai fi pe cale să 
dezlegi o problemă de cuvinte încrucişate. Vreau să mă asculţi. 
— Nici nu fac altceva. 

Anne se ridică, punînd de-oparte ziarul. 


— Aşa mai merge. la spune, Anne — Rhoda şovăi — domnul 
acela pe care-l aşteptăm... 

— Şeful poliţiei Battle ? 

— Da, Anne. Aş vrea să-i vorbeşti de şederea ta la doamna 
Benson. 

— Aiurezi. De ce să-i vorbesc ? 

— Fiindcă ai aerul că. vrei să faci un mister din asta. După 
mine, ar fi mai bine să-l pui la curent. 

— Acum, e prea tîrziu. 

— Ar fi trebuit, să-i vorbeşti de la început. 

— Îţi repet : acum e prea tîrziu. 

— Bine, făcu Rhoda deloc convinsă. Anne replică enervată : 

— În orice caz, nu văd necesitatea. Asta n-are nimic de-aface cu 
afacerea actuală. 

— Sigur că nu. 

— în plus, n-am stat acolo decît două luni... şi două luni nu 
contează. 

— De acord. O să mă găseşti stupidă, dar sînt puţin neliniştită. 
Te asigur, că ai face bine să vorbeşti. Gîndeşte-te ce s-ar 
întîmpla dacă Battle ar afla că l-ai minţit. 

— Nu văd, cum ar afla. Nimeni nu ştie, afară de tine. 

— Nu... nu. 

Observînd uşoara ezitare a Rhodei, Anne o întrebă : 

— Cum asta ? Cine .mai ştie ? 

— Păi... toţi locuitorii din Combeacre. Anne .ridică din umeri. 
— M-aş mira ca Battle să afle ceva pe calea aceasta. 

— Teme-te de coincidenţe. 

— Rhoda, nu te mai recunosc. Ce-i cu tine? 

— Iartă-mă draga mea. Ştii ca şi mine, ce neplăceri am avea din 
partea poliţiei, dacă s-ar descoperi că îi ascunzi o parte din 
adevăr. 

— Nu are de unde să afle. Cine să le spună ? Numai tu ai putea. 
Anne suspină, stingherită : 

— Oh ! dragă, treaba ta cum o să te descurci, în gînduri. 
Tulburată, îşi privi prietena ,dar Anne părea cufundată 

— Din fericire, sosirea maiorului Despard, ne va distra puţin, 
spuse Rhoda. 

— Cum ? 

— E admirabil Anne, şi dacă ţi-e nu-ţi place, trecemi-l mie. 

— Oh ! eşti absurdă, Rhoda. El nu face deloc caz de mine. 


— Atunci, cum îţi explici toate vizitele lui ?. Ba da, e mort după 
tine. Tu eşti exact frumuseţea delicată şi fragilă, care are 
nevoie să fie protejată. 

— Se arată la fel de drăguţ cu tine, ca şi cu mine. 

— E o simplă politeţe din partea lui. Dar dacă tu îi respingi 
omagiile, eu voi juca faţă de el rolul prietenei capabile. Şi poate 
o să-l cuceresc. Cine ştie ? trase concluzia Rhoda. 

— Ţi-l dau cu plăcere, spuse Anne rizînd. 

— Mă înebunesc după obrazul lui bronzat. 

— Nu fii vulgară, Rhoda. 

— Ţie nu-ţi place ? 

— Ba da. 

— Şi noi mai facem şi fasoane ! Cred că te place mai mult pe 
tine. 

„Apropo, la ce oră soseşte copoiul nostru?' întrebă Rhoda. 
— Pe la prînz şi e abia zece şi jumătate. Ce-ar fi să ne ducem la 
riu ? 

— Dar Despard n-a promis că vine pela 11? 

— De ce să-l aşteptăm aici ? Să-i lăsăm răspuns la d-na Astwell 
unde ne poate găsi. 

— Trebuie să te faci dorită, cum spunea mama, observă Rhoda 
rizind. Hai să plecăm. 

Cele două prietene, traversară grădina. Zece minute mai tîrziu, 
maiorul Despard sosi la Wendon Cottage. 

Sosi cu puţin înainte de ora fixată şi fu puţin cam mirat să afle 
că cele două fete plecaseră. 

Traversă grădina, ieşi în cîmp şi apucă pe drumul de, care 
Doamna Astwell, în loc să-şi vadă de treburi, zăbovi cîteva 
minute ca să-l privească pe maior. 

— £ mort după una din ele, se gîndi ea. Trebuie să umble după 
Miss Anne, dar n-aş putea să pun mîna-n foc. Cît despre el, ce e 
drept n-o arăta de loc. E la fel de galant cu amîndouă. Nu m-aş 
mira ca amîndouă să fie îndrăgostite de el. în cazul ăsta, s-a zis 
cu prietenia. 

Cu perspectiva acestei idile, d-na Astwell intră în casă să spele 
vasele, cînd sună iar la uşă. 

— S-o ia dracu de sonerie ! blestemă servitoarea. Pe legea mea, 
c-o fac înadins. O fi un pachet, ori o telegramă ? 

Ea se duse la uşă. 


Pe prag, se aflau doi domni : un bărbat micuţ cu înfăţişare de 
străin şi un voinic englez sută-n sută. D-na Astwell îşi aminti că 
pe acesta din urmă îl mai văzuse. 

— Miss Meredith e acasă ? întrebă englezul. D-na Astwell dădu 
din cap. 

— Chiar acum a plecat. 

— Ah ! În ce parte ? N-am întâlnit-o pe drum. Doamna Astwell, 
studiind uimitoarea mustață a celuilalt vizitator, dădu cele mai 
multe explicaţii. 

— S-a dus la.... 

Battle o întrerupse 

— Şi prietena ei, Miss Dawes 

— S-au dus împreună. 

Ah ! mulţumesc, făcu Battle, ia spune, pe unde putem ajunge la 
rîu ? 

— O luaţi la stînga, pe drumul de care. Ele au spus, plecînd că o 
s-o ia pe drumul ăsta. Au plecat abia de un sfert de oră. Le veţi 
ajunge imediat. 

„Mă întreb, îşi spuse ea închizînd uşa, cine or mai fi şi ăştia. 
Mutrele lor nu mi-s de loc cunoscute. 

— Doamna Astwell se întoarse la vasele ei „în timp ce Battle şi 
Poirot se îndreptau spre stînga, apucînd pe o cărare care-i duse 
la drumul de care. 

Poirot iuți pasul. Battle îl privi cu curiozitate. 

— De ce graba asta, domnule Poirot ? Păreţi foarte grăbit ? 

— E adevărat, prietene, sînt foarte neliniştit. 

— Nimic suspect. Poirot dădu din cap. 

— Nu, dar parcă poţi să ştii... 

— Cred că aveţi un gînd ascuns, replică Battle. Azi dimineaţă, a 
trebuit să plecăm fără să pierdem o clipă şi — ca să vă fac 
plăcere — Turner a minat cu toată viteza. De ce vă temeţi ? 
Poirot nu răspunse. 

— Vă temeţi de ceva ? insistă Battle. 

— De ce se poate teme în astfel de ocazie. 

— Aveţi dreptate, spuse Battle. Mă întreb chiar... 

— Ce prietene ? 

— Mă întreb dacă Miss Meredith ştie că ia dezvăluit secretul, 
doamnei Oliver. 


— Să ne grăbim, prietene, să ne grăbim, insistă Poirot. Pe rîu 
nu se vedea nici un fel de barcă, dar Poirot se opri de-odată-n 
loc. 

Battle îl imită şi spuse : 

— Ia te uită, maiorul Despard ! 

Cu 200 de metri înaintea lor, maiorul mergea şi el pe malul 
rîului. 

Ceva mai departe, cele două fete se aflau într-o barcă cu fundul 
plat. Rhoda pescuia cu undiţa, iar Anne, lungită în barcă, ridea 
privindu-şi prietena. 

Nici una din ele nu privea spre mal. 

Şi atunci... surveni accidentul. Anne întinse mîna, Rhoda se 
clătină, căzu peste margine şi se agăţă disperată de mîneca 
prietenei ei. Barca se răsturnă şi cele două fete se zbăteau în 
apă. 

— Ai văzut ! Poirot alergînd. Mica Meredith a împins-o pe 
cealaltă, azvîrlind-o în apă. Dumnezeule ! a comis a patra crimă 
| 

Cei doi alergară cît putură de repede, dar cineva îi întrecu. Se 
văzu că nici una din cele două fete nu şi se ştia să înoate. 
Despard sări în apă şi se îndrepta înotînd spre ele. 

— Dumnezeule, cît e de interesant ! strigă Poirot apucîndu-l pe 
Battle de braţ. Spre care din ele se va îndrepta mai întîi ? 

Cele două fete erau la distanţă de 20 de metri una de alta. Fără 
cea mai mică ezitare, maiorul înotă spre Rhoda. 

La rîndul său, Battle se aruncă în apă. Despard se urcă cu 
Rhoda pe mal. O aşeză pe iarbă, se aruncă din nou în apă şi 
înotă spre locul unde dispăruse Anne. 

— Atenţie la ierburi ! strigă Battle. 

Cei doi bărbaţi ajunseră în acelaş timp, la locul unde dispăruse 
Anne. 

Reuşiră s-o găsească şi o traseră la mal, Poirot îi dădu primele 
îngrijiri lui Rhoda, care respiră greu. 

Despard şi Battle o aşeză pe Anne Meredith pe iarbă. 

începu sa-i mişte braţele metodic, Poirot fiind gata să-l 
înlocuiască. 

Despard îngenunche lîngă Rhoda. 

— Vă simţiţi mai bine ? întrebă el neliniştit. 

— M-ati salvat... m-aţi salvat... murmură ea. El îi luă mîna şi ea 
izbucni în plîns. 


— Rhoda !... 
Despard avu deodată viziunea unui peisaj african cu Rhoda 
veselă şi setoasă de aventuri lîngă el. 


CAP. XXX 
CRIMA 


— Susţineţi, spuse Rhoda neîncrezătoare, ca Anne a vrut să mă 
arunce în apă ? Am avut impresia vagă. Totuşi Ştia că nu ştiu să 
înot. 

Dar... a făcut-o înadins ? 

— Absolut, făcu Poirot. 

Se îndreptau cu maşina spre Londra. 

— Dar... de ce? 

Poirot nu răspunse imediat. Credea că ştie unul din motivele 
care o împinseseră pe Anne la crimă, şi-l privea pe omul care 
era lîngă Rhoda. 

Şeful poliției Battle tuşi. 

— Miss Dawes fiți pregătită pentru lucruri penibile. Doamna 
Benson, în serviciul căreia a fost prietena dv., n-a murit 
accidental, aşa cum părea... cel puţin, şi avem motive 
întemeiate s-o credem. 

— Ce vrea să însemne asta ? 

— Credem, spuse Poirot, că Anne Meredith a schimbat locul 
celor două flacoane. 

— Oh ! Nu, e prea îngrozitor. Niciodată n-aş putea-o admite. De 
ce-ar fi făcut Anne aceasta ? 

— Avea motivele ei, explică Battle. Pe de altă parte, sînteţi 
singura persoană care ne puteţi furniza amănunte asupra 
acestui accident. 

Ştie c-aţi povestit faptul doamnei Oliver ? 

— Nu. M-am temut să nu se supere. 

— Sigur. Nu e rău. Dar ea îşi închipuia că primejdia, venea din 
partea dv. Şi iată de ce s-a hotărît să vă suprime. 

— Să mă suprime ? Pe mine ? Oh ! e oribil. Nu poate fi 
adevărat. 

— Battle ! acum ea nu mai e pe lume. S-o lăsăm în pace. În 
orice caz, să ştiţi, Miss Dawes că nu vă era o bună prietenă... 
iată cel puţin un fapt indiscutabil. 

Maşina se opri în faţa unei uşi. 


— Să intrăm, la dl. Poirot, spuse şeful poliţiei şi să discutăm 
puţin. 

în salonul lui Poirot, fură primiţi de d-na Oliver care stătea de 
vorbă cu doctorul Roberts. Ei băuseră cîte un pahar de sherry. 
Doamna Oliver purta o rochie de catifea cu un nod mare pe 
piept. 

— Poftim, poftim, exclamă doamna Oliver, ca şi cum ar fi fost 
salonul ei şi nu al lui Poirot. După ce mi-aţi telefonat, l-am 
anunţat eu însumi pe dl. Roberts şi am venit aici împreună. 
Sîntem curioşi să aflăm amănuntele. 

— Bineînţeles. Dar pentru moment, nu ştiu ce se petrece. 

— Ei bine, anunţă Poirot, aflaţi că l-am descoperit pe asasinul 
lui Shaitana. 

— Asta mi-a spus şi d-na Oliver. Micuța Anne Meredith ? N-aş fi 
crezut-o niciodată. 

„— Asta n-o împiedică să aibă trei morţi pe conştiinţă... şi nu e 
vina ei, dacă nu l-a putut avea şi pe al patrulea, replică Battle. 
— De necrezut, murmură Roberts. 

— Cel care pare mai nevinovat, e asasinul observă d-na Oliver. 
Viaţa reală seamănă foarte mult cu romanele. 

— Ce zi zbuciumată, exclamă Roberts. Mai întîi scrisoarea 
doamnei Lorrimer. Un fals, nu-i aşa ? 

— Exact. Un fals în trei exemplare. 

— V-a trimis şi dv. unul ? 

— Desigur. Imitaţia era foarte bună... evident, n-ar fi putut 
înşela un expert... dar cine s-ar fi gîndit să cheme un grafolog ? 
Totul făcea ca sinuciderea d-nei Lorrimer să pară reală. 

După o scurtă pauză, Roberts adăugă : 

— Vă rog să-mi iertaţi curiozitatea, d-le Poirot, dar ce v-a făcut 
să vă îndoiţi de sinuciderea doamnei Lorrimer ? 

— O mică. convorbire pe care am avut-o cu camerista, 
defunctei. 

— V-a vorbit de vizita lui Anne Meredith, cu o seară înainte ? 
— Da, printre altele. Dar deja îmi formasem părerea despre 
identitatea celui care l-a ucis pe Shaitana. Nu era doamna 
Lorrimer. Un ştergător de geamuri cu o scară sosi odată cu d- 
ta. A sprijinit scara de zid şi s-a pus pe lucru. Prima fereastră 
pe care-o începu, fu aceea a d-nei Lorrimer. 


Cînd observă ce se întîmplă, se duse la alt geam dar fusese 
martor la ceva. Omul acela, mi-a povestit ce a văzut. Poirot 
traversă camera, deschise uşa şi chemă : 

— Stephens ! Vino 'ncoa ! 

Apăru un grăsun, întorcînd stînjenit în mînă o şapcă pe care 
scria Asociaţia ştergătorilor de geamuri din Chelsea. Poirot îl 
întrebă : 

— Recunoaşteţi pe cineva de-aici ? 

Omul se uită timid la fiecare şi arătă cu capul spre Roberts: 

— Pe dumnealui 

— Ia spune-ne cînd l-ai văzut şi ce făcea ? 

— Era azi dimineaţă. La opt m-am apucat de treabă la o casă 
din Cheyne Lane. Am început cu geamurile de sus. În pat, era 
culcată o cucoană care părea bolnavă. Ea se mişcă şi l-am luat 
pe domnul de colo drept doctor. Ela ridicat mîneca cocoanei şi 
a înţepat cu ceva în mînă... în locul ăsta, adăugă el făcînd un 
gest cu mîna. 

Cucoana a căzut pe pernă şi am socotit că e mai bine să m-apuc 
de alt geam. 

Cred că am făcut bine, nu-i aşa ? 

— Foarte bine, îl aprobă Poirot. Apoi cu voce calmă : ei, ce 
spuneţi doctore Roberts ? 

— Un simplu stimulent, bîlbîi Roberts. O ultimă încercare de a 
o readuce la viaţă. E monstruos... 

— Un simplu stimulent ? N-metil-ciclohexc-nil-metil-malonil- 
urea, pronunţă Poirot, cunoscut sub numele de evipon şi 
întrebuințat în operaţii ca anestezic. 

În injecţiile intravenoase cu acest produs în doze puternice, 
produce insensibilitate instantanee. E periculos de administrat 
după veronal. Am observat pe braţ, locul unde a fost făcută 
înţepătura. Am şoptit un cuvînt doctorului legist şi otrava a fost 
descoperită de eminentul şef de laborator, Sir Charles Imphrey. 
— Iată ce-o să-ţi închidă gura, îi spuse Battle lui Roberts. 
Orice probă e inutilă în afacerea Shaitana. Totuşi, daca e 
nevoie, pentru a furniza o altă acuzare cu privire la moartea lui 
Charles Craddock... şi poate şi a soţiei sale. La auzul acestor 
cuvinte, Roberts căzu zdrobit într-un fotoliu. 

— M-aţi prins, spuse el. Domnul acela de la Shaitana, m-a 
denunţat atunci seara, înainte de venirea dv.Şi eu care 
credeam că l-am redus la tăcere. 


— Onoarea nu-i revine lui Shaitana, ci d-lui Poirot, care e de 
faţă, spuse şeful poliţiei. 

Apoi deschise uşa şi intră doi oameni de-ai săi. Pe cînd una se 
închidea în urma vinovatului, doamna, Oliver spuse veselă. 
— Totdeauna am spus că ele. 


CAP. XXXI 
CĂRŢILE PE MASA 


Poirot triumfa. Toţi se întoarseră spre el, aşteptînd. 

— Sînt un flecar incorigibil, spuse Poirot suriziînd. Ştiţi cu toţii 
că trebuie să ţin acum mica mea conferinţă instructivă. 

După părerea mea, această afacere e una din cele mai 
interesante, din toate cele cu care m-am ocupat pînă acum. 

De la început, nu posedam nici un fel de indiciu. Din cele patru 
persoane, numai una comisese crima. Dar care era vinovatul ? 
Nu exista nici un fel de hîrtie sau un document 
compromiţător... numai patru personaje în carne şi oase... şi... 
carneţelele de bridge. 

După cum vă amintiţi ; chiar de la început am avut un interes 
special pentru aceste carneţele. Ele mi-au furnizat unele 
amănunte asupra caracterului fiecărui jucător. Ba şi mai mult, 
ne-au furnizat o indicație prețioasă : în a treia manşă „am 
remarcat imediat cifra 1 500, scrisă de-asupra liniei. Cifra 
aceasta nu putea fi decît anunţul unui mare şiern. Ori dacă o 
persoană se hotăra să comită aceasta crimă în circumstanţe atît 
de extraordinare (adică în cursul unei partide de bridge), ea se 
expunea la două riscuri serioase ; mai întîi victima putea să 
strige, şi pe urma chiar dacă n-o făcea, unul din ceilalţi trei 
jucători, ar fi ridicat ochii din întîmplare, în momentul 
pshihologic şi să devină astfel martor ocular. 

Cu privire la primul risc nu se putea face nimic, era o simplă 
chestie de noroc, dar al doilea putea fi înlăturat. În cursul unei 
partide pasionante, atenţia celor trei jucători se concentrează 
în întregime asupra jocului, pe cînd dacă partida nu e 
interesantă jucătorii distraţi, se uită în jurul lor. 

Anunţul unui mare şiem, e totdeauna pasionant. Deseori, ca şi 
în cazul de faţă de altfel, el este contrat. Fiecare din jucători se 
sileşte să joace cît mai bine... cel care a contrat ca să 
reuşească, adversarul ca să-l pună la amendă. Asasinul ar fi 


putut deci comite crima, în timpul levatei de care e vorba, ca 
atare, am urmărit cum s-au făcut anunţurile. 

Şi în curînd am descoperit că în partida de care e vorba 
„mortul” a fost doctorul Roberts. Ţinînd seama de acest detaliu, 
am examinat, problema... din punct de vedere psihologic. 
Printre cei patru suspecti, doamna Lorrimer mi s-a părut cea 
mai capabilă să elaboreze un plan şi să-l execute fără greş. Dar 
n-o vedeam acţionînd sub impulsia momentului. 

Pe de altă parte, atitudinea ei din seara aceea, mă uimi., Ea 
dădea a înţelege că intenţionase ea însăşi să comită crima şi că 
în orice caz, ştia cine e vinovatul. Miss Meredith, maiorul 
Despard şi doctorul Roberts, erau toţi „posibilităţi psihologice” 
cu toate că aşa cum am spus-o, fiecare din el ar fi comis crima 
în felul său deosebit. 

Atunci, am făcut a doua experienţă. Am întrebat pe fiecare din 
jucători, ce-şi amintea din ce văzuse în cameră. Interogatoriul 
acesta, mi-a procurat indicii preţioase. Din capul locului, 
personajul care părea cel mai indicat să remarce pumnalul, era 
doctorul Roberts. Nimic nu scăpa acestui om, care era un 
observator înăscut. Totuşi, el uitase levatele la bridge. Nu mă 
aşteptam la detalii, dar şovăiala sa, m-a făcut să văd că în 
cursul serii el avusese gîndurile aiurea. Deci, doctorul Roberts 
se impunea din nou. 

îmi place să constat, că doamna Lorrimer, a dat dovadă de o 
memorie minunată, şi avea o atare putere de concentrare, încît 
cineva ar fi putut fi ucis sub nasul ei, fără ca ea să observe. 
Indicaţiile pe care mi le-a furnizat ea, au fost nespus de 
preţioase. Marele şiem a fost anunţat de doctorul Robert (cu 
intenţie, după părerea sa) şi anunţurile lui nechibzuite, au 
permis doamnei Lorrimer să-l cîştige. 

A treia experienţă. Grele şi lungi eforturi ne-au permis, şefului 
de poliţie Battle şi mie, să descoperim crimele precedente şi să 
stabilim o similitudine de metodă la cei patru suspecți. Onoarea 
acestei anchete, îi revine d-lui Battle, doamnei Oliver şi 
colonelului Race. în cursul unei discuţii cu prietenul meu 
Battle, colonelul îşi mărturisi dezamăgirea constatării că nu 
există nici un fel de similitudine între cele trei crime 
precedente şi aceea comisă' asupra lui Shaitana. 

în realitate, se înşelă. Două crime atribuite doctorului Roberts, 
după un serios examen şi avînd în vedere punctul psihologic şi 


cel material, s-au arătat aproape identice. Aş putea să le calific 
chiar crime publice. 

.O lamă de ras, infectată cu intenţie în cabinetul de toaletă a 
victimei, în momentul în care doctorul se spăla pe miini. 
Omorul comis asupra d-nei Craddock sub aspectul unei 
inoculări anti-tifice... crimă săvirşită pe faţă, în vederea tuturor, 
s-ar putea spune. Aceeaşi reacţie din partea vinovatului 
demascat el blufează cu îndrăzneală, ca şi la bridge. Alege 
momentul cel mai potrivit şi dă lovitura. 

Dar cînd mă convinsesem de vinovăția d-nului Roberts, doamna 
Lorrimer m-a chemat la ea. Ea se acuză în chip atît de 
convingător de crimă, încît terminai prin a o crede., Din 
fericire, micile mele celule cenuşii, se pun pe lucru. Declaraţia 
doamnei Lorrimer nu poate fi adevărată : Nu această femeie a 
comis crima. 

Dar ceea ce-mi mărturisi pe urmă, mă zăpăci complect : ea 
susţinu că a văzut-o pe Anne Meredith, omorîndu-l pe Shaitana. 
A doua zi dimineaţă, pe cînd stăteam lîngă patul moartei, am 
înţeles, că dacă raţionamentul meu era just, doamna Lorrimer 
spusese totuşi adevărul. 

Anne Meredith, s-a dus spre cămin şi a constatat că Shaitana 
era mort. Ea se aplecă asupra lui şi poate că a întins mîna spre 
piatra prețioasă care împodobea stiletul. 

Miss Meredith deschise gura să cheme ajutor, dar se răs-gîndi. 
Ea îşi aminti de cuvintele lui Shaitana însăşi, Anne Meredith, 
avea un motiv să-i dorească moartea. 

Toată lumea va crede că ea l-a ucis. Tremurînd de frica de 
nelinişte, ea se duce la locul ei, la masă. 

Deci doamna Lorrimer nu minţise, crezînd că a văzut-o 
comiţind crima... dar şi eu am dreptate fiindcă în realitate, 
doamna Lorrimer s-a înşelat. 

Dacă ulterior, Roberts s-ar fi arătat la fel de strălucitor la joc, 
ar ii fost greu să-l descopăr. Dar el îşi pierduse stăpînirea de 
sine anunţînd mai mult decît putea juca. De-acum înainte, îl 
părăseşte norocul şi nu face altceva decît să piardă. 

Fără îndoială, îi stingherea prezenţa lui Battle. El a presimţit 
situaţia actuală, cercetările poliţiei şi poate descoperirea 
crimelor sale precedente. 

Atunci i-a venit ideea să se servească de doamna Lorrimer. 
Ochiul său de doctor, a ghicit că pe biata femeie o rodea boala. 


Ce ar putea fi mai natural pentru ea, decît să aleagă un mijloc 
rapid de a sfirşi cu viaţa, după ce ar fi făcut mărturisiri 
complete ? 

Reuşind să-şi procure un model din scrisul ei, fabrică trei 
scrisori şi a doua zi dis de dimineaţă năvăleşte devreme în casa 
ei, cu o scrisoare pe care pretinde că a primit-o chiar atunci, de 
la ea. 

Aşteptind sosirea lui Battle, are timp suficient ca să-şi 
pregătească înscenarea. Povesteşte nereuşita întrebării respi- 
raţiei artificiale, totul pare plauzibil şi perfect normal. 

Departe de el de a arunca bănuelile asupra lui Anne Meredith. 
El nu ştia de viizta fetei, din ajun, la doamna Lorrimer. Roberts 
nu se gîndi decît să facă să se admită sinuciderea doamnei 
Lorrimer. 

E foarte neliniştit cînd îi telefonez, ca să-l întreb dacă cunoaşte 
scrisul doamnei Lorrimer. 

Dacă falsul se descoperea, Roberts trebuia să pretindă, ca să 
scape cu obraz curat, că nu cunoştea scrisul acestei doamne. 
De la Walbngford am telefonat doamnei Oliver. Aceasta şi-a 
jucat rolul de minune şi-i risipeşte bănuielile. 

— Dar — tocmai cînd se felicita că le aranjase pe toate atît de 
bine — lovitura se abate asupra lui din senin. 

Apare Herculei Poirot. Şi jucătorul nu va mai face levate de 
acum înainte. A aruncat cărţile pe masă. Partida sa terminat. 
Tăcerea fu întreruptă de Rhoda printr-un suspin. 

— Ce noroc neaşteptat că a fost de faţă spălătorul de geamuri. 
— Noroc ? Nu e chiar noroc, domnişoară. Nu trebuie atribuit 
totul norocului, ci micilor celule cenuşii ale Lui Hercule Poirot. 
Ia te uită, cît pe ce să uit. 

El se îndreptă spre uşă. 

— Intră, intră prietene. V-aţi jucat rolul admirabil ! Se întoarse 
întovărăşit de spălătorul de geamuri care, 

acum, îşi ţinea peruca blondă în mînă şi părea total trans- 
format. 

— Daţi-mi voie să vă prezint pe prietenul meu, dl. Gerald 
Hemmingway, un tînăr actor de mare viitor. 

da. N-a fost nici un martor la crima doctorului Roberts ? da. N- 
a fost nici un martor la crima doctorului Roberts ? 

— Ba da, eu, rosti Poirot. Cu ochii minţii, vezi mai bine decît cu 
cei ai trupului. 


Nu rămîne decît să te Instalezi bine în fotoliu şi să închizi 
ochii... 

Maiorul Despard, exclamă vesel : 

— Să-l ucidem, Rhoda. Să vedem dacă fatoma a descoperit cine 
l-a omorît. 


— Sfirşit — 


